
I. PRVA POJAVA HRVATA NA JADRANU 

Priznati čari plavoga Jadrana, njegova divno 
razvedena istočna obala kao i mnoštvo raznolikih 
njegovih otoka, nisu jednako djelovali na različite 
narode, koji su, u doba propadanja zapadnoga 
rimskog carstva, svaki čas prodirali preko »li¬ 
mesa«, utvrđene granice toga carstva. Nekoji su 
od tih naroda samo prolazili Panonij'ama i neg¬ 
dašnjom rimskom Dalmacijom, ostavljajući za 
sobom samo tragove pustošenja, a tek se je gdje- 
koji u ovoj zadnjoj kratko doba zaustavio, jer ga 
“ je drugi, jači, brže iz nje istisnuo. 

Koliko se je pak tih naroda, koje smo navikli 
nazivati »barbarima«, izmijenilo, samo do druge 
četvrti petoga stoljeća u današnjim našim krajevima, 
ostavio nam je napisano slavni naš zemljak, sin 
rimske Dalmacije, jedan od najvećih umnika kato¬ 
ličke crkve, blaženi Jerolim (g. 340—420). On nam 
u svojim spisima nabraja različite barbarske na¬ 
rode, koji su u njegovo doba pustošili lijepe zemlje 
između Bizanta i Julskih Alpa. I dok nam opisuje 
ta pustošenja, ističe napose, kako ti barbari, u 
potrazi za srebrom i zlatom, nisu poštedjeli ni 
svetinje grobova, nego su mrvili ili barem probi¬ 
jali teške poklopce na sarkofazima, da poganom 
rukom ispremiješaju čak i kosti kršćanskih muče- 


nika, — kako se to još i danas vidi među iskopi¬ 
nama rimske Salone, hrvatskoga Solina. I sam 
pogled na ono mnoštvo tako profaniranih grobnica, 
ovlašćuje svakog posjetnika tih, u cijelom svijetu 
glasovitih, iskopina, da sebi predoči, kako su te 
horde postupale sa živima! Tko nije, odmah na 
prvi glas, da se barbarski val približava, umaknuo 
u šume i u nepristupne strane, platio je glavom, 
ili ga odvedoše u roblje, te sv. Jerolim svome 
opisu dodaje i ove strašne riječi: »Kamogod se 
okom ogledaš, svuda vlada tuga, bol i slika 
smrti«. 

Sva je sreća, što nijedan od tih barbarskih na¬ 
roda nije shvatio blagi poziv jadranskih valića, 
što nijednoga od njih nije moglo da zanese ni 
bijesno valovlje divnoga tog mora, te što se ni¬ 
jedan nije ni zadržavao dulje na pitomoj, u či¬ 
tavom svijetu jedinstvenoj jadranskoj obali. Pi¬ 
tanje je, da li bi se bez te obale narod hrvatski 
bio održao kroz tolika stoljeća, kad je nestalo daleko 
brojnijih i moćnijih naroda na negdašnjem rimskom 
tlu, ali je nesumnjivo, da se bez nje mi ne bismo 
danas mogli ponositi »Lijepom našom domovinom«, 
jer druge, ovako lijepe, ne nađoše oci naši nigdje, 
ni u jednom kraju Evrope! Posjedniku istočne 
jadranske obale bijaše uz to Providnost namijenila 
golemu zadaću, da stoljećima spasava kršćansku 
kulturu; a da li bi se bio našao drugi koji narod, 
koji bi s jednakim samoprijegorom tu zadaću 
izvršio, kao što ju je izvršio narod Hrvata? Svaki 
silnik, s kojim smo tijekom stoljeća došli u sukob, 
ili smo silom prilika ikad dospjeli pod njegov 
jaram, lako je uvidio važnost naše jadranske obale 

I i za konsolidaciju naše države i za gospodarski 
naš napredak, pa nam je odmah, ako je samo 
mogao, spremno otkidao komade te obale, ili je 
pokušao, da nam je čitavu otme. Znao je svaki 
takav silnik, da nam time sakati narodno i državno 
naše tijelo, da nam lomi svaku otpornost, da nam 
time onemogućuje svaki prirodni, a po njemu i 
kulturni napredak. S nevjerojatnošću graniči, što 
smo mi sve doživjeli baš u pitanju naše obale, a 
po njoj i u pitanju integriteta našeg teritorija! Od 
Boke do Zrmanje vijala se na jadranskoj obali 
stotinu godina (1815—1918) jedna zastava našega 
vladara-tuđinca, od Zrmanje do Istre druga, u 
Istri pak do Soče opet ona prva! Obje te zastave 
predstavljahu jednu državnu cjelinu i jednoga vla- 

I dara, ali komadi naše obale, nad kojima su se 
one vijale, bijahu jedan spram drugoga inozemstvo, 
te naš čovjek, podanik istoga vladara, bijaše u 
jednom ili drugom kraju te naše obale tuđinac, 
pravi bespravni tuđinac! Znali su silnici, što je i 
koliko je znala stvoriti šaka Hrvata na malenoj, 
ali slobodnoj čestici naše obale, pa su se domišljali, 
što bi hrvatski narod, ujedinjen i u potpunom 
posjedu svoje divne obale, dakle ujedinjen i slo¬ 
bodan, bio stvorio i za sebe i za civilizirani svijet! 
Povijest nas naime uči, da primorski narod, ma 
koliko malobrojan, ako znade i može da izrabi 
more, koje mu plače obalu, u mnogom pogledu 
može da stvori čudesa, može da postane kulturnim 
prednjakom ostalim narodima. Da drevni Heleni 
ne imadoše svoje divne razvedene obale, da ne 
shvatiše važnosti mora, i da se ne posvetiše po¬ 
morstvu, te da, ploveći poznatim morima i trgujući 

s mnogim narodima, ne zgmuše zlato i srebro u 
svoju malenu, slabo rodnu domovinu, ostadoše 
siromasi, i nikad ne stvoriše kulture, na kojoj 
počiva današnja zapadna kultura, premda se ova 
ipak u svima lijepim umjetnostima ne može sa 
starom helenskom još ni danas da takmiči. Da se 
drevni Heleni ne posvetiše pomorstvu, nikad Ci¬ 
ceron ne bi bio pisao svome bratu: »Sjećaj se, da 
zapovijedaš Grcima, koji su sve narode obrazovali, 
učeći ih blagosti i čovještvu, te da im Rim duguje 
luč, koja ga rasvjetljuje.« Hvastavo naše doba 
redovno ističe današnji napredak u izumu najstraš¬ 
nijih eksploziva i plinova, te u podvodnom plov- 
ljenju i u letenju nebu pod oblake; ali s tim će 
se divnim izumima svijet moći pohvaliti istom 
onda, kad se budu primijenjivali samo u prvom 
redu za boljitak i sreću, te u obrani nepravedno 
napadnute domovine. 1 ) 

Naša je svakako bila velika sreća, što nam se 
u kritično doba tako zvane »seobe naroda« nijedan 
barbarski narod nije na jadranskoj obali trajno 

*) Koliko je svijet prije nešto više od stotine godina 
bio moralniji, dokazuje ova historijska činjenica: Slavni 
Fulton, izumitelj parobroda, bijaše izumio i neku vrstu 
podmornice, koja je plovila pod vodom s pomoću prope¬ 
lera, tjerana ljudskim mišicama, dok je na površini vode 
plovila na jedra. God. 1801. izvodio je on pokuse s tom 
podmornicom u Brestu. Poslije pokusa, pomorski prefekt 
u onoj luci upravio je Fultonu pismo, u kojem navodi 
humanitarne razloge, koji sprječavaju admiralat, da se 
dalje brine za taj njegov izum. U tom pismu, u pogledu 
podmornice, bila je i ova stavka: »Takav način ratovanja 
(s podvodnim oružjem) tako je oduran, da bi lica, koja 
bi nešto takova poduzela, a dopala neprijateljskih ruku, 
bila bez sumnje obješena«. 

ugnijezdio. Da se je to zbilo, možda nas Hrvata pod 
narodnim našim imenom danas ne bi ni bilo: ono 
nekoliko hrvatskih plemenitih rodova, koje Grci 
zvahu »Sklabarkontes«, 1 ) možda bi bilo iščezlo u 
moru velikih naroda. Ali to se nije dogodilo, i 
mi Hrvati smo tu: mi posjedujemo našu jadransku 
obalu, iako ne svu, i naš nas Jadran veže sa svim 
narodima bijeloga svijeta. 

Kad se uzme u obzir sve to, postaje skoro spo¬ 
redno pitanje, kada su se prve skupine Hrvata 
doselile na obalu Jadrana. Bilo bi lijepo, kad 
bismo bili nešto bolje upućeni u to pitanje; ali 
danas je glavno to, što smo svijesni, da je ova 
obala naša, i što možemo ponosno istaknuti, da 
su se poradi nje valovi Jadrana mnogo puta zaru¬ 
menili plemenitom hrvatskom krvi. Posve je mo¬ 
guće, da je u ovim našim krajevima bilo hrvatskih 
plemena još u doba, kad su se drevni Libumi pro- 
dičili u pomorskom umijeću; moguće je, da su 
njihovoj slavi mnogo pridonijele i hrvatske mišice, 
kad se je god. 31. pr. I. u odsudnoj bitci kod 
Akcija, rješavalo pitanje, tko će postati gospo¬ 
darom rimskoga svijeta; moguće je, da su Hrvati 
počeli pridolaziti u rimsku Dalmaciju istom u 
doba cara Filipa Arapina, i to pod imenom Karpa, 
s kojima je baš taj car ratovao (g. 245—247 po I.) 
i prozvao se »Carpicus«, kako to nagađa odlični 
naš povjesničar Smičiklas; 2 ) konačno nije nemo¬ 
guće, da su Hrvati dugo vremena bili narodna 

*) Gospodari Slavena. 

! ) Isti naš povjesničar Smičiklas dopušta, da je moglo 
biti Hrvata među pomoćnim četama rimskim u čitavo 
carsko doba, od Oktavijana dalje. Takve su vojnike zvali 

manjina u današnjim našim zemljama, pa su se 
pridolaskom svojih ratničkih suplemenjaka pro¬ 
metnuti u gospodujuću većinu. Neka se pitanje 
doseljenja Hrvata na obalu Jadrana riješi kako mu 
drago, ostat će uvijek nepobitna istina, da je naše 
hrvatske pretke Jadran zanio, da ih je osvojio, i 
da su oci naši privezali svoj opstanak uz divnu 
njegovu obalu i nebrojene njegove otoke; te da su 
oni tu obalu i te otoke zavoljeli, kao što čovjek 
samo domovinu svoju zavoljeti može. Eto zašto je 
sreća i blagostanje Hrvata uvijek ovisila o činje¬ 
nici, kolika bijaše na tom moru njihova vlast, nji¬ 
hova moć, pa i njihovo gospodstvo, » dominium 
mariš«, i u samo doba narodnih naših vladara. 

Poznato nagnuće Hrvata k pomorstvu bijaše od 
pamtivijeka prirodno njihovo svojstvo, koje se ne 
može priznati nijednomu od slavenskih naroda, pa 
stoga povijest pomorstva, pored svih ostalih Sla¬ 
vena, pomorskim narodom priznaje samo Hrvate. 
I doista, prije kakvih 250 godina, ruski car Petar 
Veliki, gospodar najprostranije države, ali bez 
pedlja morske obale, kad je shvatio, kolika je 
važnost mora, odluči da na svojoj golemoj »ruskoj 
kući« počne probijati »prozore na more«, te u tu 
svrhu zaratova i na jugu i na zapadu, i željene 
»prozore probi«, te postade gospodarom velikih 
komada morske obale, ne samo na jugu i na za¬ 
padu, već i u krajnjem Istoku. Baltičke su mu 
zemlje bile osobito na srcu, pa ih je jednostavno 


»auxiliarii«, a rekrutirali su ih između susjednih barbara. 
Poslije 20 ili 25 godina službe dobivali su oni građansko 
pravo i otpravninu, a priležnice su im bile pozakonjene. 


12 





oteo Švedskoj; a francuskom poslaniku, koji mu 
se usudio preporučiti, da ne bude nemilosrdan 
prema Švedskoj, jednostavno odbrusi: »Nikako ne 
ću da sa svog prozora (preko mora) gledam državu 
svoga neprijatelja!« Ali baš te Baltičke zemlje 
dokazaše, da sila može postići mnogo, ali samo 
privremeno. One su zemlje danas nezavisne države, 
dok Rusi, premda su zagospodovali beskrajnim 
obalama, ne prometnuše se nikako u pomorski 
narod. Za pomorstvo bezuvjetno treba i prirodnog 
nagnuća! Veliki poraz, što su prije trideset i 
koju godinu Rusima zadali Japanci kod ćušime, 
povijest je pomorstva zabilježila kao »unicum«, 
koji je bio i zametak ruske revolucije, i početak 
propasti carističke Rusije, u kojoj malo iza toga 
proklija i razvi se najveća nesreća za civilizirani 
svijet: današnji moralni, politički i gospodarski 
kaos. Katastrofe na kopnu mogu biti vrlo po¬ 
tresne, ali one na moru uvijek su bile fatalne! —- 
O našemu starom hrvatskom pomorstvu žali¬ 
bože mi nemamo nikakvih domaćih vijesti. Da 
nam se je koja i sačuvala, sigurno bi se našao koji 
naš »učeni« čovjek, koji bi joj osporio autentičnost, 
ili bi stao dokazivati, ako bi se radilo o pobjedi 
hrvatskog oružja na moru, da tu pobjedu nije 
iznijelo hrvatsko brodovlje, već brodovlje kojega 
primorskog plemena, za koje se nije baš na čistu, 
da li je doista hrvatsko! Osporava nam se više 
toga u povijesti našoj! Ali stoji, da, kad bi koji 
drugi narod imao kod inozemaca pribilježene to¬ 
like vijesti, baš glede pomorskih događaja, koliko 
ih imademo mi, taj bi narod već imao znatnu lite¬ 
raturu o svojoj pomorskoj prošlosti. 

Neka se nitko nad tim sudom ne zgraža. Nama 
se je nešto slično dogodilo i s pitanjem našega 
pokrštenja, kao i s pitanjem našega staroga na¬ 
rednog pisma. Od polovice XIX. stoljeća sustavno 
se propagira i glede jednoga i glede drugog pitanja 
neistine, prikazujući narodu čak i bajke kao suho 
povijesno zlato. Zar nije bajka, izmišljena neko¬ 
liko stoljeća poslije smrti sv. ćirila, da mu je Bog 
»nadahnuo« izum glagolske azbuke,') i da je on za 
ciglih sedam mjeseci preveo i tom azbukom na¬ 
pisao svete knjige u slavenskom jeziku, kao da je 
postojao jedan jedini jezik kod svih Slavena od 
Baltika do Egejskoga i Crnoga mora! Kraj toga 
nitko ne će da se sjeti, koliki je niz godina trebao 
naš Veliki sveti Jerolim, da prevede samo na la¬ 
tinski Sveto Pismo, i da taj prijevod napiše la¬ 
tinskom lakom azbukom! Nadalje nitko ne će da 
se pita, kako je to, da se je glagolica održala 
samo kod Hrvata, koji Svete Braće nikad ne vi¬ 
dješe, koji Svetu Braću nikada sve do XIX. vijeka, 
dakle tijekom tisuće godina, kao svoje apostole 
ne proslaviše, u njihovu slavu u tom golemom 
razmaku vremena ni jednu kapelu, kamo 
li crkvu ne podigoše, niti im u koledarima 
hrvatskih dijeceza ni jedan dan ne dodijeliše! Kraj 
toga nitko ne promišlja, jesu li Hrvati uopće tre¬ 
bali, da prime nešto od Svete Braće, kad su oni 
primili sveti Križ većim dijelom još u VII. sto¬ 
ljeću, kad su oni u istom tom stoljeću sklopili sa 

') Imamo pet legenda o sv. Braći. Dvije prve, najoz¬ 
biljnije, »Italica« i »Moravica« o tobožnjem »čudu« glede 
glagolskih slova, nemaju ni slova. Ostale tri niti su 
ozbiljne, niti su sve iz katoličkog pera. 





sv. Stolicom >mirovnu t. j. nenavalni pakt, 200 
godina prije polaska Svete Braće u Moravu; i kad 
Hrvati mogu ponosno da pokažu na svoje krš¬ 
ćanske spomenike iz dobe župana Godeslava i 
kneza Višeslava, kad se sveta Braća ne bijahu 
još ni rodila! Pogotovu se ne promišlja, da su 
hrvatski vladari bili već podigli zadužbine u 
kliškom i bihaćkom polju, i da su darivali splitsku 
crkvu prije, nego li su se Sveta Braća počela 
opremati put Morave. Valjda nisu nekršteni Hrvati 
podizali kršćanske zadužbine i darivali kršćanske 
crkve! U tom je pitanju, kao i u više drugih, zdrav 
razum, dakle logika, na strani Hrvata, pa će istina 
konačno pobijediti, i tad će se učiti u školama, da 
nije trebalo Božjega čuda, da se izmisle glagolska 
pismena, već će se učiti, da se je sv. ćiril, prije 
odlaska u Moravu, sretno dosjetio, da već dugo 
vremena, gore na obali Jadrana, boravi narod 
Hrvata, davno kršten i odan sv. Stolici, s kojom 
ga veže »mirovni ugovor« pa stoga od iste blago¬ 
slovljen; da taj narod govori jezik, koji bi Morav- 
ljani lako mogli razumjeti, i da u tome svom je¬ 
ziku narod Hrvata imade svojim vlastitim pismom 
napisane svete knjige, pa stoga ne treba nego da 
se te knjige prepišu, pa će njemu i bratu mu 
Metodu biti apostolski trud u Moravi mnogo 
olakšan. Zar bi takvo razlaganje bilo na odmet? 

Ova digresija ne spada u okvir naše rasprave o 
pomorstvu Hrvata, ali treba iskoristiti svaku pri¬ 
liku, da se uspostavi istina u našoj drevnoj povjes¬ 
nici. Tako se je prije četvrt vijeka našao netko, 
koji je, napinjući se da dokaže, kako Mlečani nisu 
plaćali nikakvih pristojba Hrvatima za slobodnu 

plovidbu našim morem, ujedljivo pisao, »da se 
nije moglo od Mlečana zahtijevati, da se na svom 
putu svrate u neko neretljanskog) dotično hr¬ 
vatsko mjesto, tu danak plate i onda tek dalje 
plove.« — Danas, naravski, jer istina konačno 
pobjeđuje uvijek, i školska djeca uče, da su nam 
Mlečani danak plaćali za slobodnu plovidbu našim 
arhipelagom. Ali o tom kasnije. 

Kao što nemamo nikakvih naših domaćih izvora, 
da utvrdimo točno, kad je počelo i kad je završeno 
doseljivanje Hrvata u zemlje obrubljene jadran¬ 
skom obalom, tako smo i glede pomorstva Hrvata 
prisiljeni da se za čitavo doba narodnih naših 
vladara, dakle za dugih pet vjekova, zadovoljimo 
s onim, što tuđi ljudi, u tuđim zemljama, o po¬ 
morstvu našem pribilježiše. Susjedni narodi, kao 
što to već biva u svijetu, rijetko da su međusobno 
prijatelji, ili barem jedan drugom skloni, a tako 
je i sa susjedima starih naših otaca: i, ako su ovi 
nešto o pomorstvu hrvatskom pribilježili, to znači, 
da je to pomorstvo u međunarodnim odnosima 
nešto značilo, da se je uvažavalo; pa ako je u tom 
pogledu svjedočanstvo tih inozemnih kroničara išta 
u prilog moći Hrvata, onda to znači, da je to bila 
i istina, jer tuđi kroničar nije mogao imati nika- 
kova razloga da izmišlja nešto povoljno za naše 
pretke na obali Jadrana, zbog koje su im obale 
susjedi, posve shvatljivo, zaviđali svi redom. Nije 
međutim isključeno, da je i kod nas koji samo- 
stanac u zadužbinama naših vladara, u kliškom, 
solinskom ili bihaćkom polju, ipak zabilježio, što 
je sam doživio, vidio, ili od drugih čuo glede našeg 
pomorstva; ali bilježaka tih hrvatskih analista i 

kroničara s vremenom je nestalo, kao što su ne¬ 
stale i zadužbine naših vladara, za kojih su ti 
naši analisti svoj vijek boravili, pa nam je, u 
zadnje doba, tek koje u kamenu virezano slovo 
odalo položaje tih zadužbina. I tu su se počele 
vršiti čedne iskopine, koje su nam u kolovozu 
g. 1898. iznijele na površinu kulturni spomenik, 
kakvim se, za X. vijek, možda nijedan narod ne 
može podičiti: natpis na grobnici hrvatske kraljice 
Jelene. 

Vrijedno je pero dokazalo, da su Hrvati, dose¬ 
ljeni u zemlje, koje obrubljuje jadranska obala, u 
zadnjoj četvrti sedmoga stoljeća sklopili s papom 
Agatonom jedan ugovor, koji bi moderni diplo¬ 
mati mogli zgodno nazvati »nenavalni pakt«, ili 
»protivuratni ugovor sa sv. Petrom«. 1 ) Taj ugovor 
s jedne strane bjelodano svjedoči, da su tada 
Hrvati bili već kršteni, jer se poganski narod ni 
u čem ne bi obvezivao prema svetoj Stolici; a 
s druge strane taj 1 pakt daje naslućivati, da su 
već tada Hrvati raspolagali svojom pomorskom 
silom, kojom su mogli ugrožavati i romanske gra¬ 
dove na jadranskoj obali i dijelove Apeninskog 
poluotoka, gdje su živjeli vjernici katolici. Jer 
papa Agaton ne imađaše nikakova razloga, da se 
zalaže za druge narode na sjeveru ili na istoku 
hrvatskih zemalja, budući da svi ti narodi ne 
bijahu tada jošte ni kršteni. Papa je dakle imao 
razloga, samo s obzirom na pomorstvo Hrvata, da 

*) Dr Sakač u »Croatia Sacra« I. — Zagreb 1931. 
Novinstvo se s obje strane Atlantika zainteresiralo za 
taj drevni »protivuratni« pakt Hrvata sa Svetom Stolicom. 
— »Osservatore Romano«, 27. XII. 1928. 

obveže te Hrvate na miroljubivost, pogotovu, što 
je bilo tek nekoliko decenija proteklo, otkad su 
Hrvati doista bili prenijeli rat u Italiju, i to baš 
u beneventansku vojvodinu. 

Langobardski pisac iz VIII. stoljeća Pavao 
Đakon za god. 642. zabilježi, da su te godine, kad 
je beneventanskom vojvodinom vladao Aio, Hrvati 
na mnoštvu brodova prevezli preko Jadrana svoje 
čete i nedaleko Siponta se utaborili, okruživši svoj 
tabor vučjim jamama. Kad pak Aio htjede da ih 
porazi, konj mu upade u jednu od tih jama, a tad 
navališe na njega Hrvati, i on pogibe zajedno 
s nekolicinom svojih ljudi. 1 ) — Grad Sipont, koji je 
kasnije nastao, bijaše južno od današnje Manfre- 
donije. 8 ) — Ta se Pavlova vijest poklapa s viješću, 
zabilježenom u kronici sv. Benedikta, s tom raz¬ 
likom, što se u ovoj bojište prenosi nekoliko milja 
prema jugu od Siponta i to na rijeku Aufidus 
(Ofanto), 3 ) znamenitu iz doba Hanibalova rata. 

O tom prijelazu Hrvata, odnosno hrvatske 
vojske, preko Jadrana, imademo eto u tuđim izvo¬ 
rima dvije vijesti, koje se ne mogu pobiti. A taj 
prijelaz preko Jadrana, u doba, kad je, izuzevši 


’) R a č k i : Documenta historiae Chroaticae periođum 
antiquum illustrantia (Monumenta spectantia historiam 
Slavorum meridionalium. Volumen VII. Zagrabiae 1877.). 
De gestis Langobardorum Pauli Diaconi, lib. IV., cap. 
46. — Pavao Đakon veli, da su to bili S c 1 a v i, ali 
drugih S c 1 a v a tad ne bijaše na jadranskoj obali do 
Hrvata. 

2 ) Građani Siponta naseliše Manfredoniju, 
kao što su građani Salone naselili Split, a oni 
Epidaura Dubrovnik. 

3 ) Documenta, ibidem. 

istočno carstvo, malo koja država u Evropi bila 
Konsolidirana, ovlašćuje nas, da ustvrdimo, da je 
Stida — polovicom VII. stoljeća — država Hr¬ 
vatska bila toliko jaka, da nisu naši boljari stre- 
Bili, da bi im, dok cvijet vojske bude ratovao na 
Brugoj obali Jadrana, itko mogao ugroziti zemlju 
Bd ma bilo koje strane. A za provedenje takve 
Sređenosti i konsolidacije, u zemlji, gdje je tre- 
■alo sve stvarati, trebalo je prilično vremena. 

Nije ipak sama uspomena na prijelaz Hrvata 
Breko Jadrana i njihovo vojevanje na drugoj obali 
Biogla nadahnuti papu Agatona, da ponudi Hrva¬ 
tima već spomenuti ugovor sa sv. Stolicom. Imade 
B>š jedan događaj, koji se je desio baš oko g 642., 
koji je taj isti Papa znao ocijeniti, i koji služi na 
jSiku naših otaca VII. stoljeća. 

U suvremenim se izvorima čita, da je papa 
Bran IV., rodom Dalmatinac, poslao oko te iste 
i»odine (642.) u Dalmaciju silu novaca, da se ot- 
Bupe od Hrvata robovi, njegovi zemljaci. Ti robovi 
ne bijahu ratni sužnji, jer se nigdje ne čita, da 
,*i se starosjedioci Dalmacije ogledali s Hrvatima 
na bojnom polju. Prema duhu onoga vremena 
Usvojitelj je u osvojenoj zemlji smatrao sve žitelje 
Svojim robljem. Tu se dakle pod robljem Hrvata 
'*iogu razumijevati samo pripadnici teritorija pri- 
Miorskih gradova, koji su sami sačinjavali tadašnju 
»almaciju. Da je papa Ivan prije zasjeo na rimsku 
Stolicu, bio bi se još prije odlučio da pomogne 
Svojim zemljacima, otkupivši one, koje Hrvati 
Smatrahu svojim robljem. Umjesno pak primje¬ 
ćuje jedan njemački učenjak, koji nije baš sklon 
hrvatima, da Papa ne bi bio poslao velikih svota 

novca u zemlju, gdje su još razbojnički odno- 
šaji vladali. 1 ) Novi dokaz, da je u doba prvoga 
prijelaza Hrvata u Italiju Hrvatska bila sređena 
država! Sve je to bilo poznato Papi Agatonu, pa 
su ga te činjenice i potakle, da takovom narodu 
Hrvata predloži spomenuti »ugovor nenapadanja« 
na druge narode. Razumije se samo po sebi, da su 
tim ugovorom bili zaštićeni u prvom redu ro¬ 
manski gradovi na našoj jadranskoj obali, koji su 
i papi Agatonu bili osobito na srcu. 

Mi ne znamo, koliku su vojsku g. 642. Hrvati 
prebacili u beneventansku vojvodinu, koja bijaše 
u doba Langobarda posve nezavisna, a održala se 
dugo vremena nezavisna i poslije propasti lango- 
bardske države i protiv Grka i protiv Karla Veli¬ 
koga. Zašto su Hrvati poduzeli tu prekomorsku 
vojnu, također ne znamo. Ali, kad je ta vojna 
mogla zanimati još sto godina kasnije Pavla Dja- 
kona, langobardskog kroničara, mogao je po sri¬ 
jedi biti i sporazum između Langobarda i Hrvata, 
tim prije, što je langobardski kralj Klof bio 
osvojio (g. 574.) Benevent, i u njemu postavio za 
vojvodu jednoga od svojih velikaša. Moguće je, 
da se je vojvoda Aio htio otresti svakog vrhov¬ 
ništva langobardskoga, i otud je došlo do saveza 
i vojne naših otaca protiv Aia. Kako je pak Pavao 
Djakon proveo veći dio svojih mladih godina (od 
744.-749. g.) na dvoru langobardskih kraljeva u 
Paviji, ostao je uvijek odan onome dvoru, iz ko¬ 
jega je u njegovo doba pošla u Benevent Adel- 
berga, kćerka kralja Deziderija, kad ju je isprosio 

‘) Gfrorer-Weiss: Byzant. Geschichten. II. sv. st. 18. 

beneventanski vojvoda Arićhis. Bit će stoga da je 
i ta krvna veza između Pavije i Beneventa sklo- 
nula Pavla, da za g. 642. spomene u svojoj povi¬ 
jesti Langobarđa i vojnu Hrvata protiv nepo¬ 
kornog Aia, beneventanskog vojvode. 

Koliko su vojske prebacili Hrvati tada preko 
Jadrana, možemo samo nagađati. Stotinu godina 
prije ove vojne Hrvata preko mora pošao je glaso¬ 
viti vojskovođa cara Justinijana, Belizar, da zara- 
tuje na Vandale u Africi. Imao je raspoloživu 
vojsku od 20.000 ljudi, a, da ih preveze u Afriku, 
trebao je oko 600 brodova, dakle po prilici jedan 
brod za svaka 33 vojnika. Dakako tu nije ura¬ 
čunata brodska momčad, dakle mornari teretnih 
brodova, a ne će biti uračunata ni momčad ratnih 
brodova, koji su bez sumnje pratili taj veliki 
transport vojske. Ta od Carigrada do Tunisa tre¬ 
balo je prevaliti kakvih tisuću kilometara, a na 
takvu udaljenost nije se smjelo otpremiti bez 
ikakve sigurnosne pratnje nekoliko stotina teretnih 
brodova. Trebalo je zaštititi i iskrcavanje na tu- 
niškoj obali, a za sve to, ne će biti pretjerano, 
trebalo je možda pedesetak oboružanih brodova, 
dakle ratnih. Kad se tih pedeset odbije od spo¬ 
menutih 600, ostaje 550 brodova za prijevoz ljudi, 
hrane, vode, oružja, kao i bojnih sprava za even¬ 
tualno opsjedanje vandalskih gradova. Iz Proko- 
pijeva opisa toga vandalskog rata znademo, da je 
brodovlje nosilo sa sobom kruh i vodu, i da se 
je oboje pokvarilo i uzrokovalo mnogima još na 
Putu u Afriku smrt. 1 ) Bez sumnje je plovidba tra- 

’) Carigradski pekari, da im kruh bude teži na vagi, 
a radilo se o dvopeku (panis bis coctus), drugi su 

jala dugo vremena, a teretni su brodovi plovili 
samo na jedra. S protivnim vjetrom bili su pri¬ 
siljeni potražiti zakloništa u zgodnim lukama i 
zatonima, i tu čekati na povoljan vjetar. Treba 
naime pamtiti, da u ono doba nisu uopće znali 
iskoristiti nepovoljan vjetar, jer se onaj, koji je 
iznašao tako zvano »striženje vjetra«, što mi trivi¬ 
jalno zovemo »burdižanje«, rodio tek devet stotina 
godina poslije Belizarove vojne protiv Vandala u 
Africi. Samo pravi ratni brodovi bijahu u ono 
doba » poliremsku, isključivo na vesla, i ti nisu 
toliko ovisili o vjetru; dok su teretni mogli ploviti 
samo povoljnim vjetrom. 

Ne će biti pretjerano, uzmemo li, da je za 
vojnu proti beneventanskog vojvode bilo u našim 
lukama ukrcano kakvih desetak tisuća vojnika, i 
da je za taj transport trebalo najmanje dvije sto¬ 
tine brodova. 1 ) Uzimamo razmjerno manji broj 
brodova, jer je plovidba od naše do talijanske 
obale bila deset puta kraća, i jer nije trebalo uzeti 
na put velike količine ni hrane ni vode. Hrvatski 

put izložili kruh samo malo, i to plamenu, da dobije izgled 
baškota. Dobavljači kao dobavljači! Takav se je dvopek 
lako putem pokvario. A pokvarila se putem i voda za 
momke, jer je bila u posve običnim bačvama, dok je 
voda za časnike bila u staklenim posudama, i k tomu još 
u pijesku, u podbrođu, pa se je sačuvala zdrava. 

b U prijevozu srpske vojske i njezinih zarobljenika 
iz Albanije od 22. studenoga 1915. do 4. ožujka 1916. Ita¬ 
lija je sudjelovala sa 45 parobroda (130.000 tona), Fran¬ 
cuska s 26 parobroda (43.000 tona), a Velika Britanija s 11 
parobroda (50.000 tona). To transportno brodovlje sasto- 
jaše se dakle od 82 parobroda, ukupnih 223.000 tona. 

se je vojnik znao uvijek opskrbiti hranom u nepri¬ 
jateljskoj zemlji, a za Grke to bijaše carev propis. 

Mi danas ne znamo, iz kojih je naših luka to 
brodovlje krenulo put Italije. Bit će da su se 
hrvatske čete ukrcale u različitim lukama, a svi 
su se brodovi imali sastati kod kojega od otoka 
bližih Italiji: najvjerojatnije kod Visa. Od Visa 
do beneventanske obale trebalo je preploviti uda¬ 
ljenost, kolika je po prilici od Rijeke do Zadra. 
Za današnje prilike udaljenost neznatna, ali za 
ono doba poduzeće doista ozbiljno, jer je trebalo 
ploviti pučinom, a bez ikakvih pomagala. Da se 
pronađe kompas, trebalo je čekati još šest stotina 
godina! Stoga onima našim davnim pomorcima, 
ako su htjeli preploviti Jadran, nije preostajalo, 
već da se ravnaju po iskustvu: danju po suncu, 
noću po zvijezdama. 

To prvo plovljenje preko Jadrana bijaše prva 
afirmacija Hrvata na moru: njihov prvi historijski 
pojav na Jadranu! 

Iz ove se činjenice dade izvesti, da su u to 
doba, polovicom VII. stoljeća, Hrvati na jadranskoj 
obali sačinjavali jednu zajednicu, kojoj je bio na 
ćelu jedan vrhovni ban ili knez, kao vladar nad 
drugim plemenskim poglavicama. Inače je teško 
protumačiti ono zamašno prekomorsko poduzeće 
Hrvata. Da se plemena, od kojih svako ima svoga 
poglavara, slože u času, kad se odluče na zajed¬ 
ničku selidbu, ili da se slože kad im zaprijeti skup¬ 
na pogibao, posve je shvatljivo, i bilo bi sasma 
prirodno; može se pače shvatiti i dopustiti, da se 
takva međusobno neodvisna plemena mogu slo¬ 
žiti i za kakvu pustolovnu navalu na susjeda; ali, 

da bi se takva plemena mogla složiti i za preko¬ 
morsko ratovanje, daleko od svoje zemlje, teško 
se može priznati. Bit će stoga najbliže istini, da 
su mnogo prije vojne na BeneventinSku vbjvođinu 
naši oci bili složeni u jednu državnu cjelinu, te 
da su imali na čelu jednoga vrhovnoga poglavara, 
koji ih je u toj vojni i vodio. Ta državna cjelina 
valja da je postojala i onda, kad su oni mnogo 
kasnije sklapali spomenuti »mirovni ugovor« sa 
sv. Stolicom, jer inače do njega ne bi bilo ni 
došlo. Ali, dok su se osjećali u svojoj zemlji preveć 
sigurni, njihova se državna cjelina potresla: valja 
da su se pocijepali u manje skupine, a tad im je 
malaksala i snaga, pogotovo na moru. Otpornost 
im je bivala sve slabija, čim dalje je trajala nji¬ 
hova pocijepanost, te nije čudo, što su najzad po¬ 
stali tuđi podložnici. I zaista, kao da je trebalo, 
da Hrvati osjete verige i jaram franački, pa da se 
osvijeste i potraže sebi spasa u međusobnoj slozi 
i uspostavi jedne državne cjeline! — Samo tako 
možemo protumačiti, kako je to, da nam se poslije 
beneventanske vojne iz g. 642. nije sačuvala ni 
cigla vijest o mornarici hrvatskoj, ako se izuzmu 
općenite vijesti o prvim sukobima s Venecijom, 
sve dok oci naši ne otresoše sa sebe franački 
jaram, dakle za golemi razmak od kakvih 150 go¬ 
dina. Kod Hrvata bijaše nestalo jedinstva, a bez 
toga nije moglo da bude jakosti ni na kopnu ni 
na moru. Na moru ih je pak čekala dvostruka za¬ 
daća: da zaštite svoju obalu od saracenskih gusara, 
i da suzbiju presizanja Venecije, koja nije mogla 
da osigura svoje pomorsko trgovanje bez posjeda 
naše jadranske obale. A kako kod Hrvata, tako je 

još u drugoj polovici VI. stoljeća nastala pocije- 
panost i kod Langobarda, kada, nakon umorstva 
kralja Klefa, ne htjedoše njihovi vojvode ni čuti 
o izboru kakova kralja; ali kod Langobarda ras¬ 
cjepkanost potraja samo deset godina, dok kod 
Hrvata preko stopedeset! 

n. PRVI NEIZBJEŽIVI SUKOBI S MLEČANIMA 
NA JADRANU 


Uvaženi mletački historik Romanin ovako piše 
o prvim sukobima Mlečana s Hrvatima na moru: 
»U toli burnim vremenima (drugoj polovici VIII. 
stoljeća) i republika mletačka, koja se je tek ra¬ 
đala, bila je prisiljena da pograbi oružje za svoju 
obranu. Hrvate je (on ih zove Slavi), koji bijahu 
s Dunava i Save došli na obale Jadranskoga mora, 
poticalo na gusarenje i gorovito dalmatinsko tlo 
kao i pristupnost sigurnih zakloništa, što im pru¬ 
žahu tolike uvale i toliki zatoni, te su oni na 
svojim lakim brodovima, preplovivši to more, ne 
malo dodijavali Mlečanima. Bilo je već tada su¬ 
koba, a ti bijahu kao preteče dugima i bijesnim 
ratovima, što će ih voditi u buduće.« 1 

To gusarenje Hrvata, koje spominje mletački 
pisac, znači samo to, da Hrvati u ono mračno 
doba (VIII. stoljeće) nisu poduzimali niti su 
mogli poduzimati protiv Venecije velikih vojna 
na moru, već su primorski naši velikaši poduzimali 
male ekspedicije, svaki na svoju ruku, te su Mleča¬ 
nima dodijavali svuda, gdje bi naišli na njihove 
brodove. Nije isključeno, da su ta pomorska podu- 

1 Stona documentata đi Venezia. Tomo I. Venezia 
1853. pag. 91. 

zeća bila nalik onima senjskih Uskoka u XVI. i 
XVII. stoljeću, koji su svršili velikim, uskočkim 
ratom. 

Pita se samo: zašto se mletački brodovi nisu 
uklanjali sukobu s Hrvatima; zašto nisu plovili niz 
istočnu obalu apeninskog poluotoka ili sredinom 
Jadrana? 

Eto, to je jedno pitanje, na koje treba da se 
smjesta odgovori. 

Mletački trgovački brodovi bili su prisiljeni 
obilaziti Istru i ploviti našim arhipelagom. U či¬ 
tavom naime srednjem vijeku sve do Flavija Gioie, 
koji je iznašao kompas, trgovački su brodovi plo¬ 
vili kao i u doba rimskoga carstva, ako nije i ta 
grana ljudskoga umijeća u prvoj polovici sred¬ 
njega vijeka nazadovala prema rimskoj epohi, 
kao što se je u to doba nazadovalo uopće u svakoj 
grani ljudske kulture. 

A kako se je u carsko rimsko doba plovilo, 
imademo opširan opis rimskog pisca Vegetij a, koji 
nam je ostavio knjigu pod naslovom: »Epitome 
institutionum rei militarist, i u njoj iscrpijivih 
vijesti o rimskoj navigaciji. Vegetij je svoju 
knjigu pisao oko polovice petoga stoljeća kršćanske 
ere, dakle na domaku srednjega vijeka, koji po- 
čima pod konac toga stoljeća. Modemi pak po¬ 
morski historiografi su složni, da je još dugo u 
srednjem vijeku ostalo navigatorno umijeće u 
istom stadiju (kao i brodogradnja) kako je bilo 
kod Rimljana u carsko doba, ako nije još i 
nazadovalo. 

Pa što nam pripovijeda Vegetij? On kaže, da 
je trgovački brod plovio samo s pogodnim 

vjetrom. 1 ) Ako je vjetar ojačao, brod je plovio 
niz vjetar; ako li se vjetar mijenjao, brod je tražio 
luku ili zaklonište, tu čekao, da se more utiša i 
da se vjetar promijeni. Bit nautičke znanosti bi¬ 
jaše dobro poznavanje obale, da se pred nepo¬ 
godnim vjetrom ili pred noćnom tminom brod 
sigurno zakloni. S obzirom na to uživali su piloti, 
vrsni poznavaoci obale, najveći ugled. Ali trgo¬ 
vački brod ne samo što redovno nije plovio do li 
danju, već takav brod u zimsko doba nije uopće 
plovio. Znademo iz povijesti četvrte križarske 
vojne, da su se Mlečani ustručavali ploviti u 
zimsko doba još na početku XIII. stoljeća! Oni 
su se naime tim svojim pravilom ispričavali križa¬ 
rima, pošto su u studenom 1202. razorili Zadar, te 
ne htjedoše da ukrcaju križare pod Zadrom i 
nastave ploviti na Istok. Držalo se naime, da je 
plovidba bez opasnosti od polovice svibnja, kad 
se javljaju Plejade, pa do polovice rujna, kad se 
pojavi Arktur, jer tada ljetna blagost utišava 
silu vjetrova. Od polovice rujna do oko polovice 
studenoga plovidbu su počimali smatrati nesi¬ 
gurnom, jer osim opasnog Arktura i ekvinocijskih 
oluja, pomaljaju se tada Kozorog i Bik, dok Ple¬ 
jade zapadaju. Stoga od 11. studenoga sve do 
10. ožujka mora su se smatrala zatvorena — 
maria clauduntur. — Pa i kad su se mora otva¬ 
rala, t. j. kad se je 10. ožujka navigacija preuzi¬ 
mala, — a to se je spajalo s velikim svečanostima 
— smatrala se je plovidba zbog proljetnog ekvi- 


') »Strići vjetar«, naime okoristiti se s nepovoljnim 
vjetrom, nije se znalo do pod konac XV. stoljeća 

nocija i različitih kobnih zvijezda slabo sigurnom, 
sve do polovice svibnja. Naravski da ta pravila 
nisu vrijedila za »polireme«, brodove s mnogo 
vesala, pače i s više redova vesala, t. j. za ratne 
i luksusne brodove, koji su uvijek imali svoj po~ 
voljni vjetar u veslačkim mišicama, onako, kao 
što ga danas imadu parobrodi u svojim strojevima, 
a što primorci i pomorci zovu »vjetar u štivi«; 
premda i ratni brodovi, bez osobite nužde, nisu 
ostavljali svoja pristaništa ni po noći, ni u zimsko 
doba. Uzburkanom su se moru uklanjali i ratni 
i trgovački brodovi; pače pomenuti Vegetij tvrdi, 
da je više ratnih brodova nastradalo od oluja 
nego li od neprijateljskoga udarca (sijekilja, bo¬ 
deža; lat. rostrum.) 

Kad se sve to uvaži, može se bez straha ustvr¬ 
diti, da se je i u prvoji polovici srednjega vijeka 
plovilo s velikim strahom, pa stoga i s oprezom. 
K tomu su trgovački brodovi bili prilično nes¬ 
pretne strukture, nalik našim trabakulima, a u 
prvoj polovici srednjega vijeka nisu jošte imali ni 
kormila u jednom komadu, nego su im ulogu kor¬ 
mila vršila obično dva vesla, a i više, sa širokim 
perom. Pomorac uz to nije tada imao nikakovih 
pomorskih karata, nikakakve nautičke sprave ni 
pomagala, kojih danas ima na pretek. Još u doba 
đužda Petra II. Orseola, (oko g. 1.000.) pomorac 
nije imao, ako je uopće što imao, ništa drugo do 
li pješčanu uru, t. zv. »ampollettu« i »pilotovu 
ružu«. Valja pak istaknuti i to, da se poslije pro¬ 
pasti zapadnoga rimskog carstva, a pogotovo u 
doba naših narodnih vladara, kad svjetionika kod 
nas uopće nije bilo, nisu palili svjetionici, sagra- 

đeni u rimsko doba, ni na samim ulazima u velike 
luke. Na našoj hrvatskoj obali, mi sve do XIX. 
stoljeća, svjetionika nismo imali. Komu je pak 
naš arhipelag i površno poznat, lako će se domi¬ 
sliti, da je noćna plovidba po njemu preteška i 
samima našim pomorcima, i kod same mjesečine, 
dok je tuđincu bila naprosto nemoguća. 

Još je bilo i općenitih neprilika po srijedi za 
inozemni brod po svim morima, pa i po našem 
Jadranu. Nije postojalo nikakvo pomorsko ni 
međunarodno pravo, koje ga je štitilo u tuđini. 
Nije bilo konzulata, kojima bi se pomorac mogao 
uteći. Doduše, već car Antonin (g. 138.—161.) 
bijaše izjavio: »Ja sam gospodar svijeta■ a zakon 
je gospodar mora«, ali se u srednjem vijeku nitko 
nije držao toga načela. Srednji je vijek, pogotovo 
njegova prva polovica, doba sile, doba »Faust- 
rechta«. Istom u jedanaestom stoljeću počinju se, 
dakako rukopisima, širiti načela pomorskoga prava 
grčkoga i rimskog, i to bijahu prve preteče sve¬ 
općem pomorskom zakonodavstvu. Neka vrsta 
konzulata počima istom poslije g. 1.000., i to na 
osnovi »bula« istočnih careva, izdanih u prilog 
Veneciji. Glasoviti zakoni Olerona — Lois D’Ole- 
ron — taj prvi pomorski zakonik, javlja se tek u 
XII. stoljeću, a morski Konzulat — Consolato del 
mare — tek u XIII.; dok je u doba, o kojemu je 
ovdje govor, vrijedilo žalibože samo jedno, bar¬ 
barsko pravo, t. zv. »ius naufragii«, t. j. pravo, 
da se oplijeni brod i brodolomci, koje bi more ba¬ 
cilo k obali. To su odurno pravo vršili vladari i 
knezovi, a osobito vlastela, što su imala svoje za- 
seoke i gradiće na obali mora i jezera. Šta više, 

ne samo u to doba, nego i mnogo kasnije, srednje- 
vjekovna vlastela, ne zadovoljavajući se slučajnim 
brodolomima, nastojala su ih pomnožiti paljenjem 
»varavih ognjeva «‘) i odašiljanjem nevjernih pilota 
brodovima u pogibli, samo da se brod što prije 
razbije, pa da oni na temelju »rusa naufragii« 
dođu do plijena. A ti su se zločinački običaji 
mjestimice održali još u XV. stoljeću. 

Kad se sve to uzme na um, je li čudo, što 
Mlečani nisu ni mogli ni smjeli ploviti bilo pu¬ 
činom, bez nautičkih pomagala, bilo uzduž tali¬ 
janske obale, koja nema nikakovih prirodnih, a 
premalo umjetnih zakloništa u razmacima katkad 
od stotine kilometara? I je li čudo, što su Hrvati, 
znajući, da su Mlečani prisiljeni ploviti po nji¬ 
hovim vodama, nastojali da tu njihovu nevolju 
iscrpu u svoju korist? S druge pak strane, kako 
da se usudi tuđi trgovački brod da plovi našim 
arhipelagom, da noći u našim prirodnim lukama i 
zakloništima, ako mu je hrvatski vladar i narod 
u primorju i na otocima neprijatelj? Kako da se 
takav brod s malobrojnom momčadi, jer trgo¬ 
vački brodovi posebnih veslača nisu ni imali, kako 
da se obrani pred pohlepom za plijenom onodobne 
vlastele i pred navalom urođenika, makar to bilo 
i maleno primorsko ili otočno selo? Što je preosta- 
jalo Mlečanima devetog stoljeća već da zagospo- 

') Kad bi pomorac ugledao plamen vatre u noći, ili 
dim po danu, misleći, da mu to ljubav bližnjega javlja, 
neka prema tome znaku upravi brod, pa će dospjeti u 
luku spasa, nesretnik bi nastradao na podmorskoj pećini 
ili bi mu se brod u najmanju ruku nasukao, te je tako 
bio izgubljen. 

duiju silom u našim morskim prolazima, gdje su 
se, doduše u velikim razmacima, podizali i ro¬ 
manski gradovi, koji, kako su bili pod zaštitom 
istočnoga carstva, sigurno su gostoljubivo primali 
mletačke brodove u svoje luke, ali do tih je luka 
trebalo doći! 

Sukob Venecije s Hrvatima bijaše dakle neiz- 
bježiv, samo što o tom sukobu za osmo stoljeće 
nemamo drugih vijesti osim one općenite, što smo 
je već prenijeli od mletačkog historika Romanina. 
Istom u početku devetog stoljeća, i to za g. 805., 
zabilježiše kroničari, da je otplovilo iz Laguna 
brodovlje, koje je opljačkalo našu obalu, a da ga 
u tom ničija mornarica nije spriječila.*) Mlečani 
su tom prilikom zaposjeli dalmatinske gradove, 
koji su uživali zaštitu istočnoga carstva. Bit će 
da su na molbu tih gradova Bizantinci odmah 
slijedeće godine, 806., poslali u Jadran svoje bro¬ 
dovlje, pod vodstvom patricija Nikete, da oduzme 
Mlečanima te gradove. Niketa je tu zadaću brzo 
izvršio, pače je pobjedonosno dospio čak do Mle¬ 
taka, te se čini, da ih je podvrgao vlasti istočnoga 
carstva. 2 ) Ali sada ustadoše na obranu Venecije 
Franci: oduzmu grad Bizantincima i pokušaju 
osvojiti dalmatinske gradove. Nu to im ne pođe 
za rukom, jer im se je oprlo pojačano brodovlje 
bizantinsko, kojim sada zapovijedaše vojvoda 
Pavao, upravitelj Kafalonije.’) Konačno Franci 
uglaviše mir s Bizantom, prepustivši mu gos- 

') Domucenta, pag. 310. 

2 ) O. c. pag. 311, 312. — Romain o. c. I. pag. 141. 

*) Documenta, pag. 313. — Romain I. pag. 149. 

podstvo nad primorskim gradovima dalmatinskim, 
a pridržavši pod svojom vlasti svu ostalu Hr¬ 
vatsku zemlju. 1 ) 

Dok su se ti događaji zbivali na našem moru, 
Hrvati, ako nisu bili prisiljeni da pomažu Franke, 
bili su samo nijemi njihovi gledaoci. Hrvati su 
naime stenjali pod franačkim igom sve dotle, dok 
radi diobe carstva (817.) njegova moć nije po¬ 
čela malaksavati. Sada se i Hrvati odlučiše, da 
stresu sa sebe tuđinski jaram. 

Veliki taj rat za oslobođenje, o kojemu nam i 
franački i grčki pisci ostaviše iscrpijivih vijesti, 
trajao je više godina, isprepleten svakojakim naj¬ 
tragičnijim događajima. Te su borbe donijele ko¬ 
načno (830. g.) Hrvatima slobodu; ali, podučeni 
gorkim iskustvom, ne bijahu više pocijepani po 
rodovima i banovinama, nego sabrani, čini se, u 
dvije skupine, a svaka je imala na čelu svoga 
kneza. Tada je hrvatska obala s otocima čitava 
dospjela pod jednoga vladara. To bijaše sad t. zv. 
Bijela Hrvatska, pa se njezina mornarica 
odmah javlja na pozornici historije. 

Krvavo se kolo s Mlečanima odmah zaigralo. 
Nije nemoguće, da se je Venecija kruto zamjerila 
Hrvatima u njihovu ratu za oslobođenje, jer je 
držala s Francima. U tome krvavom pokretu protiv 
Venecije čini se, da su najbrojniji bili Neretvani, 
jer se čita, da su oni prvi oplijenili više mletačkih 
brodova. Ako je pak vjerovati mletačkim kroni¬ 
čarima, nisu se oni zadovoljili samo tim plijenom 
u hrvatskim vodama, jer ti kroničari zabilježiše, 

’) Documenta, pag. 315. 

za g. 834. ili 835., da su Neretvani ulovili mletačke 
brodove čak blizu beneventanske obale, poklavši 
nai njima svu momčad. 1 ) 

Neretvani su se dakle najviše istakli, ali nikako 
sami, već zajedno s ostalim brodovljem kneza Mi¬ 
slava. Kako bi inače Mlečani smatrali samo kneza 
Mislava odgovornim za te događaje na moru? Eto, 
zašto je Venecija, četiri godine poslije onog po¬ 
kolja, opremila protiv toga vladara Bijele Hr¬ 
vatske svoje brodovlje. Htjela je osvetiti onaj 
pokolj, a što nije to prije uradila, treba tražiti 
uzrok u tome, što je baš tada bjesnila u Veneciji 
ljuta borba između pojedinih najmoćnijih poro¬ 
dica, pa su u tim borbama padale glave duždeva, 
koji nisu imali tu sreću, da ih prije zatvore u 
kojem samostanu. Eto, tako se zgodi, da su Mle¬ 
čani istom g. 839. opremili brodovlje protiv hrvat¬ 
skoga kneza Mislava, a brodovljem je zapovijedao 
novo izabrani dužd Petar Tradonik. Nije nikako 
moglo biti slabo to brodovlje, kad ga je vodio dužd 
glavom; ali valja da mu se je i Mislav junački 
opro. Mletački naime izvori ne spominju nikakve 
bitke, nego samo vele, da je dužd, kad mu je bro¬ 
dovlje stiglo pod mjesto, koje se zove Dvorac 
(curtis) sv. Martina, ugovorio s Mislavom mir. 1 ) 
U toj se vijesti na prvi mah opaža velika praznina. 

Nesumnjivo je, da se je blizu Dvorca sv. Mar¬ 
tina sastalo mletačko brodovlje s hrvatskim, kojim 

*) Joapnis chronicon venet. — Andr. D a n d o 1 i 
chron. — Documenta p. 335. 

2 ) Docum. p. 335—33G. — Romanin, I. p. 173, po- 
grješno određuje za ovaj događaj god. 836. — L u c i u s: 
De Regno Dalm. et Croatiae, lib. II. pag. 61. 

valja da je zapovijedao sam knez Mislav, pa, ili 
je slijedila bitka, u kojoj su Mlečani bili potučeni, 
ili se je dužd Petar Tradonik osvjedočio na prvi 
mah, da bi mogao izvući tanji kraj, jer mu je 
brodovlje bilo slabije od hrvatskoga, pa je po¬ 
nudio knezu Mislavu mir. Mislav pak — vjeran 
paktu sa svetom Stolicom — tu je ponudu pri¬ 
hvatio, da se izbjegne prolijevanju krvi. Prazninu, 
što nam ostaviše mletački kroničari opisujući taj 
događaj, nije moguće ispuniti inače. Gdje se je 
pak nalazio taj Dvorac sv. Martina suvišno je 
nagađati-, a nema ni osobite važnosti. 

Ali tu časkom treba da se zaustavimo zbog 
jedne refleksije. Ne smijemo naime zaboraviti, da 
su Mlečani s duždem plovili iz Mletaka kao osveti- 
telji grdnog pokolja mletačkih trgovaca; oni su, 
da izvrše tu osvetu, tražili hrvatsko brodovlje, i 
našli su ga; pa mjesto da se postave u bojni red i 
kao osvetnici da navale na Hrvate, oni sklapaju 
s hrvatskim knezom mir! Da su oni s tim ugovorom 
nešto dobili, ne bi se njihovi kroničari bili ogra¬ 
ničili na to, da zabilježe, da je dužd samo potpisao 
mir » pacem cum illorum principe Muisclavo no- 
mine firmaviU. Kad se dobro promisli, ne može 
se doista iz toga izvesti drugo, već da se je dužd 
našao u teškom položaju, pa mjesto da izvrši 
osvetu nad Hrvatima, zadovoljio se, da potpiše 
mir ■»s njihovim knezom«. Da postignu nešto 
takovo, nisu Mlečani trebali tražiti hrvatsko 
brodovlje u našim vodama! Za nas je taj ugovor 
od neizmjerne važnosti, jer prije svega dokazuje, 
da je hrvatski knez imao suverenska prava, da 
naviješta rat, odnosno da sklapa mir; a povrh 

toga, da su Neretva i Neretvani potpadali bez 
ikakve iznimke pod hrvatskog suverena, koji je 
zemlju između ušća Cetine i Neretve smatrao di¬ 
jelom svoje države, i da Neretva ne bijaše nikakva 
država u državi. Taj ugovor dokazuje još i to, 
da je dužd Tradonik uzmaknuo pred silom, koja, 
ako ne bijaše jača, bijaše barem ravna mletačkoj. 

Moglo bi biti, da je knez Mislav pristao na 
mir s Mlečanima, da sačuva svoje potpuno bro¬ 
dovlje za sukob sa saracenskim gusarima, koji 
bijahu već postali strah i trepet svih obala sredo¬ 
zemnog mora, i već se zalijetali u Jadran. Još za 
g. 781. dubrovački kroničari bilježe, da je nji¬ 
hova republika dala sagraditi na obali kaštel 
sv. Ivana, da grad bude bolje zaštićen protiv 
gusara saracenskih, a za g. 782. bilježe, da se je 
u Dubrovniku sagradila i oboružala prva galija, 
na zaštitu plovidbe sugrađana, dakako protiv 
istih gusara. Te iste godine sagradiše u Dubrov¬ 
niku i nužne arsenale. 1 ) 

Nije prošlo dugo poslije sklopljena mira iz¬ 
među Venecije i kneza Mislava, kad se je g. 840., 
doista pojavilo u Jadranu jako saracensko bro¬ 
dovlje, pošto je prije u Jonskom moru porazilo 
združenu bizantinsku i mletačku mornaricu. Sara¬ 
censko se brodovlje sastojalo od 36 golemih ratnih 
brodova. To je brodovlje opustošilo južne strane 
Hrvatske Države, osobito Boku Kotorsku, pa je 
konačno stisnulo opsadom i sam Dubrovnik. 2 ) To 

*) Chronica Ragusina Junii Restii. Zagrabiae 
1893. pag. 20. 

2 ) O ovom je pustošenju car Konstantin Por- 
phyrogenet pisao u trim djelima: »De Thematibus« 

se je opsjeđanje. proteglo za punih 15 mjeseci, 
ali bez uspjeha, jer su Dubrovčani hrabro odbi¬ 
jali svaki juriš. I kad su uzaludno potratili to¬ 
liko vremena, Saraceni izvukoše sidra, otploviše 
prema sjevero-zapadu, nemilo pustošeći obalna 
mjesta. Grad Osor pretvoriše u pepeo, točno na 
drugi uskrsni blagdan godine 841. 1 ) 

Da li se je hrvatsko brodovlje ogledalo sa 
saracenskim? Bez svake sumnje; ali, kako se to 
nije ticalo Mlečana, njihovi kroničari propustiše, 
da nam što zabilježe, a drugih izvora — kako 
jie već naglašeno glede našeg pomorstva — ne¬ 
mamo. Da je knez Mislav porazio Saracene, ne 
bi njihovo brodovlje bilo dalje napredovalo i 
pustošilo hrvatske obale i otoke! 

Međutim se je u Veneciji živjelo u silnom 
strahu, jer je prijetila ozbiljna opasnost. Opre¬ 
malo se veliko brodovlje, i to kakvih 60 dromona 
(brzoplovka), na kojima bijaše, prema svjedo¬ 
čanstvu kroničara, i tornjeva i svakojakih sprava. 
Ta okolnost potvrđuje, da su saracenski brodovi 
bili doista golemi. I kad su Mlečani doznali, da 
hrvatsko brodovlje nije uspjelo protiv saracen- 
skoga, i da ovo napreduje duž naših obala, odlučiše 
ne čekati neprijatelja, da doplovi u Lagune ni 
blizu njih, već poslaše svoje brodovlje prema 
sjevero-zapadnom hrvatskom otočju. To se je 
brodovlje srazilo sa saracenskim zapadno od Lo¬ 
šinja, kod malenog otoka Sušca (Sansego). Sara- 

knj. ii.; »De rebus gestis Basilii imp.« cap. 53., 55.; »De 
administrando imperio« cap. 29. — Documenta pag. 342 do 
355. — Romanin, I. pag. 174. 

‘) Documenta p. 356. — Somanin, 1. c. 

ceni tu poraziše Mlečane; ali ne nastaviše plo¬ 
vidbu put Venecije. Nije nemoguće, da su se bo¬ 
jali, da za njihove goleme brodove Lagune ne 
će biti dosta dtiboke, te krenuše niz istočnu ape¬ 
ninsku obalu, oboriše se na Ankonu, koju zateče 
sudbina hrvatskog Osora. I kad su od Ankone do 
grada Bari opljačkali svu obalu zauzeše sam Bari 
i u njemu se ugnijezdiše. 1 ) 

Malo poslije tih događaja izbilo je ponovno 
neprijateljstvo između Hrvata i Mlečana. Oko 
g. 846. doploviše iznenada Hrvati pod Veneciju, 
oplijenile Caorle, te se zaletješe još i dalje do 
Furlanske. 2 ) Eto, sad se Mlečani nisu više osjećali 
sigurni od Hrvata ni u samim Lagunama, pa je 
spomenuti dužd Petar Tradonik dao sagraditi 
golema dva ratna broda, dvije galandrie , 3 ) kolike 
se još ne bijahu vidjele, te ih usidri na ulazima 
dviju glavnih luka, a' s njima još više manjih 
brodova. 

Poslije g. 846., pa za čitavo doba kneza Trpi¬ 
mira (850.—864.) nema zabilježenih novih su¬ 
koba s Mlečanima. Trpimir stupa u bliži dodir 
sa splitskim nadbiskupom i gradi u Rižinicama 
benediktinski samostan. Na kopnu on ratuje 


*) Ibidem. 

2 ) Docum. p. 363, 364. — Romanin, p. 178. 

3 ) »Galandrie«, »Zelandrie«, »Melandrie« i »Palandrie« 
bijahu, tipovi isključivo mletačkih ratnih brodova. Imali 
su jedan jarbol i visok toranj kao nekoć libume. Kako 
nisu imale dovoljno jedara, plovile su na vesla, a isticale 
su se brzinom. — Cf. Casoni: Dei navigli poliremi 
ušati nella marina degli antichi Veneziani. — Venezia 
1838. — Od istoga pisca: Venezia e le sue lagune. — 
Romanin, ibid. 

s Bizantom i Bugarima. S Mlečanima sklapa savez 
za međusobnu obranu, jer su Saraceni iz Bari-a 
mogli doista zadavati trista jada i jednoj i drugoj 
jadranskoj obali. — Bari je i danas jedan od 
najvažnijih gradova na zapadnoj obali Jadrana. 
Stari rimski Barium, poslije propasti zapadnoga 
carstva bijaše potpao pod Gote, pa pod istočno 
carstvo; a u devetom stoljeću za tu važnu ja¬ 
dransku točku otimat će se Saraceni, Grci i Mle¬ 
čani, a sudjelovat će kod toga i Hrvati. 

III. LJUTI SUKOBI IZMEĐU HRVATA 
I MLEČANA 


Kad je kneza Trpimira naslijedio knez Domagoj 
(864.—876.) iskrsli su stari sporovi između Hr¬ 
vata i Mlečana. Što je tomu dalo povoda, ne zna 
se. Dužd Petar Trađonik svršio je nasilnom 
smrću u Mlecima iste godine, kad je knez Trpimir 
umro. Tradonikovom smrću prekinuo se savez 
mletačko-hrvatski, pa je novi knez Domagoj, 
odmah zaratovao na republiku, odnio mnogo pli¬ 
jena i odveo robija. 1 ) Sad su Mlečani, pod novim 
đuždom Orsom Partidpaziom žurno opremili bro¬ 
dovlje protiv Domagoja, ali do bitke, kako nagla- 
šuju najstariji mletački kroničari, Ivan Djakon 
i A. Dandolo, nije uopće došlo. 2 ) Ti kroničari to 
tumače tako, da se je knez Domagoj preplašio na 
pogled mnoštva mletačkog brodovlja, pa je odmah 
ponudio mir i dao taoce. Romanin pak veli, 3 ) da 
je dužd porazio Domagoja, ali ne zna navesti, 
ni gdje se je boj bio, ni izvora, iz kojega je tu 
vijest crpio. Bit će stoga obratno: Mlečani, koji su 
dolazili, da se osvete Domagoju, odustali su od 
svoje namjere s obzirom na jakost Domagojeva 

’) Romanin I, pag. 190. 

2 ) Documenta, p. 364. 

3 ) 1. c. 




brodovlja. — Ili to, ili se je mir sklopio na posre¬ 
dovanje nekog trećeg. 

Kako su Saraceni čvrsto držali grad Bari, 
imali su time i ključeve Jadrana. To je bilo po¬ 
gubno ne samo Mlečanima, jer su im sprječavali 
slobodnu plovidbu i trgovanje, već i Hrvatima, 
pa i Bizantincima, jer im obale bijahu izložene 
nenadanim napadajima i pljačkanju. Ta je zajed¬ 
nička nevolja sklonula te tri države, da sklope 
savez za navalni rat na Saracene i da im oduzmu 
Bari. Tome trojnom savezu pristupile odmah 
Papa i franački car. I da savez bude čvršći, odlu- 
čiše Ljudevit franački i Basilij Macedonac, car 
istočni, da će stupiti u rodbinsku vezu tako, što 
će zapadni car dati svoju kćer sinu Basilij evu za 
ženu. 

Domagoj se odmah spremio, da zadovolji savez¬ 
ničkoj obvezi, i tako hrvatske čete g. 870. po 
drugi put preploviše Jadran, na vlastitom bro¬ 
dovlju, da sudjeluju u velikoj kršćanskoj koali¬ 
ciji protiv Nekrsta. 1 ) Ta je kršćanska koalicija 
urodila lijepim plodom, jer je Bari bio oduzet 
Saracenima. Ali to nije išlo baš glatko. Hrvati 
su junački sudjelovali i na kopnu i na moru. Na 
kopnu je koalicija redom porazila tri saracenska 
emira, koji su došli svojoj braći u pomoć; ali 
istom kad je kršćansko brodovlje zatvorilo more, 
što bismo danas rekli: blokiralo Bari, bude 2. ve¬ 
ljače 871. ta silna tvrđava osvojena, saracenska 
posada sasječena, njihov sultan živ ulovljen i 

') Docum. pag. 346 i 356—357. — R o m a n i n: o. c. 
Pag. 191. 

predan zapadnomu caru Ljudevitu, koji ga je 
dao kao sužnja odvesti u Kapuu, gdje je probo¬ 
ravio dvije godine. 

U toj je koaliciji sudjelovala i jedna dubro¬ 
vačka četa sa svojim vođom Prokopijem, koji se 
je po pisanju dubrovačkih kroničara, proslavio na 
bojnom polju. Ali kad je Prokopij dospio u sukob 
s Leonom, vojvodom Macedonaca i Tračana u 
bizantinskoj vojsci, pogiboše izdajnički skoro svi 
Dubrovčani. 1 ) 

U to doba bijaše Phocij zametnuo u Carigradu 
zlosretni crkveni raskol. Car Basilij, koji je odaslao 
svoje brodovlje, da sudjeluje pri oslobođenju grada 
Bari, bijaše zbacio Phocija s patrijaršijske stolice 
i časno primio poslanike pape Hadrijana II. Ti su 
poslanici sazvali veliku sinodu, u kojoj je Phoci- 
jeva nauka bila osuđena. A kad su se ti poslanici 
g. 870. -vraćali preko Drača u Rim, na putu iz 
Drača u Italiju napadoše ih morski gusari, koji im 
oteše znamenite sinodalne spise, što su ih sa sobom 
nosili. Bizantinci razglasiše, da su to nedjelo izveli 
Hrvati (Neretvani), koji da su poslanike pustili 
doduše slobodne, ali bez spisa. No kad se uzme 
na um, da car nije dao poslanicima ni onakve 
straže, kakovu su znali imati i privatni trgovci na 
putovanju, i da su isprave mogle zanimati samo 
Carigrad, a nikako katolike Hrvate, nije se teško 
domisliti, po čijem je nalogu bila izvedena ona 
otimačina znamenitih sinodalnih isprava. Da pak 
bolje prikrije svoje prste, car izjavi, da će se on 
osvetiti Hrvatima — svojim saveznicima protiv 

*) R e s t i, Chronica, pag. 23. 

Saracena! — što su izvršili nasilje na papinskim 
poslanicima. — Tu je osvetu doista i izvelo bizan¬ 
tinsko brodovlje uzduž naše obale, dok su Hrvati 
još bili zabavljeni vojevanjem u Italiji. O tom 
imademo klasično svjedočanstvo u pismu, što ga 
je g. 871. car Ljudevit upravio caru Basiliju. U 
tom pismu Ljudevit predbacuje i spočitava istoč¬ 
nom caru, što je njegov admiral Niketas, pod iz¬ 
likom, da osveti papinske poslanike, koje bješe 
otpremio iz Carigrada bez dostatne pratnje, zloči¬ 
nački opljačkao Hrvatima sve kod kuće. Car da¬ 
pače veli »našim Hrvatima «, koji su se s brodovljem 
svojim zadržavali kod Bari-a u poduzeću opće ko¬ 
risti, i kad oni nisu ni na kraj pameti mogli imati, 
da im prijeti kakva opasnost od bilo koje strane, 
pa završava: »jer da su (Hrvati) nešto takovo 
mogli predvidjeti, to ih zlo ne bi bilo snašlo« .') U 
tom pismu Ljudevit na kraju opominje istočnoga 
cara, neka tu nepravdu popravi, ako mu je milo 
njegovo ■prijateljstvo, a zarobljenici neka se puste 
na slobodu. 

Nije se teško domisliti, kako se je Hrvata, i u 
domovini, i onih kod grada Baria, dojmila tolika 
opačina i nečuvena nevjera! Savez između dva 
cara odmah se raspao; dapače jranački car žurno 
pošalje u Carigrad poslanika, da zaište zadovoljštinu 
za svoje saveznike Hrvate. I kad se je Bizant na 
to oglušio, nastalo je ogorčeno dopisivanje između 
oba vladara. Basilij je dobacio: »Da nije bilo moga 
brodovlja, propadoste u Italiji«, na što Ljudevit 
odbrusi, da je kukavno »čitavo to brodovlje kao i 

Docum. p. 361—62. 

bizantinska vojska!« Za nas je najvažniji onaj od¬ 
lomak, gdje Ljudevit veli: » Izdajnički ste popalili 
gradove nedužnih Hrvata, dok su njihove vojske 
ovdje za sveti križ ratovale, da tobože Papi nađete 
izgubljena pisma, a Papa nije ipak ništa dobio«. 
— Tako su na koncu Hrvati, koji su oduševljeno 
krenuli u sveti rat, izvukli najgori kraj i povratili 
se u popaljenu domovinu. 1 ) 

Za našu stvar pismena prepirka između dva 
cara imade veliku važnost toliko, što najklasičniji 
svjedok, franački vladar, tvrdi, da su Hrvati doplo¬ 
vili pod Bari na svojem vlastitom brodovlju »cum 
navibus suis.« Pod istim gradom bilo je još i mle¬ 
tačko i bizantinsko brodovlje, pa da su brodovi 
Hrvata zaostajali za ovima, bilo glede veličine bilo 
glede opreme, ne bi se car bio tako izrazio, već 
bi bio rekao »cum naviculis suis«, ili čak »cum na- 
vigiis suis « — sa svojim malenim brodovima! Riječ 
»navis« upotrebljavala se uvijek u značenju ve¬ 
likog broda; pa ako se je radilo o ratnom brodu, 
Rimljani su samo dodavali riječ longa: »navis 
longa«; a za teretni se govorilo »navis oneraria«. 

Da brodovlje Hrvata nije zaostajalo za bizan¬ 
tinskim, jamče nam u pismu cara Ljudevita riječi: 

uae si prenoscerent, nequaquam prorsiirS incur- 
rerent «: naime da su Hrvati mogli »predvidjeti«, 
što se protiv njih snuje, ne bi bili »upali« u tu 
nevolju, jer bi, razumije se, njihovo brodovlje bilo 
to spriječilo. 

Posve je moguće, da su u nečuvenu izdajničku 
rabotu Bizantinaca bili upleteni i Mlečani. Ne 

*) S m i č i k 1 a s: o. c. I. p. 190—191. 

mamo doduše pismena svjedočanstva za to, ali kad 
znamo, da su Mlečani poradi svojih trgovačkih 
interesa bili već dugo u napetim odnošajima s Hr¬ 
vatima, i kad uvažimo, da u doba, kad bizantinsko 
brodovlje pustoši obalu i gradove Hrvata, istočni 
car podjeljuje duždu mletačkomu čast »proto- 
spathara«, za koju čast dužđ uzvraća darom od 12 
omašnih zvona — prva zvona, što su na Istoku 
došla u porabu — veli dubrovački kroničar, 1 ) onda 
se nameće sam po sebi zaključak, da su tome zlo¬ 
činstvu barem kumovali Mlečani. 

Posljedice velike ogorčenosti Hrvata protiv 
dojučerašnjih saveznika nisu mogle dugo izostati. 
Nisu se te posljedice odmah ispoljile, jer Hrvati 
bijahu jamačno dosta iznemogli u ratu protiv 
Saracena, a Bizant je teritorijalno bio preveć 
udaljen od njihova zahvata. Uz to su morali još 
Hrvati popraviti i goleme štete, što su im nanijeli 
vajni »saveznici« protiv Saracena. I baš ti Sara¬ 
ceni, možda nagovoreni od Bizantinaca i Mlečana, 
usmjeliše se, te već g. 872., dakle odmah slijedeće 
godine iza njihove katastrofe kod grada Baria, na- 
padoše nekoje primorske gradove hrvatske, a otok 
Brač opljačkaše. 2 ) 

Nova neprijateljstva s Mlečanima započeše 
time, što su Hrvati blizu Pirana ulovili mletački 
jedan brod, koji bijaše dužd izaslao kao izvidnicu, 
pa su poklali sve Mlečane, koje nađoše u tom 
brodu. I što dalje, osveta je Hrvata bila sve straš- 

*) Resti: o. c. pag. 24. 

2 ) Docum. p. 365. 

nija. Naravski, to ne bijaše formalan rat hrvat¬ 
skoga kneza protiv Mlečana; ipak je Domagoj sve 
to dopuštao, pače i podupirao osvetnike. Potankosti 
toga vojevanja nisu nam poznate; ali sudeći po 
nazivima, kojima sada mletački pisci časte Hrvate 
i njihova kneza Domagoja, osveta Hrvata valja da 
je bila golema: sad naime mletački pisci zovu 
Hrvate najgorim narodom »pessimae gentes«, a 
Domagoja najgorim knezom »pessimus dux«. 

U toj nevolji, ne videći drugog izlaska, Mlečani 
budući da im je bio poznat ugovor, što su prije 
200 godina sklopili Hrvati s papom Agatonom, 
obratile se papi Ivanu VIII. za posredovanje kod 
Hrvata. Papa se je njihovoj molbi odazvao i upra¬ 
vio knezu Domagoju poslanicu, u kojoj ga naziva 
»slavnim knezom«, te ga moli, u koliko bi otkrio, 
da se neki rote protiv njegova života, neka te ne 
kazni smrću, već vremenitim progonstvom. Ako 
im pak oprosti poradi Boga, koji mu takve izruči, 
čuvat će ga neozlijeđena od njih Onaj, koji nije 
odbio, da pretrpi smrt na križu za opći spas. Na¬ 
dalje ga Papa, pozivom na njegovu odanost, po¬ 
ziva, neka protiv morskih razbojnika, koji pod 
izlikom njegova imena, bjesne protiv kršćana, 
istupi s tim oštrije, čim sazna, da je njihovom 
opačinom njegov (knežev) čestiti glas potamnjen; 
jer, premda se može vjerovati, da takvi, protiv nje¬ 
gove volje, vrebaju na pomorce, a općenito se drži, 
da ih on može obuzdati, pa ako ih ne obuzda, ne 
će ga nitko smatrati nedužnim. Pisano je naime, 
— završuje Papa svoje pismo — da onaj, koji može 
da osujeti zločinstva, ako ih ne osujeti, sam ih 

počinja. 1 ) To je pismo upravljeno knezu ili 874. ili 
početkom 875. godine. 

Čini se, da je bijes Hrvata bio neutaživ. Me¬ 
đutim su Saraceni, radi nesloge kršćanskih vlasti, 
bili sve drzovitiji. Sad su Domagojevi protivnici, 
i u Bizantu i u Veneciji, stali kovati urote protiv 
njegova života. Za tu je urotu Domagoj doznao, 
pa je sve urotnike kaznio smrću. Ipak je konačno 
i on poginuo od urotničke ruke g. 876., a njegovi 
ga sinovi nisu naslijedili u kneževskoj časti. 

Mlečani su sad. odahnuli, pogotovu kad se je 
domogao vlasti knez Zdeslav (g. 877.—879.), koji 
valja da je bio na čelu urote protiv svoga pred- 
šasnika. Ipak se prilike na Jadranu nisu odmah 
promijenile. Domagojevi ljudi nastavile gusariti, 
pa stoga papa Ivan VIII., za sigurnost svoga posla¬ 
nika, koji je imao preploviti more i preko hrvat¬ 
skih zemalja poći kralju Mihajlu, u Bugarsku, 
dade popratno pismo za kneza Zdeslava, u kojem 
ga moli, da istoga poslanika, a za ljubav Božju, op¬ 
skrbi svim nužnim. 

Možda bi se Zdeslav bio održao u kneževskoj 
časti da nije još za Domagojeva života očijukao 
s Bizantom i konačno sam krenuo put Carigrada, 
gdje su ga obasuli milostima i darovima. Car Ba- 
silij time je preoteo kneza utjecaju Rima, što se 
je u Carigradu smatralo, kao da su Hrvate spasili 
od poganstva. Car pače odredi, da gradovi dalma¬ 
tinski imaju odsada davati Zdeslavu danak, što 
su ga dotle njemu podmirivali. Zdeslav je time 
postao bogatiji za sedam stotina i deset cekina, 

’) Ibidem. 

koliko je iznosio godišnji prinos dalmatinskih gra¬ 
dova, a dobio je darova i u naravi, ali je zato on, 
knez hrvatski, postao prosti eksponent bizantinski, 
kojemu je čak i Venecija slala darove, da njezini 
brodovi mogu bez smetanja ploviti hrvatskim di¬ 
jelom Jadranskoga mora. Ali, koliko je sve to 
moglo i goditi Zdeslavu, toliko je narod bio neza¬ 
dovoljniji s njegovom politikom. Konačno se je 
narod pobunio i Zdeslava smaknuo. 

Zdeslava je naslijedio Branimir (879.—892.). 
Promjenu na kneževskom prijestolju osjetili su 
odmah osobito u Veneciji, jer je Branimir bio 
opet narodni vladar, koji je pomorsku silu Hrvata 
podigao do najvećeg ugleda. Mlečani su odmah 
opremili protiv Hrvata više ratnih brodova (naves 
longae), ali se ti povratiše, a da nisu ništa opravili. 
Da se pod tim krije poraz Mlečana, nije se teško 
domisliti, dok njihov službeni pisac k ovoj vijesti 
dodaje, da to brodovlje nije nigdje moglo da nađe 
neprijatelja: »nusquam enim hostis repertus est«. 1 ) 

Papa Ivan VIII. brzo je uvidio, koliko je za¬ 
služan Branimir za katoličku stvar, pa ga stoga 
u svom pismu od 7. lipnja 879. nazva »uzvišenim 
mužem« i »slavnim knezom«, te mu veselo priopći, 
da je na dan Spasova, služeći svečanu službu 
Božju na oltaru blaženoga Petra apostola, blago¬ 
slovio njega i čitav njegov narod i cijelu zemlju 
njegovu, da dovijeka zdrav u duši i tijelu vlada 
sretno i sigurno zemaljskom svojom kneževinom. 

*) Sabellicus kod Lučića: De regno Croatiae et 
Dalmatiae, pag. 64. 

— S papinom pomoću Branimir je konačno oslo¬ 
bodio svoju zemlju vrhovništva bizantinskoga. 

»U to doba«, veli revni istraživač hrvatske proš¬ 
losti, 1 ) »Mletke su snašle teške nevolje. Borbu 
s obližnjim gradom Comacchio platio je duždev 
sin Badoario Partecipazio glavom. Za groznih oluja 
more je toliko bjesnilo, da je porušilo luke, razni- 
jelo otočiće i kuće, te su mnogi stanovnici mislili 
napustiti svoja obitavališta. Članovi obitelji Parte¬ 
cipazio, koja je imala u svojoj ruci duždevsku 
vlast, redom su umirali ili poboljevali. Nije dakle 
Venecija toga vremena bila pogibeljna suparnica 
Hrvatskoj. — Saraceni su također puštali na miru 
naše obale, premda su inače uznemirivali tako ne¬ 
milo Italiju, da papa Ivan VIII. piše: »Kolike li i 
kakve nevolje trpimo od nevjernih Saracena! Što 
da kažem? Nema pera, koje bi moglo to opisati: 
da se sva stabla u šumi pretvore u jezike, ne bi 
mogli sve ispripovjediti. — Sve su opljačkali, i 
varoši rimske, da ne vidiš već nijedne dobi sta¬ 
novnika u njima.« Hrvatska se je dakle mogla 
mirno razvijati, dok su svi takmaci njezini bili 
teško zabavljeni. Venecija je osjećala, odakle bi 
joj mogla zaprijetiti pogibao, pa je dužd Orso 
Partecipazio god. 882. obnovio jedan stariji ugovor 
s carem franačkim Karlom Debelim protiv Hrvata. 
Savez je ugovoren na 5 godina, a imao je svrhu 
ne samo da se odbiju navale Hrvata na moru, već 
i da se navaljuje na njih zajedničkim silama. 2 ) 

l ) Dr. Lovro Katić, u uskrsnom broju »Jadran¬ 
skog Dnevnika« 1937. — 2 ) »Ut Sclavi qui mare assiduis 
latrociniis infestabant, communibus armis non solum 
arcerentur, sed etiam peterentur.« 

IV. VELIKA BITKA KOD MIKULINA RTA 
(18. rujna 887.) 


Kad je g. 887. isticao rok mletačko-franačkog 
saveza, a da se zaboravi neuspjeh prve vojne podu¬ 
zete protiv Branimira, kad im brodovlje »nije 
moglo da nađe neprijatelja«, Mlečani uzeše opre¬ 
mati novo brodovlje, koje je moralo »naći nepri¬ 
jatelja«, a imao ga je voditi glavom novi đužd 
Petar Candiano.') Mjeseca kolovoza 887. krene on 
s puno poleta na tu vojnu. Kako i ne bi, kad mu 
se je brodovlje sastojalo od 12 golemih jedinica. 
To su bile t. zv. »naves longae«, linijski brodovi, 
građeni isključivo za ratovanje, jer su inače i u 
Bizantu i u Veneciji običavali trgovačke brodove 
oboružati za ratne svrhe, kadgod bi država to tre¬ 
bala. Znademo, da su takve »naves longae« gradili 
i Goti u Italiji za vlade svoga kralja Teodorika 
Velikoga; pače Prokopij, civilni tajnik slavnog 
Belizara, opisujući veliku bitku između bizantin- 

') Porodica Candiano obnosila je u sjevernoj Italiji 
tribunsku čast. Tribuni su u onom kraju upravljali kašte¬ 
lima, stajali na čelu vojničkih jedinica, pobirali porez i 
vršili sudbenu vlast. Ta je čast bila nasljedna i od nje 
se razvilo mletačko plemstvo. Porodica Candiano bila je 
porijeklom iz grada Heracliana, koji je ležao južno od 
Piave, a na mjestu, gdje se danas nalazi gradić Cavazuc- 
carina. — B e 1 a s, »Jadranski Dnevnik« 28, 3, 1937. 

skoga i gotskog brodovlja pod Ravenom, nagla- 
šuje, da su tada Goti izgubili 36 »dugih«, dakle 
pravih ratnih brodova. Ti su ratni brodovi mogli 
biti i na dva, pa i na tri reda vesala. A kad su 
takve brodove mogli graditi Goti, mogli su ih gra¬ 
diti i Mlečani, za koje znademo, da su dobavljali 
majstore za brodogradnju baš iz naših strana. Zna¬ 
demo i to, da su Goti ne samo imali brodova na 
tri reda vesala, već da se je na njihovim brodo¬ 
gradilištima gradilo tolikim elanom, da je kraljev 
tajnik Kasiodor u zanosu izjavio, da je gotsko 
brodovlje bilo sagrađeno tolikom brzinom, kolikom 
se običava ploviti. 1 ) 

Mlečani su sigurno opremili sad za svoga mla¬ 
dog dužda dvanaest najvećih brodova, t. zv. »che- 
landrie«, »galandrie« i »palandrie«. 2 ) One su imale 
na palubi visok toranj i samo jedan jarbol, a isti¬ 
cale su se brzinom, jer su plovile samo na vesla. 
Ali, mogle su biti u tom brodovlju i »gate« (gatti), 
pravi ratni brodovi s bodežom. Ovi bijahu na sto 
vesala, po 50 na svakom boku, dakle »monere«, ali 
su na svakom veslu imali dva veslača. 3 ) Posve je 
moguće, da su Mlečani opremili svome duždu i 
koju »dromonu«, grčki tip broda, koji su Mlečani 
znatno usavršili. Bijaše dromona dugih do 175 
stopa, sa dvostrukom palubom. Tornjevi na dro- 
monama često nadvisivahu gradske bedeme. Na 

') A. Jal: Archeologie Navale. Pariš, 1840. Tom. I. 
P. 231—234. 

2 ) Celendria vel chelendria dicitur navis 
Ouae cito currit, vel velociter in yđro. — Z a n e 11 i kod 
Jala o. c. 426. 

3 ) Idem. pag. 412. 


51 




njima bijaše svakojakih ratnih sprava za hitanje 
kamenja i drvlja. Te su sprave zvali »mangani«, 
»manganelle«, »trabucchi«, »bricolle«. Dromone su 
mogle ploviti i na jedra, ali samo kad je vjetar 
bio u krmu. Od IX. vijeka dalje, naziv »dromona« 
bijaše općenit za sve ratne brodove, baš onako, 
kao što bijaše u carsko rimsko doba naziv »li- 
buma«, ili počevši od XIV. stoljeća naziv »galija«. 

Tome opisu treba dodati to, da su ti poliremski 
brodovi mletački imali na prednjem dijelu, ali pod 
skorupom, željezni ili mjedeni bodež, stari rimski 
»rostrum«. To bijaše najopasnije oružje za neprija¬ 
teljski brod, ako su veslači bili dobro izvježbani, 
te ako su kormilari znali vješto kormaniti ona dva 
vesla široka pera ispod krme. Sva je prilika, da 
su takva dva vesla doista još tada zastupala kor¬ 
milo, jer kormila u jednom komadu spominju se 
nešto kasnije, u X. stoljeću. Kad bi zapovjednik 
eskadre dao trubljom ili crvenom zastavom znak 
za juriš, zapovjednici pojedinih brodova nalagali 
su nadstojnicima veslača, da zaveslaju svom sna¬ 
gom protiv neprijateljskog brodovlja, ali podrža¬ 
vajući uvijek bojni red, u kojem bijahu svrstani 
brodovi. Sve je stajalo do toga, hoće li bodež kod 
sudara probiti neprijateljskom brodu oklop na 
rebrima. Ako je uspjelo, da se taj oklop probije, 
naravski ispod skorupa vode, otvarala se rupa, kroz 
koju je prodirala voda i brod je počeo tonuti. Nije 
li taj udarac uspio, a brodovi su dospjeli u nepo¬ 
srednu blizinu, tad su posebne sprave počele sipati 
na neprijatelja svako moguće strjelivo, u prvom 
redu kamenje, dok su brodski praćari nastojali 
pogoditi pojedine borce. I ako je uspjelo potopiti 

više neprijateljskih brodova, bitka je bila pri 
kraju. 

Protiv ovako građenih i opremljenih mletačkih 
brodova, nije knez Branimir mogao poslati flotilu 
čamaca ili malenih brodova! Zdrav razum kaže, 
da je i njegovo brodovlje moralo biti slično oprem¬ 
ljeno. Ne smije nas zavesti utvrđena historijska 
činjenica, da su senjski Uskoci raspolagali malim 
brodovima, zapravo brodicama, sve do pod konac 
uskočkoga rata, kad su im sagradili na Rijeci par 
većih brodica, pa su ipak preko pola stoljeća Mle- 
čanima zadavali trista jada, pače im je dvaput 
uspjelo, da im otmu galiju. No Uskočko je voje¬ 
vanje bio pravi guerilski rat, gdje je najveću ulogu 
imala zasjeda, iznenađenje, pa i odvažnost poje¬ 
dinca. Uskoci — to treba pamtiti — nisu nikad 
zametnuli pomorsku bitku s mletačkim galijama, 
a nisu je ni mogli zametnuti, jer bi odmah nastra¬ 
dali od teške njihove artilerije, dok su sami raspo¬ 
lagali tek s mušketima. Knez Branimir morao je 
prema tome imati također poliremsko brodovlje. 
To je brodovlje moglo biti građeno od naših iskus¬ 
nih primoraca iz Liburnije, koji, kad su takve 
brodove znali graditi za Mlečane, doista su ih 
mogli graditi i za svoga kneza. 

Mletački izvori (drugih ni nemamo) potvrđuju, 
što smo naveli glede tipa brodova, koje je vodio 
dužd Candiano protiv kneza Branimira. Izvor, što 
ćemo odmah navesti, povrh svake je sumnje pri¬ 
stran; nateže naime na mletačku stranu, a Hrvate 
pače vrijeđa, nazivajući ih barbarima. Ipak ćemo 
navesti od riječi do riječi, što je u njemu napisano. 

Riječi su mletačkog plaćenika Sabellica. 1 ) On piše: 
»Poslano je nekoliko ratnih brodova, da se suzbiju 
njihovi (Hrvata) naleti; ali ti se bez ikakova 
uspjeha (jer neprijatelja nigdje ne nađoše) po- 
vratiše kući. Ali ne prođe dugo, te je pod vod¬ 
stvom dužda Candiana opremljeno dvanaest bro¬ 
dova (nekoji napisaše sedam) protiv istih neprija¬ 
telja, koje nađoše blizu dalmatinskog rta,*) koji 
sami žitelji nazivlju Mikulin. Na pobudui duždevu 
bijesno su na njih navalile mletačke trireme: ali 
se Liburnijsko (Hrvatsko) brodovlje nije ugnulo 
bici, pa se je s obadvije strane srtalo skoro s većim 
oduševljenjem nego li silama. U prvom je sudaru 
Mletačka strana, jer su (Mlečani) svladali nekoliko 
neprijateljskih brodova, bila nadmoćnija; ali kako 
su Barbari (Hrvati) brojčano bili jači, kad su 


! ) Kod Luciusa: De Regno, pag. 64. »Aliquot longae 
naves ad eorum cursus comprimendos missae: quae in- 
fecta re (nusquam enim hostis repertus est) domum re- 
dierunt. Nec multo post Canđiani principis duetu, naves 
duodecim (quidam septem scripsere) In eosdem hostes 
paratae, qui circa Dalmatiae Promontorium, quod 
ipsi incolae Miculum vocant, reperti sunt, in eos hor- 
tatu ducis ferociter invectae sunt Venetae triremes: nec 
Liburnicae naves pugnam detractavere; 
utrinque maioribus prope animis quam viribus est con- 
cursum. Primo quiđem congressu res Veneta, aliquot 
hostium navibus oppressis, superior fuit, verum Barba- 
rorum multitudine superante, ducaria navi cum 
reliquis circumventa, Candianus fortiter di- 
micans occubuit, cum menses quinque non amplius Rem 
publicam administrasset, cuius cadaver ab Histris sub- 
tractum, paulo post Gradium est deportatum, atque eo 
loco sepultum.« 

2 ) Promontorium: glavina, rat, rt. — Tko pozna 
kraj oko Zadra, reći će samo: rt ili, po pučku: rat. 

(Hrvati) zaokružili duždev brod i s njime još i 
druge, Candiano je pao junački se boreći, pošto 
je upravljao Republikom ništa više od pet mjeseci. 
Njegovo je mrtvo tijelo tajno uklonjeno od Istrana, 
malo poslije preneseno u Građo, i u onom mjestu 
pokopano.« 

Navest ćemo odmah i ono, što piše mletački 
dužd Andrija Dandolo u svojoj kronici. Dandolo 
je dužđevao od 1343.—1355., dakle 478 godina po¬ 
slije bitke od Mikulina Rta. U kronici se veli: »Can¬ 
diano je, opremivši 12 brodova, lično pošao u one 
strane. I tu je u borbi bio ubijen, a tijelo njegovo, 
potajno Hrvatima ugrabljeno, preneseno je u grad 
Građo.« 1 ) 

Isti dužd u »Analima« zapisa: »Ovaj (Candiano) 
smjesta posla protiv Neretvana brodovlje, i pošto 
se je ovo bez uspjeha povratilo, tada on sam lično 
podigavši se mjeseca kolovoza s dvanaest ratnih 
brodova, i doprijevši do hrvatskoga brda, izađe na 
mjestu, koje se zove Mikulin. Premda s malo ljudi, 
kad su mu se Hrvati oprli, najprije ih natjera u 
bijeg, poubijavši mnoge, te iskomada pet njihovih 
brodova sjekirama; ali kad su se Hrvati najzad 18. 
mjeseca rujna povratili, pogibe s još sedmoricom. 
Njegovo pak tijelo preuzme Andrija Tribun i po¬ 
kopa ga zatim u predvorju gradeške crkve. 2 ) 

’) Dandulus in Chron. kod Luciusa 1. c.: »Can- 
dianus armatis 12 navibus ad illas partes personaliter 
accessit. Ubi pugnando ab hostibus fuit occisus, cuius 
corpus Sclavis clam arreptum fuit et ad Gradensem 
urbem conductum.« 

2 ) Idem in Annalibus, kod Luciusa 1. c. »Hic con- 
festim contra Narentanos exercitum navalem misit, qui 

Prije nego isto primjetimo na ta svjedočanstva, 
ili iz njih što izvedemo, prenijet ćemo, što je Lu- 
cius prije kakvih trista godina napisao, a g. 1666. i 
štampao. On veli: 

»Libumijce treba uzeti za Hrvate (Liburnos pro 
Croatis sumenđos esse).« 

»Mikulino brdo (kako veli Dandolo) je rt u 
Dalmaciji, ali to nije brdo, već je rt blizu Zadra, 
a nalazi se na hrvatskom nipošto na dalmatinskom 
teritoriju, što se sad obično zove Mikulin rt€ 
(Montem Miculum Promontorium Dalmatiae esse, 
non mons, prope Jadram, in Croatico non Dalma- 
tico solo situm, nunc vulgo dictum Ponta Micha«). 

Lucius se čudi, otkud je Sabellico izvukao 
Istrane, i konstatira, da su svi mletački pisci i 
kroničari složni u tom, da je dužd bio ubijen. 1 ) 

Navedeni se izvori slažu u ovom: 

1) da je u bici pomorskoj poginuo dužd Can- 
diano; a što Dandolo veli — s još sedmoricom, ne 
može biti ozbiljno, jer gdje u bici pada samo 
osmero ljudi na jednoj strani, bitka za tu stranu 
ne bi bila još izgubljena; 

cum sine effectu reversus est, tune per semetipsum cum 
XII bellicis navibus in mense Augusti eggressus ad 
montem Sclavorum perveniens in loco qui vocatur Mi- 
culus exivit. Licet cum paucis, sed Sclavos šibi resi- 
stentes, primum in fugam vertit, multos ex illis occidens, 
quinque naves illorum securibus fregit; sed demum 
revertentibus Sclavis die 18. mensis Sep- 
tembris cumaliis septem occisus est, cuius 
corpus Andreas Tribunus suscipiens in atrio Gradensis 
ecclesiae postea sepeliit.« — Sudeći po ovom opisu, Dan¬ 
dolo možda misli, da se je Canđiano iskrcao kod 
Mikulina rta, i da je sukob bio na kopnu. 

■) Lucius: o. et 1. c. 

2) da je tu bilo dvanaest velikih ratnih bro¬ 
dova mletačkih; 

3) da je na pobudu duždevu mletačko bro¬ 
dovlje bijesno navalilo; 

4) da se hrvatsko brodovlje sastojalo od više 
jedinica nego li mletačko; 

5) da su u prvom srazu Hrvati izgubili neko¬ 
liko brodova, ali da su u daljnjoj borbi Hrvati za¬ 
okružili duždev brod i još nekoliko njih; 

6) što izvori vele, da su Candianovo tijelo 
uklonili najprije Istrani, pa da je ugrabljeno Hrva¬ 
tima, i konačno, da je to tijelo preuzeo Andrija 
Tribun, 1 ) ne mijenja ništa na stvari: svi su složni 
u tome, da Hrvati nisu silom zadržali mrtvo tijelo 
vođe neprijateljskog brodovlja, pače nisu tražili ni 
otkupnine, ni darova, kakve je, po svjedočanstvu 
Homerovu (24. pjevanje »Ilijade«) primio Ahil 
od starca kralja Prijama za mrtvo tijelo junaka 
Hektora. Hrvati su dakle prepustili pobijeđenim 
neprijateljima mrtvo tijelo njihova vrhovnog zapo¬ 
vjednika bez ikakvih poteškoća; 

7) kad se dobro analizira, što Dandolo u Ana¬ 
lima veli, da je Candiano najprije poslao bro¬ 
dovlje protiv Neretvana, a onda pošao sam glavom 
(protiv njih) i poginuo kod Mikulina Rta (preko 
sto milja sjevernije od neretvanske krajine), vidi 
se na prvi mah, da je u njegovim analima umetnut 

') Tribuni su stajali na čelu vojničkih jedinica. A n- 
drija Tribun bijaše podređeni duždu čas¬ 
nik, zapovjednik vojnika jedne trireme, 
ratnog broda. — Bilo bi najprirodnije, da je čin pijeteta 
izvršio baš jedan zapovjednik broda u Candianovoj 
eskadri. 

izraz »contra Narentanos«, jer bi ga inače bio upo¬ 
trijebio i Sabellicus. Mletačka je vojna bila podu¬ 
zeta protiv kneza Branimira, a time protiv čita¬ 
voga naroda hrvatskog, te je stoga i knez Branimir 
morao imati svoje brodovlje sabrano na jednom 
mjestu, gdje ga nije bilo lako naći, pa kako ga 
doista prvi put nisu našli, Mlečani su se povratili 
neobavljena posla. 

Mletački izvori označuju bojištem more, gdje 
se nalazi Mikulin Rt, a tako se je i držalo dugi niz 
stoljeća, pa je to bilo i mišljenje Ivana Lučića,') 
koji je još prije 270 godina pisao i štampao, da je 
velika bitka 18. rujna 887. bila kod Mikulina Rta 
blizu Zadra. Posve suvišno se je nedavno ispoljilo 
drugo mišljenje, da se je mletačko brodovlje sra- 
zilo s hrvatskim, dakle da je velika bitka bila, 
stotinjak milja niže od Mikulina Rrta, kod 
Makarske. 

Ali čini se, da su razvikali Makarsku kao su¬ 
sjedu bojišta, jer je tu bila granica neretvanske 
oblasti, koja se od nekog vremena »per fas et 
nefas« prikazuje izvan teritorija hrvatskog vla- 

*) Između starih naših historiografa, Lučić je glede 
ubikacije duž naše jadranske obale najkompetentniji. Ta 
on je sam izradio prije trista godina više geografskih 
karata, koje je priložio svome monumentalnom djelu »De 
regno D. et C.«, sve o jadranskom moru, njegovim oto¬ 
cima i njegovoj obali, pa je svakako i znao, a 
možda je do njegova doba i tradicija doprla, da je 
dužd Candiano poginuo kod Mikulina Rta, 
a nikako kod Makarske. Da je itko u njegovo doba 
mislio, da se je bitka bila kod Makarske, Lučić bi to bio 
spomenuo, po svome običaju, jer on tuđa mnijenja uvijek 
spremno donosi. 

dara, kao posebna državica, ili nuzdržava, koja je 
tek graničila s hrvatskom državom! Ipak, bez 
obzira na tu okolnost, vrijedi da se ispita osno¬ 
vanost mišljenja onih, koji ne priznaju, da je Can- 
diano pao u srcu hrvatske države, kod Mikulina 
Rta, i da su tu Hrvati iznijeli sjajnu pobjedu, 
kojoj se ove godine slavi hiljadupedeseta godiš¬ 
njica. Nekojima će se pričiniti možda ovo dokazi¬ 
vanje suvišnim, kad smo već naveli od riječi do 
riječi, što o tom događaju pišu mjerodavni izvori, 
a to su mletački, koji nisu mogli imati interesa, 
da bojište prenesu stotinu morskih milja niže od 
Mikulina Rta. No Rimljani su u nekim slučaje¬ 
vima znali reći: »koji ne znaju, neka nauče; a 
ostali neka ne zamjere, ako im se dozove u pamet«. 
(Indocti discant, ament meminisse periti.) 

Plovidba u našim Jadranskim vodama, još i 
dan danas, radilo se o jedrenjaku ili parobrodu, 
zadaje velikih briga i vještim pomorcima. Još dan 
danas jedrenjaci pod večer traže zgodno zaklonište 
za noćivanje u nebrojenim lukama, uvalama, dra- 
gama i dražicama, kojima obiluje naša obala i 
naše stotine većih i manjih otoka i otočića. Još 
i danas su parobrodarska društva za kabotažu u 
Jadranu primorana uzimati na svoje parobrode 
vješte pilote za veću sigurnost plovidbe. Ti piloti 
ne spadaju među pomorce izučene u pomorskim 
zavodima; ali oni, verući se i jedrom i veslom po 
mnogobrojnim našim jadranskim kanalima i ruka¬ 
vima, upoznaše svaki kamen i svaki pedalj suho- 
zemne i otočne obale, a pogotovu sve pličine i 
grebene, veće i manje. Bez pilota na parobrodu 
može se dogoditi svašta, kako se je nerijetko pa 

i u zadnje doba dogodilo inozemnim parobrodima. 
Dogodilo se pače, u nedalekoj prošlosti, da se je 
i gdjekoji ratni austrijski brod grdno nasukao u 
našem arhipelagu, premda časnici bivše a. u. ratne 
mornarice bijahu na glasu sa svoje vještine u 
navigaciji po Jadranu. I uza svu tu vještinu i 
sveopće priznanje dogodilo se, da je jednom i sama 
carska jahta, vozeći caricu Jelisavu, nasjela na 
jednu potajnu pličinu. A ne smije se premučati ni 
to, da je zapravo ta golema zamršenost u mreži 
kanala i kanalića, pličina i školja u našem arhi¬ 
pelagu u doba velikoga svjetskog rata, zapadnim 
saveznicima jednostavno onemogućivala svaki po¬ 
kušaj iskrcavanja u sjevernoj polovici tog arhi¬ 
pelaga i naše morske obale. Dakle, u današnje 
doba, koje je u nautičkoj znanosti doseglo nekakav 
vrhunac, i kad pomorac raspolaže nebrojenim 
pomagalima za navigaciju, te kad noćna rasvjeta 
oduzima noćnoj tami svaki opasni utjecaj, jer 
netom pomorac izgubi s vida jedan svjetionik, 
odmah mu se na obzorju javlja drugi, da mu svo¬ 
jim bojama i svojim bljeskanjem u najtamnijoj 
noći oda i samu točku, na kojoj mu se brod na¬ 
lazi: eto, u današnje doba tolikog napretka, tolikih 
pomagala i tolike sigurnosti, ipak institucija vješ¬ 
tih pilota još se nije pokazala suvišnom, jer je 
potpuna sigurnost plovidbe vrhunac nautičke zna¬ 
nosti. 1 ) 

’) Kad smo već kod toga predmeta, ne će biti suvišno 
istaknuti, kako je uzimanje pilota na brod kod nas bila 
uvijek neotkloniva nužda. Za to bi se mogla navesti sila 
potvrda iz povijesti Jadrana, ali mi ćemo između tih 
spomenuti samo jednu, koja je također skoro milenijska. 

Dužd Candiano teško da je mogao dobiti vještih 
pilota za naš arhipelag. Podanici kneza Branimira 
nisu mogli stupiti u službu na mletačke brodove 

Pod konac desetog stoljeća istočno carstvo bijaše po¬ 
duzelo vojnu protiv Venecije. Ta je vojna bila naravski 
pomorska. Stare pak dubrovačke kronike pišu, da je tada 
brodovlje bizantinsko bez zapreke doplovilo do Gruža, 
ali se dalje nije usudilo, nipošto od straha pred Mleča- 
nima, već iz nesigurnosti u plovidbi. To se je brodovlje 
sastojalo od 65 jedinica bizantinskih i 25 genoveških, jer 
su Genovežani bili uvijek na strani protivnoj Mlečanima. 
Oni su stoga spremno iznajmili carstvu svoje brodove, 
koji su po svoj prilici vozili hranu i ratne potrepštine. 
Istom kad su Dubrovčani poslali na carsko 
brodovlje 80 vještih pilota, te svoja tri 
odlična plemenitaša, sve ljude u zreloj dobi i 
vješte svakom pomorskom poslu, tad je carsko bro¬ 
dovlje moglo nastaviti plovidbu našim 
arhipelagom i uzduž naše obale, te je nesme¬ 
tano moglo doprijeti sve do blizu Venecije. Mlečani su, 
kao što je i naravno, bili grdno iznenađeni. Znali su 
naime, da se Bizantinci ne će usuditi da plove istočnom 
apeninskom obalom i sredinom Jadrana, a u hrvatskom 
arhipelagu da bi mogli ljuto nastradati. Da se Venecija 
ugne goroj nevolji, ponudi Teodoru iz Trape¬ 
zu n t a, zapovjedniku toga carskog brodovlja, bijeli list, 
na koji ovaj napisa teške uvjete mira. Dubrovački 
su piloti dakle omogućili bizantinskom 
brodovlju taj golemi uspjeh bez jedne kapi 
krvi na jednoj i drugoj strani, a tad su opet isti 
ti piloti izveli bizantinsku mornaricu iz 
Jadrana! Bez pilota nije išlo, a Hrvatima nije bio 
neugodan prolaz carskog brodovlja, jer su njihovi odnosi 
prema Veneciji bili tada prilično nategnuti. Za to pak, 
što su Dubrovčani dali carskom brodovlju 
svoje pilote, Mlečani ih toliko zamrziše, da se je 
pripovijedalo, kako je njihovo vijeće zaključilo, da se 
imađe svakog petka u tom vijeću raspravljati, kako bi 
Venecija mogla zaposjesti Dubrovnik (R e s t i, o c. p. 35.) 

bez žiga veleizdaje, a romanski gradovi ne bi se 
usudili iskazati bilo kakvu uslugu Mlečanima u 
ratu s njihovim susjedom na kopnu, hrvatskim 
knezom. 

Candiano je krenuo iz Mletaka, ali ne znamo, 
kojim smjerom. Teško da se je usudio bez oduška 
preploviti onih 60 morskih milja, što rastavljaju 
Veneciju od Pole; a teško je opet pomisliti, da je 
obilazio dugačkim obalama onoga zaliva. To bi 
bilo mnogo sigurnije, ali skopčano s velikim gu¬ 
bitkom vremena. Bilo kako mu drago, kad je 
Candiano stigao pod Polu, brodovlje mu se je 
moralo koji dan odmarati, jer ga je čekala vrlo 
teška zadaća, kad obiđe istarski poluotok, i zađe 
među otoke, što se nižu od Cresa prema jugu i 
jugoistoku. 1 ) Ti otoci ako ne bijahu naši, ne bijahu 
ni mletački posjed. Ali su na njima bili svakako 
naseljeni Hrvati. U Lošinju se je do prije 100 go¬ 
dina održala hrvatska liturgija! — Od Pole do 
Zadra valjalo je Mlečanima preploviti ništa manje 
od 80 morskih milja! Na toj se je plovidbi Can¬ 
diano zadržao svakako dulje vremena. Njemu su 
bez sumnje smetale i morske struje, različni vje¬ 
trovi, a po svoj prilici i nenadana jadranska bura. 
Da je njegovo brodovlje plovilo i po noći, Kvar¬ 
nerom ili Kvarnerolom, ne može se ni pomisliti, 
po gotovu, kad se je morao bojati, da ga nepri- 

*) Preteško je dopustiti, da je Candiano, kad je obišao 
istarski rt, zašao u Vela Vrata, obišao sjeverni dio Cresa 
i prošao u Mala Vrata, da se spusti niže, u potrazi za 
hrvatskim brodovljem. Senjska su Vrata bila uvijek 
opasna, pogotovu u ono doba, za brodove prilično visoke, 
a koji su malo »gazili«, jer su bili bez tereta. 

jatelj nenadano ne zaskoči. Ni sedam stotina go¬ 
dina kasnije, ul doba Senjskih Uskoka, nisu se usu¬ 
dili mletački brodovi ploviti noću u našem arhi¬ 
pelagu, jer su ih Uskoci napadali sve do Pole, 
premda Venecija u uskočko doba bijaše suveren i 
u Kvarneru i u Kvarnerolu. Candiano stoga valja 
da se je vrlo oprezno šuljao zapadnom obalom Lo¬ 
šinja, odakle je nastavio ravno između Silbe i 
glasovite Premude, da onda upravi pramce svoga 
brodovlja prema dalmatinskoj obali. Taj put mora 
da je stojao njegove veslače grdnih napora. 1 ) 

A gdje je knez Branimir mogao držati na okupu 
svoje brodovlje, da bude na sidru sigurno od mora, 
u noći od iznenađenja i u najzgodnijem položaju 
da isplovi, kad ustreba? Izvori apodiktički tvrde, 
da je sraz uslijedio kod »Promontorium Miculum « 
(talijanski »Punt’Amica« i »Punta Mica«, a hr¬ 
vatski »Mikulin Rt« ili »Mikulin Rat«), pa nam 
stoga zdrav razum propisuje, da tražimo takav 
položaj nedaleko od Mikulina Rta, a u najsigur¬ 
nijim za Hrvate dragama iza otoka Vira, uz južnu 

') Ne može se ni časkom dopustiti, da je Candianova 
osnova bila ploviti zapadno od dalmatinskih otoka. To 
su se, prije izuma parobroda, rijetko kada pomorci usu¬ 
dili s pojedinim brodom, a s ratnom eskadrom nikad. Još 
drevni Vegetije napisa, da je više ratnih rimskih brodova 
nastradalo od oluje, nego li od neprijateljskog udarca. Ni 
starodavni kao ni sredovječni brodovi ne imađahu nužne 
gipkosti, pa su slabo odolijevali valovlju na otvorenom 
moru. K tomu su nosili premalo savurne (zavorra), pa su 
premalo »gazili«. Povrh svega pak bilo bi naprosto 
ludo ploviti zapadnom obalom Dugoga 
otoka, pa zaći u labirint nebrojenih Kru- 
narskih otočića i školja. Nešto takova za IX. 
stoljeće bilo je nemoguće. 

obalu otoka Paga, i uz sjevernu obalu dalmatin¬ 
skoga kopna. Znati naime, odakle će se pojaviti 
neprijatelj, moći ga spokojno čekati u najsigurnijoj 
zasjedi, moći isploviti nenadano svaki čas i prisi¬ 
liti ga izmorena na bitku, pa ostaviti sve te pred- 
dnosti i povući se ili usredotočiti svoje brodovlje 
daleko na jugo-istoku, gdje manjka za ratno bro¬ 
dovlje svaka čestita baza, to bi bio — reče mi 
jedan cijenjeni stručnjak nekadašnje ratne morna¬ 
rice — propust, koji bi odao pomanjkanje sva¬ 
koga pojma o strategiji na moru, a ne bi se mogao 
složiti ni sa zdravim razumom. 

Bitka dakle kod Mikulina Rta morala se je 
razviti evo ovako: Noćno signalizirani e') s kvar¬ 
nerskih otoka bez sumnje je obavješćivalo Hrvate 
o kretanju Candianova brodovlja. Ranim jutrom 
18. rujna 887. Mlečani su ostavili zadnje svoje 
noćište pod otokom Mulatom (Melada), koji im je 
bio za to najzgodniji, (ali nije isključeno, da su 
noćivali u zaklonici i kojega drugog bližeg našeg 
otoka), te su krenuli istočno jugo-istočnim smje¬ 
rom, da dospiju čim prije u Zadarski kanal. Isto¬ 
dobno je i hrvatsko brodovlje izvuklo sidra u spo¬ 
menutim svojim uvalama otoka Paga i dalmatinske 
obale, te je zaplovilo, držeći se u blizini te obale, 
a imajući na oku Mlečane, koji su se primicali sve 
to više. U zgodan čas Hrvati su se otisnuli podalje 
od obale i pokazali neprijatelju nekoliko brodova, 
dok je glavna eskadra naumice zaostala. Mlečani 

*) Vatrama. Ovako su pouzdanici Uskoka dojavljivali 
sve do Senja kretanje Mlečana čak u srednjem Jadranu 
u XVI. i u XVII. stoljeću. 

su vidjeli tek nekoliko hrvatskih brodova, misleći, 
da će lako i brzo s njima obračunati, pa su nava¬ 
lili. U početku, dokle nije došla na bojište glavna 
hrvatska eskadra, Mlečanima je možda uspjelo 
probiti nekoliko naših brodova, ali onda su naglim 
veslanjem prispjeli ostali hrvatski brodovi, oštro 
nasrnuli, Mlečane zaokružili i natjerali na Mikulin 
Rt, gdje ni danas ne treba mnogo da brod na- 
strada. — Hrvati su bili uvijek izvrsni taktičari. 
To su dokazali i na kopnu, gdje su s malim če¬ 
tama razbijali turske vojske, a u tridesetgodišnjem 
ratu nije im mogao odoljeti ni slavni kralj Gustav 
Adolf, koji ih prozva: »Novo pleme đavola«! 

Oni, koji tvrde, da nije došlo do boja kod 
Mikulina Rtai, već stotinu morskih milja niže, 
kod Makarske, imali bi dokazati, da je Candiano 
bezbrižno mogao nastaviti put između brojnih 
zadarskih otoka i otočića, po vrlo uskim kanalima 
i kanalićima, kao stvorenima za najuspješnije za¬ 
sjede. Imali bi dokazati, da su Hrvati, koji nasta¬ 
vahu, kao i danas onu obalu i otoke, mirno 
promatrali, kako se spokojno povlače mletački 
brodovi, koji nose rat njihovu knezu i hoće da 
otmu slobodu njima i njihovoj domovini! Ti bi se 
mletački brodovi morali putem opskrbljivati 
vodom, pa i hranom, a pitanje pitke vode u onom 
skupu otoka često je i u naše doba prije ekvinoci- 
jalnih kiša akutno, pa možemo sebi predočiti, 
kako je bilo onda! Je li moguće i pomisliti, da bi 
hrvatski vladar, znajući, da je otplovilo neprija¬ 
teljsko brodovlje iz Venecije, ostavio bez zaštite 
pet šestina svoje obale i otoka, od Kvarnera do 
Makarske, dakle na milost i nemilost neprijatelju, 


5 


65 




kad mu je sama priroda, od otoka Paga niže pru¬ 
žala na tolikim položajima najpovoljniju priliku, 
da iznenadi neprijatelja i da ga lukavštinom i 
silom porazi, kao što se je i dogodilo kod Miku- 
lina Rta? Candiano, da mu je i uspjelo proći mimo 
Zadra, morao bi se ozbiljno zamisliti, prije nego 
bi se uvukao u netom spomenuti labirint otoka i 
kanalića, gdje se Mlečani nikad pravo ne snađoše. 
S kakvim bi pak podesnim bazama za svoje ope¬ 
racije mogao kod Makarske raspolagati knez 
Branimir? Nije li dužd, osokoljen, što na putu od 
Venecije dalje prevaljuje stotine kilometara bez 
najmanje neprilike, mogao redom zaposjedati našu 
obalu i otoke, računajući pritom i na atavističku 
privrženost Lavu sv. Marka, koju nisu nikad zata¬ 
jili, a koje su se romanski gradovi na našoj obali 
vrlo kasno otresli, ako su je se ikad potpuno 
otresli? Venecija i nije trebala druge vodene ceste 
za svoju trgovinu, doli netom spomenutu, pa kad 
ona tu cestu zaposjedne i sebi osigura, neka onda 
hrvatski knez natrag osvaja stopu po stopu lako¬ 
umno izgubljene svoje obale i svojih otoka! 

Ni zdrav razum dakle ne dopušta, da se pobije 
ono, što mletački izvori apođiktički tvrde, i što 
Lučić glede bojišta velike znamenite bitke od 
18. rujna 887. godine odrješito potvrđuje. 1 ) To je 

*) Ivan Lučić je svoju tvrdnju mogao osnivati i na 
kakvoj tradiciji, koja je do prije 2—3 stotine godina 
mogla pripovijedati potomstvu o tom velikom događaju. 
A ne treba zaboraviti, da je u sedamnaestom stoljeću 
malo tko mogao biti upućen i u geografske prilike stare 
Dalmacije kao on, koji je, rekosmo, za svoju monumen¬ 
talnu povijest izradio i nekoliko geografskih karata za 
davne epohe jadranskoga kopna i naših otoka. 

bojište bilo kod Mikulina Rta, i tu bi trebalo po¬ 
dići spomenik hrvatskim junacima, koji su omo¬ 
gućili, da Hrvatska uživa mir kroz čitavo X. sto¬ 
ljeće, u kojem joj je poraženi neprijatelj još i 
danak plaćao za nesmetanu plovidbu po jedinom 
putu, kojim su njegovi trgovački brodovi mogli 
bez opasnosti, biti u vezi s Levantom. 

Poraz kod Mikulina Rta bio je za Mlečane 
tako strašan, da nisu za njih mogle izostati ni 
njegove teške posljedice, kao ni njegov plod za 
Hrvate. Venecija se je sad morala nagoditi s Hrva¬ 
tima, kojima je »dominium mariš « bio za dugo 
vremena osiguran! 

V. O MLETAČKOM DANKU 


Kad se sjetimo, koliko su se sve do god. 887. 
upinjali Mlečani da zagospoduju našom obalom, 
ne bi li, kao njezini gospodari, mogli bezbrižno 
ploviti našim arhipelagom, a i nametnuti svoju 
volju drugima; kad se sjetimo velikog otpora Hr¬ 
vata, koji su ustrajnošću i junaštvom uvijek osu¬ 
jetili ta mletačka naprezanja; kad uvažimo konfi¬ 
guraciju naše obale i našeg arhipelaga, te sve 
neprilike, s kojima je navigacija u predmilenijsko 
doba bila prisiljena kod nas računati, i kad se 
konačno sjetimo velike hrvatske pobjede na moru 
18. rujna 887., dolazimo do zaključka, da Mleča- 
nima konačno nije preostajalo drugo već: ili 
se odreći plovidbe istočnom stranom Jadrana, ili 
se nagoditi s Hrvatima. Odreći se plovidbe istoč¬ 
nom stranom Jadrana nisu mogli, jer bi to za 
njihov grad bila gotova propast — a razlozi su 
poznati — pa im stoga nije preostajalo nego se 
s hrvatskim vladarom nagoditi. Oni su se odlučili 
za ovo drugo. 

Pa u istinu: niti je bilo kakvo nasilje, niti je 
bio jedinstven slučaj, što su Hrvati tada iskoristili 
svoju pobjedu i svoje gospodstvo nad morem. 
Doista ovo zadnje se nije slagalo s rimskim pra¬ 
vom, jer ovo ubrajaše mora među predmete, koji 
ne mogu biti nečije vlasništvo, kao što ne mogu 

to biti ni zrak ni svijetlo, jer su ti elementi zajed¬ 
nička svojina svih ljudi. Ali i hrvatski je vladar 
trebao sredstava za uzdržavanje svoje mornarice 
protiv gusara Saracena i protiv susjeda, kakvi 
bijahu baš Mlečani. Da su Hrvati u prvoj polovici 
srednjega vijeka mogli s punim pravom zahtije¬ 
vati od Mlečana nekakve pristojbe za slobodnu, 
a svakako i zaštićenu plovidbu našim morem, 
dokazuje historijska činjenica, što su kraljevi ma¬ 
lene Danske od god. 1425. pa sve do 1857. pobirati 
od pomorskih naroda pristojbe za prolaz tjesnacem 
Sundom, između otoka Seelanda i švedske obale. 
I premda taj tjesnac nije duži od 50 km, dakle 
ni deseti dio naše jadranske obale — kraljevina 
Danska nije nikomu dopuštala prolaza kroz Sund 
prije nego li brod plati određenu pristojbu. Ta 
je pristojba iznosila 1% vrijednosti tereta za bro¬ 
dove francuske, engleske, holandeske i švedske 
zastave, dok su ostali narodi bez izuzetka morali 
plaćati 1 i 134%. Za holandeske brodove bilo je 
dovoljno, da kapetan pokaže teretnice, ali bro¬ 
dovi svih ostalih naroda morali su se podvrći pre- 
gledbi tereta. Plaćalo se međutim, ali neznatno, 
i za prolaz kroz Belt. Pregledavanje tereta i pobi¬ 
ranje pristojba od pojedinog broda sa strane Da¬ 
naca bilo je doista neugodno i skopčano s gubit¬ 
kom vremena, dok je Venecija Hrvatskoj plaćala 
za sve mletačke brodove, sumarno, stanovitu go¬ 
dišnju svotu, jer bi drugačije bilo to vrlo ne¬ 
spretno. Danska je lako mogla vršiti pregledbu 
tereta na pojedinom brodu, jer je na najužoj točki 
Sunda (četiri i pol kilometra) ratni danski brod 
zaustavljao svaki trgovački brod i zadržavao ga 

dotle, dokle se pristojba ne bi podmirila. Te su 
pristojbe izbacivale Danskoj po koji milijun u 
zlatnoj valuti, što je njojzi uvijek dobro došlo; ali 
pomorcima je to zaustavljanje i pretraživanje te¬ 
reta bilo vrlo neprilično. Stoga su Udružene Ame¬ 
ričke Države god. 1848. prve izjavile, da one ne 
će dalje priznavati Danskoj bilo kakve pristojbe. 
Ostale su se države povele za njihovim primjerom, 
zametnuli su se pregovori, koji su svršili time, 
da su pomorske države god. 1857. platile Danskoj 
jednom za uvijek otkupninu od 31 milijun i 200 
hiljada talira, a Danska se je tad odrekla dotle 
uživanih pristojba, i obvezala se na uzdržavanje 
rasvjete u kanalima, pa je plovidba Sundom i 
Beltom postala slobodna. Ne smije se ipak zabo¬ 
raviti, da je Danska, po svojem teritoriju u Evropi, 
najmanja od triju skandinavskih država, pače je 
za četiri tisuće km 2 manja od. predratne Hrvatske 
i Slavonije, pa ipak je uživala vrhovno pravo nad 
svojim morem i pobirala pristojbe od svih 
pomorskih država. I kad je tomu tako, zašto nije 
smjela to pravo vršiti predmilenijska Hrvatska, i 
to spram jedne jedine, manje države, svoje su¬ 
sjede i neprijateljice? Ono bijaše često spomi¬ 
njani »Dominium mariš« za Dansku, ovo za Hr¬ 
vatsku. Ako je taj »Dominium« bio nešto mrsko i 
protupravno, zašto je i sama Venecija u XVII. 
stoljeću, odmah poslije krvavoga »Uskočkog rata«, 
bila napela sve sile i podmitila mnoge pravo- 
znance, da znanstvenim raspravama dokažu svi¬ 
jetu njezin »Dominium« nad Jadranom? U samoj 
su Veneciji bile štampane u tu svrhu četiri op¬ 
širne rasprave na latinskom i tri na talijanskom 

jeziku u razmaku od 1617.—1633. godine, a sve 
su dokazivale pravo Venecije na gospodstvo nad 
čitavim Jadranom, nipošto nad jednim njegovim 
dijelom, pače su Mlečani bili i prozvali Jadran 
»golfo di Venezia«, mletačkim zalivenu. 1 ) 

Pitanje mletačkoga danka, što ga je Venecija 
preko stotinu godina plaćala Hrvatima, tako je za- 
mašno, da ga treba potpuno osvijetliti, da se prija¬ 
telji i neprijatelji Hrvata osvjedoče, da se je taj 
danak doista plaćao, i to ne kratko neko vrijeme, 
već više od stotine godina. 

Već je ponovno bilo naglašeno, da mi, što se 
tiče pomorstva našega u doba narodnih naših vla¬ 
dara, uopće ne raspolažemo nikakvim ni prvotnim 

*) Kako su u XVII. stoljeću Mlečani uporno tražili pri¬ 
znanje njihove suverenosti nad Jadranom, tako su i Portu¬ 
galci zahtijevali priznavanje suverenstva nad Guinejskim 
zatonom i Indijskim Oceanom, a Englezi nad svima njima 
okolišnim morima do protivne obale. Dakako da se je 
u to suverenstvo uplitalo i pitanje slobode trgovanja na 
moru, pa i ribolova. Mlečani su pak svoj »đo- 
minium« nad Jadranom, u XVII. stoljeću, 
vršili tako, da je, recimo, austrijski ili 
španjolski brod, koji je plovio u jadran¬ 
sku koju luku, nemletačku, morao naj¬ 
prije doći u Mletke, platiti odnosne pri¬ 
stojbe, a tad istom nastaviti plovidbu, u 
luku, u koju bijaše upućen. 

Kad je »Dominium mariš« prestao za sva mora i za 
sve pomorske države, stvorio se tada suverenitet 
nad stanovitim dijelom morske površine, 
tako zvani suverenitet nad novo nazvanim »teritori¬ 
jalnim vodama« pojedinih pomorskih država. »Teritori¬ 
jalnim vodama« nazvali su to tako, što se takove vode 
smatraju nastavkom teritorija pojedinog naroda, koji, 
prema tomu, može u granicama tih voda vršiti svoja su- 

ni drugotnim izvorom, od hrvatske ruke pisanim. 
Uspomena na taj danak sačuvala nam se u ciglom 
jednom prvotnom izvorui to mletačkom, koji je 
napisala ruka mlečanina, a taj je bio suvremenik, 
očevidac, te nije mogao biti potkupljen od Hrvata 
X. stoljeća, jer bijaše po zanimanju kapelan i 
tajnik mletačkog dužda Petra II. Orseola. Po nje¬ 
govu spisu sudeći on bijaše revan slavitelj svoga 
gospodara, pa stoga, ako se kod njega čita nešto 
u prilog Hrvata, to valja da je velika sjajna istina, 
koje nije mogao zatajiti čovjek takova položaja, 
poklonik onoga dužda, koji je oteo Hrvatima neko¬ 
liko primorskih gradova. 


verenska prava i u pogledu plovidbe i u pogledu ribarenja. 
Dakako da ne bijaše baš lako odrediti granicu teritori¬ 
jalnih voda. jer je jednomu narodu konveniralo da bude 
čim šira, a drugom obratno. Danas se od strane pomorskih 
država priznaje, da je granica teritorijalnih voda za svaku 
pojedinu državu tri morske ili tri engleske milje od nje¬ 
zine obale. Civilizirani narodi priznaju morskom miljom 
60-ti dio ekvatorskog stupnja, a taj iznosi 1855,11 m, dok 
engleska milja imade nešto manje. Ali u zadnje doba, kad 
se je u Spaniji razbjesnio građanski rat, Englezi jednom 
prilikom proglasiše, da ne priznaju granicom teritorijal¬ 
nih voda u Biskajskom zalivu tri morske milje od obale. 
Radilo se tada o dopreman ju britskih proizvoda u špa¬ 
njolske luke, protiv volje španjolske nacionalističke po¬ 
morske sile! Granica od tri morske milje bila je određena 
u doba, kad obalne baterije nisu mogle na veću udaljenost 
štititi prava svoje države, jer one uopće nisu dalje nosile, 
a vrijedilo je načelo, da teritorijalna granica svršava, gdje 
ne dosiže više sila oružja (potestas terrae fini- 
tur ubi finitur armorum vis). Prema tome 
danas bi trebala doista velika korektura granice terito¬ 
rijalnih voda! 

Mletački taj pisac, đuždev tajnik, a zvao se 
Ivan Djakon, ostavio nam je napisano o mletačkom 
danku, ovo: 

»Hisdem (mjesto: idem) namque dux a Croa- 
torum Sclavorum oppressione suos potenter libe- 
ravit; quibus etiam solitum censum primus dare 
interdixiU. (Ovaj je naime dužd junački oslobodio 
svoje od tlačenja Slavena Hrvata; kojima također 
on prvi uskrati, da se daje običajni danak). 1 ) 

Ta je vijest tako jasna i bistra, da se njom 
može zadovoljiti i najstroži historik. Ali Ivan 
Djakon kao da se je domišljao, da bi se, makar 
poslije devet stotina godina, moglo naći ljudi, koje 
ta njegova vijest ne će zadovoljiti, pa nam je u 
toj istoj svojoj kronici upotpunjuje drugom jednom 
vijesti, gdje piše o god. 997.—998. On tu veli: 
»Circa haec namque tempora Croatorum iudex 
(mjesto: rex) propter interdictum šibi censum 
a duce in Veneticos lesionis molestiam exercere 
conatus est. Unde dominus dux sex naves praepa- 
ratas illuc mittens, quibus Badovarius, cognomento 
Bragadinus, praefuit. Qui unam illorum civi- 
tatem, quae Issa nominabatur, comprehendes, 
utrisqpe sexus captivos ad Veneciam depor- 
tavit. Et ex hoc maioris odii cumulum inter 
Veneticos es Sclavos pululavit. Coeperuntque ite- 
rum censum importune ducis exiere; quibus dux 
pro illorum ignominia demandans: »Non per quem- 
libet nuntiorum hunc mittere curo; sed vita co- 
mite, ad hane persolvendam dationem venire ipse 
non denegabo.« (Oko tog doba hrvatski je vladar 

l ) Joannis Chr. ven. apuđ Rački: Documenta, p. 4. 

pokušao da progoni Mlečane zbog danka uskra¬ 
ćenog im od dužda. Stoga je gospodin dužd poslao 
onamo šest opremljenih brodova, kojima je zapovi¬ 
jedao Badovarij, nazvan Bragadin. On, osvojivši 
jedan njihov grad, koji se zvaše Vis, odvede u 
Mletke robija obojega spola. Iz toga je iznikla još 
veća mržnja između Mlečana i Hrvata. I oni po¬ 
češe opet drsko zahtijevati od dužda danak, a 
njima će dužd porugljivo: »Ne marim slati toga 
(danak) po kakovu god glasniku; nego, budem li 
zdrav, ne ću uzmanjkati da glavom dođem, da to 
podavanje (danak) izbrojim .« 

Što se iz tih vijesti Ivana D jak ona dade izvesti? 
Samo ovo: 

a) da su Mlečani nekakav ugovoreni danak 
(običajni danak) plaćali Hrvatima; 

b) da je za taj danak odgovarao dužd, t. j. 
mletačka država; 

c) da je hrvatski vladar poradi uskraćenog 
danka poduzeo represalije protiv Mlečana; 

d) da je konačno hrvatski vladar opremio po¬ 
sebno poslanstvo u Mletke, da zahtijeva danak. 

što je moglo nagnati Ivana Djakona, da ostavi 
tako detaljiranu vijest o tom predmetu? želja, da 
čim većom slavom ovjenča glavu svoga gospodara, 
nagnala ga je, da naglasi, kakav je odrješit, a i 
porugljiv odgovor dužd dao poslanicima hrvatskog 
kralja, kad su došli, da u njegovo ime traže obi¬ 
čajni danak. 

Osim svjedočanstva Ivana Djakona imademo 
vijesti o mletačkom danku i kod drugih mletačkih 
pisaca, koji u bitnosti potvrđuju ono, što je Ivan 
kao savremenik i đuždev tajnik napisao. 

Takav jedan kroničar još je odličnija ličnost 
nego li Ivan Djakon. To je nama već poznati 
Andrija Dandolo, mletački dužđ od g. 1343.—1355. 
Evo, što taj dužd piše u svojoj kronici: >Iste dux 
(P. Orseolus) .... censum s o lit um dari Sclavis 
piraticam exercentibus a Venetis navigantibus per 
edictum prohibuit.< (Taj je dužd [P. Orseolo] na¬ 
redbom zabranio, da Mlečani, koji plove Jadran¬ 
skim morem, plaćaju običajni danak Hrvatima, 
koji se bave gusarenjem).') 

Eto, i taj đrugotni izvor, pisan kakvih 350 go¬ 
dina poslije Ivana Djakona, spominje običajni (ili 
uobičajeni ) danak, što su ga Mlečani plaćali Hrva¬ 
tima, samo što on to plaćanje ublažuje time, što 
tim dankom ne opterećuje dužda, nego mletačke 
pomorce, koji plove Jadranskim morem, i što na¬ 
zivlje Hrvate gusarima. Za nas je posvema irele¬ 
vantno to Dandolovo ublaživanje činjenice, jer je 
glavno to, što ni on, najviši dostojanstvenik u 
Veneciji, ne taji, da je Venecija plaćala Hrvatima 
uobičajeni danak, a sporedno je, kako je plaćala: 
da li država kao takva, ili njezini državljani. Zar 
se nije početkom XVII. stoljeća u Veneciji rasprav¬ 
ljalo o prijedlogu, da se uskočko pitanje riješi 
tako, da se republika obveže isplaćivati Uskocima 
(za mirnu plovidbu po Jadranu), barem za 20 go¬ 
dina, 40 hiljada dukata na godinu, i ta se je svota 
imala namaknuti tako, da se u tu svrhu nametne 
1 ili VA% trgovcima na robu, što je dolazila po 
moru. Pretpostavljalo se naime, da će trgovci mle- 

*) A. Dandoli Chron. Venet. lib. IX, 10. — M u r a- 
t o r i: scriptores rerum italicarum XII. 226. 

tački drage volje plaćati taj namet, da im roba 
bude sigurna i da mogu mirno ploviti uzduž obale 
Dalmacije, koja je lukama vrlo bogata, a njima, 
trgovcima, prijeko nužna; jer, — naglašuje taj 
izvor — kada god se ne usudile ploviti uzduž te 
obale, poradi Uskoka, toliki su im brodovi ndstra- 
dali, prisiljeni ploviti pučinom daleko od luka. 1 ) 

Ta je vijest, kad se pozorno pročita, vrlo drago¬ 
cjena za ovo naše pitanje. Tu se predlaže način, 
kako će Venecija, bez opterećenja državne bla¬ 
gajne, plaćati Uskocima 40 hiljada dukata svake 
godine. Pa kad se je to moglo predlagati krajem 
XVI. stoljeća, zašto nije Venecija i u X. stoljeću 
baš na taj način mogla pobirati od svojih pomo¬ 
raca stanoviti postotak, da se sabere svota, nužna 
za podmirenje danka hrvatskom vladaru? Nije li 
se taj prijedlog glede plaćanja Uskocima mogao 
osnivati na nekoj tradiciji, koja se je vukla, glede 
oporezovanja mletačkih trgovaca, čak iz X. sto¬ 
ljeća? Stoga se vijest Ivana Djakona lijepo dopu¬ 
njuje s onim, što piše Dandolo. — Dužd bijaše 
odgovoran hrvatskom vladaru za danak, država je 
za to pobirala od pomoraca posebni porez, pa stoga, 
kad je dužd odlučio uskratiti Hrvatima taj danak, 
on je »per edictum«, javnom naredbom, riješio 
mletačke trgovce dužnosti daljega uplaćivanja na¬ 
meta na robm pod tim naslovom. Nadalje: ako su 
Mlečani u XVI. stoljeću, kao gospodari najvećega 
dijela Jadrana, razmišljali, ne bi li se obvezali, da 
nešto plaćaju Uskocima za nesmetanu plovidbu 

') Monumenta Uscoccorum (Monumenta Stav. Mer. 
XXXII.) p. 386. 

arhipelagom, koji bijaše — to naglašujemo — čitav 
u vlasti Lava sv. Marka, zašto nisu oni mogli i u 
X. stoljeću plaćati stanovitu svotu hrvatskom vla¬ 
daru za nesmetanu plovidbu arhipelagom, nad 
kojim nije gospodovao Lav sv. Marka, već hrvatski 
kralj? Zar nije bilo dostojnije plaćati danak jed¬ 
nom vladaru, nego li razmišljati, ne bi li se nešto 
slično plaćalo nekolicini vojvoda siromašnih senj¬ 
skih Uskoka? 

I sam mletački plaćenik Sahellico — »Pensio- 
nario di Venezia«, zovu ga Dubrovčani — nije 
mogao zatajiti istine, pa u svome bijesu kaže, da 
je dužd Petar Orseolo uskratio danak, što ga je 
mletački narod (Venetum nomen) mnogo godina 
podmirivao Barbarima, da mletački trgovci mogu 
sigurno ploviti uzduž naše obale. 1 ) 

Za Sabellicom se poveo i više puta spomenuti 
Romanin, koji Hrvate X. stoljeća uspoređuje s div¬ 
ljačkim plemenima afričkim, ali godišnji danak, 
što su Mlečani plaćali Hrvatima, ne može ni on 
da zataji. On, u svojoj »Storia documentata«, piše: 

Već smo razlagali o sukobima njihovim (Hr¬ 
vata ) s Mlečanima, koji su ponajviše bili 
potučeni, pa stoga, da se riješe nužde, da 
budu uvijek s oružjem u ruci, a i za sigurnost 
svoje trgovine, bijahu se podvrgli nekakovu go¬ 
dišnjem danku, kao što i u novije doba učiniše 
nekoje evropske vlasti prema divljačkim pleme¬ 
nima afričkim. Toga ipak nije moglo da podnese 
junačko srce dužda Orseola, pa da se otrese onoga 

>) Kod Lučića, o. c. p. 72. 

podložništva, netom je uredio nutarnje prilike, 
obustavio je onaj sramotni dana fc«. 1 ) 

Navedena svjedočanstva neoborivo utvrđuju, da 
je hrvatski vladar primao od Venecije godišnji 
danak za slobodnu plovidbu našim arhipelagom. 
Mi na ta svjedočanstva moramo nadovezati još i 
druga, da bude pitanje svestrano rasvijetljeno i 
utvrđeno, da se ne bi ponovilo, što se prije kakvih 
25 godina dogodilo, da je rođeni Hrvat ustvrdio, 
kako Venecija niti je plaćala, niti je trebala da što 
plaća Hrvatima u ime danka za slobodnu plovidbu. 2 ) 

Koliko god je pitanje mletačkoga danka nepo¬ 
bitno riješeno u samima navedenim starijim vre¬ 
lima mletačkim, ipak se je našao gdjekoji pisac, u 
poznijim vjekovima, koji je na svoju ruku, ho- 
tice ili nehotice pokušao zamutiti smisao tih vrela. 
Pri tom poslu treba da u prvom redu spomenemo 
žalibože našeg čovjeka, više puta spomenutog 
Ivana Lučića, koji u svojem monumentalnom djelu 
napisa: » Istina je, da su Hrvati dugo vremena pri¬ 
mali nekakav danak, ali to ne bijaše podhipošto 
danak mletačku. Da tu tvrdnju potkrijepi, doda, 
kako je car Basilij Macedonac dopustio dalma¬ 
tinskim gradovima, da onih 710 zlatnih solida, što 
su dotle plaćali bizantinskom upravitelju, odsele 
plaćaju Hrvatima, da imaju od njih mira, pa su 
eto tako primorski gradovi ostali dankom obve¬ 
zani prema Hrvatima. To bijaše, umuje Lučić, je¬ 
dini danak, što su Hrvati primali za slobodnu plo- 

*) O. c. I., 122. 

2 ) Novak G.: Slaveni i Venecija do god. 1.000. — U 
izvještaju c. k. velike realke u Splitu za god. 1912.-1913. 

vidbu po moru. 1 ) — Zaista je nepojmljivo, kako 
Lučić, veliki umnik, nije vidio protuslovlja između 
svog pisanja i najstarijeg izvora, Ivana Djakona! 
Da hrvatskomu kralju nisu danak plaćali Mlečani, 
već dalmatinski gradovi, zašto bi hrvatski kralj 
slao poslanike u Veneciju, da od dužda traže uobi¬ 
čajeni zaostali danak za slobodnvl plovidbu mle¬ 
tačkih pomoraca? Zar je u X. stoljeću putovanje 
u Veneciju bila zabava, kao danas? 

Lučićevo tumačenje o mletačkom danku tako je 
neosnovano, da ga, osim gore spomenutoga ro¬ 
đenog Hrvata, nije prihvatio ni jedan pozniji pisac, 
pa ni mletački. Daru, u svojoj povjesnici Vene¬ 
cije, 2 ) pripovijeda prilično točno o stvari, samo što 
se povodi za Dandolom, te mjesto Hrvata spominje 
Neretvane. što piše Romanin, 3 ) već smo naveli, a 
on je svakako ponajbolji historik mletački, koji je 
imao na raspolaganje sve moguće izvore i najbolja 
pomagala, pa kad se on ne ustručava priznati, da 
je otadžbina njegova plaćala Hrvatima danak, 
onda može da se o tom uvjeri i najveći skeptik, 
što Romain nastoji otupiti oštricu povijesne istine 
izmišljotinom, da su i u novije doba nekoje 
evropske države plaćale nekakav danak divljačkim 
afričkim plemenima, može mu se oprostiti, jer je 
On mislio, da će tako stvar biti od manjeg poni¬ 
ženja za njegovu otadžbinu, a nije se sjetio, da 


*) Lučić, De Regno, p. 72. 

2 ) Daru: Storia documentata delle Repubblica di Ve- 
nezia. I. pag. 116-117. 

3 ) O. c. I. pag. 274. 

je u istom svesku svoga djela 1 ) sam napisao, a što 
smo već spomenuli, da su Mlečani čak u osmom 
stoljeću pozivali iz Hrvatske majstore za brodo¬ 
gradnju; a ne bi ih doista pozivali, da naši majstori 
nisu bili vrsniji od njihovih. Kad bi se stoga i pri¬ 
znalo, da je koja evropska država plaćala kakav 
danak kojemu od afričkih plemena, nikako se ne 
bi moglo priznati, da je koje crnačko pleme bilo 
pozvano, da usavrši koju važnu granu obrta 
evropskoga, kao što su Mlečani pozivali Hrvate, 
da im usavrše brodogradnju, temelj opstanka, 
sreće i ugleda republike sv. Marka! 

I njemački učenjak Gfrorer shvaća površno 
vijest Ivana Djakona o mletačkom danku. On 
smatra, da Neretvani nisu spadali u okvir hrvatske 
države, da su bili državom o sebi, pa dosuđuje 
njima danak, što ga je Venecija plaćala hrvatskim 
vladarima. On priznaje, da je u Veneciju moglo 
doći poslanstvo po danak; ali, kako su — veli — 
Hrvati bili najbrojnije pleme u Dalmaciji, to se 
je njihovo ime običavalo protezati na sve žitelje 
te zemlje kao zajednička oznaka, pa je i Ivan 
Djakon protegao naziv Hrvata na sve Slavene na 
toj obali Jadranskoga mora, dok su Mlečani 
uistinu plaćali danak samo Neretvanima, koje on 
smatra južnim Srbima. 2 ) — Doista je čudnovato, 
što se taj njemački učenjak nije barem zamislio, 
prije nego je to svoje mišljenje napisao: da li je bilo 

*) O. c. pag. 122. Riječi su iz »Cronaca barbara«, gdje 
se čita: »Gia Felice Cornicola avea invitato maestri di 
fabbricar navi dalla Schiavonia«. 

2 ) Byz. Gesch. II. p. 196—197. 

moguće, da gizdava Venecija, stotinu i više godina 
plaća godišnji danak malenome, gotovo neznatnom 
primorskom plemenu. On pače nekom zloradošću 
doznačuje mletački danak tome sitnom plemenu, 
kao da je za Veneciju to bila manja sramota, nego 
li da ga plaća moćnoj jednoj državi, Hrvatima, 
koji u ono doba ne bijahu doista na nižem kul¬ 
turnom stupnju od njegovih sunarodnjaka! 

Zaglavljujući pitanje o mletačkom danku po¬ 
navljamo: pravilo je historijske kritike, da se vri¬ 
jednost pisca historije ima ocjenjivati prema vri¬ 
jednosti izvora, iz kojih je on crpio. Prvotni izvor 
imat će uvijek prednost i veću vrijednost od dru- 
gotnoga; pače vrijednost ovoga ovisi lih o vrijed¬ 
nosti onoga, i o načinu, kako je prvotni izvor bio 
upotrijebljen. Za Danđolovu kroniku je dokazano 
i priznato, da je ona za starije doba samo loš pri¬ 
jepis kronike Ivana Djakona, pa da i za starije 
doba vrijedi toliko, kolika bijaše Dandolova 
vjernost pri iscrpljivanju Ivanove kronike. Za nas 
je kronika Ivana Djakona prvotni i najbolji izvor 
za doba dužda Petra II. Orseola i hrvatskoga kralja 
Svetoslava. Ivan je poznavao Hrvate samo, koliko 
su bili u odnosu s Venecijom; inače on bijaše 
dužđev kapelan i tajnik. Nekoji misle, da je bio 
čak i duždev sin! Ivan bijaše trajne uz svoga gos¬ 
podara; njemu je dužd povjeravao najvažnije po¬ 
slove, kad ga je kao poslanika slao u strane države. 
Prema tome Ivan Djakon nije samo odličan član 
duždeve najbliže okoline, već i sposoban državnik, 
koji bijaše u položaju i mogućnosti, da bude o 
svemu najbolje obaviješten. I kad nam takav muž 
svjedoči, da su poslanici hrvatskoga kralja došli u 

Mletke po danak; kad nam on navodi i razgovor 
između tih poslanika i dužda Orseola, treba pri¬ 
znati, da je mogao i znati točno, čiji su to poslanici 
i po što su došli. To je Ivan, duždev tajnik mogao 
bez sumnje znati bolje, nego li Dandolo, Sabel- 
lico, Lučić, Gfrorer, i gdjekoji »našinac«, koji traži 
dlaku u jajetu, da nekome ugodi. Možda nam ni 
Ivan ne bi bio ostavio svoju velevažnu bilješku o 
danku, da nije bio osvjedočen, kako će ona kod 
potomstva održati u potpunom sjaju aureolu slave 
oko glave njegova suverena. Da tu aureolu on po¬ 
jača, naveo nam je, na svu sreću, i onaj porugljivi 
duždev odgovor, koji, ako i nije bio onako baš 
izrečen, te ako ga je i izmislio, mi mu ga moramo 
honorirati. Ujedljivost u odgovoru dužda Orseola 
nije mogla do Hrvata doprijeti, ali bit toga odgo¬ 
vora za nas je neprocjenjiva: »Ne marim slati Vam 
ga (danak) po kakovu god poslaniku; nego, dade 
li Bog zdravlja, ne ću uzmanjkati da sam glavom 
dođem, da tu obvezu ispunim .« 

VI. O HRVATSKOJ RATNOJ MORNARICI U 
DOBA NARODNIH KRALJEVA 


Za Branimirovih nasljednika država Hrvatska, 
uživajući trajan mir od strane Mlečana i svih su¬ 
sjeda, evala je i postajala sve uglednijom, tako 
da se njezin knez Tomislav, pošto je spojio dalma¬ 
tinsku s posavskom Hrvatskom, proglasio kraljem 
svih Hrvata. 

Kralj Tomislav podiže svoje kraljevstvo do 
silne moći i ugleda. Prema vijesti cara Konstan- 
tina Porphyrogeneta, — dakle tuđinca, — po¬ 
morska se trgovina hrvatska sad razvila na sve 
strane, a vojna sila hrvatska, na kopnu i na moru, 
bijaše od jačih, što ih je u ono doba moglo biti u 
Evropi. Hrvatska je mogla dići do šezdeset tisuća 
konjanika i sto tisuća pješaka, a ratna se mornarica 
sastojala od osamdeset zsagena«. i stotine » kcm- 
dura«.. Na sagenama bijaše po četrdeset momaka, 
na većim kondurama po dvadeset, na manjima i 
po deset. 1 ) Prema tome hrvatska je ratna morna¬ 
rica imala do 180 većih i manjih brodova s kakvih 
5.000 pomorskih vojnika, bez mornara. Tim bi 
brojkama trebalo dodati i veslače, što su bili na 
tim brodovima. Bez brojnih i valjanih veslača ne 

*) De Administrando imperio, c. 31. p. 150. 

bi knez Branimir bio iznio pobjedu kod Mikulina 
Rta! A hrvatske sagene, ako ne bijahu velike, 
koliko negdašnje rimske »liburne«, ni grčke »tri- 
jere«, nisu smjele biti mnogo manje od suvre¬ 
menih bizantinskih i mletačkih »dromona«, koje su 
imale najmanje stotinu veslača. Stoga su i hrvatske 
sagene mogle imati po stotinu veslača, a kondure 
veće po 80, manje po 60, poprečno 70 veslača. 
Ukupni broj veslača mogao je stoga dopirati do 
15.000; pa je sveukupni broj ljudi na hrvatskoj 
ratnoj mornarici mogao doseći 20.000. — Car je 
Konstantin propustio spomenuti i broj veslača, jer 
veslači ne bijahu slobodni građani, već ratni sužnji 
i robovi. 1 ) Tko bi ustvrdio, da je car u gornjim 
brojevima uz mornare i vojnike uvrstio i veslače, 
pa da na hrvatskoj sageni nije doista bilo više od 
četrdeset ljudi, a na kondurama tek dvadeset, i 
deset, taj bi morao priznati, da su ti hrvatski 
ratni brodovi prema bizantinskim dromonama, 
mletačkim galandrijama, pa i prema samim gali- 


*) Po Jadranu se bila razvila trgovina robljem. 
Robove su prodavali, žalibože, i naši boljari; pa i Mle¬ 
čani i Madžari nisu se ustručavali loviti svoju braću i 
prodavati ih u daleki svijet. Venecija se g. 960. vidjela 
prinuždenom izdati naredbu, kojom se zabranjuje tje¬ 
ranje takve trgovine po moru, osim kad bi od toga otadž¬ 
bina imala znatne koristi, ili kad bi državna nužda to 
zahtijevala, da se naime namiri nužni broj 
veslača u ratnoj mornarici. (Odnosna isprava 
je kod Romanina o. c. I. pag. 370—372.) Pola bijaše 
glavno tržište te nedostojne trgovine. Posrednici toga 
javni i tajni bijahu Zidovi, kojih valja da je bilo mnogo, 
kad je Republika izričito zabranila svojim pomorcima, da 
nijedan »in navi sua Judeum levare debeat«, Židova ne 
smije ukrcati. 

jama morali biti vrlo maleni. Kad bi taj prigovor 
stajao, onda bi Hrvati morali imati ljestve, da se 
iz svojih najvećih brodova popnu na mletačke naj¬ 
manje; a ipak su Mlečani čitava stoljeća živjeli u 
strahu od pomorske sile hrvatske! Kad bi spome¬ 
nuti prigovor stojao, bi li car Konstantin u svojoj 
knjizi mogao takve malene hrvatske brodove na¬ 
zvati skupnim imenom sile (dynamis), kao što on 
uistinu naziva ratnu mornaricu hrvatsku; po go¬ 
tovu, bi li on smatrao vrijednim, da se takvim 
sitnižem u svojoj knjizi bavi? Car je imao pod 
svojom prijestolnicom svaki dan pred očima veće 
ili manje odjele grčke ratne mornarice, dakle je 
mogao imati pravi pojam o tom, što je, kakav i 
koliki može da bude ratni brod; pa da su hrvatski 
ratni brodovi mogli biti uistinu maleni, kao što 
bi neupućen čovjek u pomorskim stvarima mogao 
izvesti iz njegove knjige, car bi to nerazmjerje 
hrvatskih prema njegovim brodovima bio i 
naglasio. 

Bez veslača se ratni brod nije mogao ni pomi¬ 
sliti u čitavom starom vijeku, a i sve do pod 
konac srednjega vijeka. Nautičke vještine staroga 
i srednjeg vijeka ne mogu se ni izdaleka uspo¬ 
rediti s modernima, poglavito u pogledu upotrebe 
i upravljanja jedriljem. Ono, što se danas zove 
manevrom na jedrenjaku, bijaše i starim i sredo¬ 
vječnim narodima gotova nepoznanica. Pronaći kut 
jedra s jarbolom, da se odmjeri pravac plovidbe; 
izmjeriti taj kut; pronaći kut jedra s vjetrom, da 
se vjetar najkorisnije izrabi za što bržu plovidbu; 
te uopće sve ono, što nam je danas pod naslovom 
»manovre« jedriljem poznato, spada u novi vijek. 

Genovežanin Andrija Doria (1468.—1560.) kao 
admiral u službi francuskoga kralja Franje I. prvi 
je pronašao način, kako se dade ploviti po moru 
vjetrom smjera protivnoga onomu, kojim treba 
ploviti. I kad je on to prvi put pokušao, te ostavio 
za sobom svu ostalu eskadru, koja ne samo što 
nije mogla ploviti za njegovim brodom, nego ju je 
vjetar potiskivao natrag prema polaznoj točki, nje¬ 
govi su suvremenici ostali preneraženi, te se opće¬ 
nito govorilo, da u tom imade nešto vrhunaravno 
i — da to nije bez vraga! Od toga se je doba 
izveo gotov prevrat u nautičkoj vještini, jer se je 
istom tada počelo uviđati, da veslači nisu neop¬ 
hodno nužni, i da ih vješta manovra, ako duva 
bilo koji vjetar, može lijepo nadomjestiti. Ali prije 
toga ratni brod nije mogao biti bez veslača, pa 
su i hrvatski ratni brodovi, kao što i bizantinski 
i mletački, imali svoje veslače, u razmjeru prema 
veličini, makar te veslače u svojoj knjizi car Kon- 
stantin i ne spominje. 

Da su hrvatske »sagene « doista bile veliki ratni 
brodovi, možemo dokazati s jednim pisanim spo¬ 
menikom iz potkraj XI. stoljeća. — Poslije smrti 
zadnjega narodnog kralja hrvatskog raspalile se 
bijahu građanske borbe u domovini našoj, pa se je 
tada grad Split dao pod zaštitu mletačke repu¬ 
blike. Splićani su tada, povodom opremanja krš¬ 
ćanskog Zapada za križarsku vojnu, god 1097. iz¬ 
dali duždu Vitalu Mihovilu jednu ispravu. U toj 
se ispravi oni obvezaše, da će, kad dužd dođe 
pod Split, opremiti i predati duždu na raspola¬ 
ganje ili jednu »sagenu « ili dvije »galije«, a za 
slučaj, te ne bi dospjeli tu obvezu izvršiti, da će 

izbrojiti dučdevoj blagajni tisuću zlatnih solida 
romanata}) Tu se dakle izjednačuje vrijednost 
jedne sagene s onom dviju galija; ili u novcu: s od¬ 
štetom od tisuću romanata. — Stručnjaci vele, da 
je tisuća romanata predstavljala 14 litara zlata, 
to jest, da je romanat vrijedio koliko nekadašnji 
carski cekin, 6 zlatnih forinti, ili 12 nekadašnjih 
zlatnih kruna; dakle hiljadu romanata bilo bi 6000 
for., 12.000 zlatnih kruna; onda bi, kad bi se te 
svote preračunale u današnju valutu, i kad bi se 
uvažila pregolema rijetkost zlata prije hiljadu go¬ 
dina, pogotovo u zemljama, koje nisu imale vla¬ 
stitoga zlatnog novca, kao što ga nije imala ni 
jedna država u Evropi u desetom stoljeću osim Bi¬ 
zanta, teški milijuni u današnjoj valuti predstav¬ 
ljali su vrijednost flote kralja Tomislava. Stoga 
nas i historija i logika neumoljivo sile priznati, da 
su hrvatske ratne sagene i kondure bili doista jaki 
ratni brodovi, te da nisu zaostajali za linijskim 
brodovima ostalih suvremenih pomorskih naroda. 
Pod svojim prvim kraljem Tomislavom Hrvatska 
je — ponavljamo riječi cara Konstantina — na 
kopnu raspolagala sa sto tisuća pješaka i šezdeset 
tisuća konjanika, dok je na moru imala oko 180 
ratnih brodova, na kojima je, izračunali smo, 
moglo biti 20 tisuća ljudi: mornara, pomorskih 
vojnika i veslača. 

Kraj tolike pomorske sile Hrvata nije čudo, što 
su Mlečani mirovali, i bili sretni, što im plaćanje 
danka osigurava plovidbu našim arhipelagom. I 

') Ovi su se solidi zvali romanati po liku cara Romana 
IV. Diogena, a bijahu od suhoga zlata. 

bijaše već proteklo 60 godina od bitke kod Miku- 
lina Rta i ugovorenog danka, kad su Neretvani, 
vrlo skloni gusarenju, okoristivši se valjda gra¬ 
đanskim smutnjama pod konac vlade kralja Miro¬ 
slava (945.—949.), počeli pljačkati mletačke bro¬ 
dove u našim vodama, tako da je đužd Petar Kan- 
dijano III., da osigura mletačkim brodovima ne¬ 
smetanu plovidbu, bio prisiljen poslati u naše vode 
brodovlje od 33 »gumbarije«. 1 ) To je brodovlje 
imalo dva zapovjednika: Orsa Badovarija i Petra 
Rosolusa. Ali oni se povratiše bez ikakova uspjeha 
— »qui absque effectu reversi sunt«. 2 3 ) — U rije¬ 
čima »bez uspjeha« nije isključeno, da se krije 
kakav poraz, s tim više, što postoji još jedna 
vijest, koja glasi, da je dužd još jednom poslao u 
naše vode jednaki broj brodova, a i ti da su se 
povratili, potvrdivši ugovor.*) 

Teško je razabrati pravu istinu iz ovakvih vi 
jesti. Stoji samo to, da su Mlečani dvaput poslali 
33 ratna broda protiv naše obale, s jedinom mo¬ 
gućom svrhom, da se ugovor o danku razriješi, ali 
im to nije ni prvi ni drugi put uspjelo. Teško je 
i pomisliti, da nije došlo do bitke ni prvi ni drugi 
put! Kod Mikulina Rta imali su Mlečani samo 12 

2 ) Za »Gumbarije«, koje C a s o n i (o. c. p. 14) zove 
također »Cumbarie« i »Gambarie«, veli, da im je naziv 
saracenskog porijekla. Ali potanje o njima nije ništa po¬ 
znato. Svakako je gumbarija spadala među polireme. 

2 ) Documenta, p. 400. — R o m a n i n o. c. I. p. 234. 

3 ) »Iterum namque totidem contra eos mittere studuit. 
Quae foedere firmato ad propria redierunt. — 
Ibid. — Ovdje »foeđus« može značiti samo ugovor, ni¬ 
kako savez. 

velikih brodova, a ovdje su sad bila 33 pod za¬ 
stavom sv. Marka! Da su Mlečani iznijeli makar 
kakvu pobjedu, njihovi je izvori ne bi bili pre¬ 
šutjeli. Kad pak njihov izvor veli, da su »potvr¬ 
dili«, »učvrstili«, ugovor, u najboljoj interpretaciji 
za Mlečane može to značiti, da su povratili stvari 
u prijašnje stanje: da su se naime obvezali i na¬ 
dalje plaćati stari danak, te da im je za to s hr¬ 
vatske strane bila zajamčena nesmetana plovidba 
u našim vodama. — To je u X. stoljeću, sve do 
dužda Petra II. Orseola jedina mletačka vojna 
ekspedicija u Jadranu. 

Nekoji mletački kronisti i povjestničari bilježe, 
da se je oko tog doba zbila ona glasovita otmica 
mletačkih djevojaka od strane Hrvata. U Veneciji 
je naime postojao običaj, da se skupni ženidbeni 
obred obavi zadnjega dana siječnja, koji, po pre¬ 
daji, bijaše dan prijenosa moći svetoga Marka. 
Sjajna je povorka polazila taj dan u Olivolu u 
biskupsku crkvu. Tu bi se sabrale sve nevjeste, u 
bijelo odjevene, neke i dragocjenostima nakićene, 
a svaka je imala u rukama kutiju, u kojoj bijaše 
miraz. Predaja veli, da su se hrvatski gusari jednom 
na taj dan neopaženo iskrcali pod Olivolu, da su 
provalili u crkvu, te zarobili i nevjeste i mlado¬ 
ženje, a nekoji tvrde, i samoga biskupa, pa da su 
umakli prema gradiću Caorle, i da su se zaklonili 
u jednu luku, koju po tom nazvaše djevojačkom 
lukom »porto delle Donzelle«, te da su tamo razdi¬ 
jelili među sobom plijen. No koliko god je tada 
pritisla sve velika strava, spomenuti izvori vele, 
da su se Mlečani brzo snašli, da su opremili neko¬ 
liko brodova, te pod vodstvom samoga dužda kre- 

nuli u potjeru za otmičarima. A kad su ih stigli, 
da su ih prisilili, da povrate i nevjeste i blago. 
Na uspomenu pak toga sretno svršenog događaja 
da se je svake godine slavila svetkovina, koju pro¬ 
zvale »delle Marie«. Dužđ je svake godine u sjaj¬ 
noj pratnji polazio u crkvu Santa Maria Formosa, 
te darivao mirazom iz državne blagajne 12 siro¬ 
mašnih djevojaka. 1 ) Ali treba naglasiti, većina kro- 
nista taj događaj ne spominje. — Izgleda doduše 
vrlo čudnovato, da su Hrvati mogli doploviti u 
Lagune, usidriti se i iskrcati se, a da ih Mlečani 
ne primijete! Stoga Romanin nagađa: »Kad su 
Mlečani odlučili, da se ima proslaviti sretno sklop¬ 
ljeni mir s Hrvatima, tu su slavu spojili s davnim 
jednim običajem, i tako je eto nastala svečanost 
»delle Marie« i legenda o otmici mletačkih ne- 
vjestica«. 

Kad je mlađahni hrvatski kralj Miroslav na¬ 
silnom smrću poginuo (849.), domogao se je vlasti 
njegov ubojica, ban Pribina, ali još iste godine 
popeo se je na prijestolje Miroslavov brat Mi¬ 
hajlo Krešimir II. Za građanskoga tog rata počeše 
otpadati južni dijelovi kraljevstva; a otpade, čini 
se, i Bosna. Gradovi pak i otoci povratile se pod 
vlast Bizantinaca. U takvim prilikama nije čudo, 
što je spala i vojna sila hrvatska, na kopnu i na 

Lorenzo de Monaci dokazuje, da se je otmica 
zbila u doba dužda Petra Partecipazia (939.-942.); 
Sabellico i Sanudo pak vele, da je to bilo u doba 
Petra Kandijana III., dok F i 1 i a s i prenosi otmicu 
u doba Petra Tradonika — Romanin se slaže 
sa Sabellicom i Sanudom. — Molmenti. Povijest Ve¬ 
necije. Senj 1888. p. 45-46. Romanin, o. c. pag. 234. 

moru. Mjesto osamdeset sagena — istočni, car kaže 
— da ih je sad bilo tek trideset, a za kondure, 
veće i manje, veli općenito, da im je broj spao. 
Značajno je ipak, što se Mlečani nisu okoristili tom 
prigodom, kad je pomorska sila Hrvata bila osla¬ 
bila, već su nastavili i dalje plaćati stari danak. 

Ali je car Konstantin stvorio u istoj svojoj 
knjizi nehotice zbrku pojmova, koja je kasnije 
dala povoda oštrim polemikama. Car je pisao svoju 
knjigu upravo u doba, kad je u Hrvatskoj bjesnio 
građanski rat, i kad su od kraljevstva otpali nekoji 
dijelovi, te je naznačujući granice hrvatske, po¬ 
mutio političke s etnografskim granicama, te mje¬ 
sto da odmjeri, za svoje doba, državi hrvatskoj 
kao najjužniju granicu Cetinu u donjem, a Ne¬ 
retvu u gornjem toku, on je tu granicu odmjerio 
narodu hrvatskomu. To je zavelo više pisaca naše 
domaće povijesti, ne isključivši ni glasovitog Lu¬ 
čića, da se je rodila velika pomutnja pojmova, 
koju zlonamjerni ljudi teško da ikad uvide. Car 
je pisao svoju knjigu najmanje 350 godina poslije 
svršenog doseljenja Hrvata u jadranske zemlje; 
pa kad bi on bio i najsavjesniji pisac, vjerodo¬ 
stojnost njegova glede narodnih granica naših, 350 
godina prije njega, bila bi još uvijek vrlo proble¬ 
matična! 

Kad je g. 969. zasjeo na hrvatsko prijestolje 
kralj Stjepan Držislav, Hrvati su se po treći put 
prevezli preko Jadrana i zaratovali na Saracene; 
ti su valjda svojim gusarenjem uznemirivali hr¬ 
vatske obale i smetali u našem arhipelagu plovidbi 
Mlečana, koji su još uvijek plaćali Hrvatima danak 

za nesmetanu plovidbu. Hrvati su se tada opet na 
talijanskoj obali iskrcali, i kod Monte Gargano, koji 
se inače zove Monte Sant’Angelo, srazili se sa 
Saracenima i silno ih porazili. 1 ) — Iskrcali su se 
na istom položaju, gdje i prvi put, g. 642. 

A kad se je ono, povodom tragičnog svršetka 
kralja Miroslava, odcijepila Bosna i neki južni dije¬ 
lovi od kraljevstva hrvatskoga, valja da se je 
potpuno osovio na svoje noge i Dubrovnik. Njega 
tada nije više štitila hrvatska kruna spram Mle- 
čana, pa su oni oteli g. 980. Dubrovčanima brod 
s teretom u vrijednosti od 25.000 dukata. Kralj 
Držislav nije mogao uzeti u zaštitu Dubrovčane, a 
oni su se nadali, da bi mogli i sami urediti stvar 
u Veneciji. U tu svrhu odaslaše onamo poslanstvo, 
koje je zaiskalo odštetu i zadovoljštinu; ali im 
poslanici ne dobiše ni odgovora. Kako su pak 
Dubrovčani dobro znali, da je Venecija u nemi¬ 
losti kod istočnog cara, jer Mlečani bijahu tada 
opljačkali nekoje otoke u grčkom arhipelagu, po¬ 
žure se, da ih optuže u Carigradu radi one pljačke 
i otetog broda. I na to je uslijedila pomorska vojna 
istočnoga carstva, kojom smo se već bavili, i to 
u doba, kad je hrvatski kralj podržavao strogu 
neutralnost, pa su dubrovački piloti proveli carsko 
brodovlje kroz naš arhipelag. 

Međutim su se u hrvatskom kraljevstvu počeli 
javljati nutarnji nemiri, a uz to kralj nije imao 
ni dovoljno snage, da obuzda gusarenje naših ljudi 
na moru. Mlečani tad odlučiše, da sami poduzmu 
hajku na gusare. U tu svrhu oboružaše nekoliko 

*) Sigonius. Kod Lučića, o. c. p. 60. i 68. 

manjih brodova, i tom prilikom zaplijeniše opet 
jedan dubrovački brod s teretom srebra i voska, 
vrijednim 12.000 dukata. Izgovarali su se pak 
time, da su mislili, da teret pripada kojemu trgovcu 
iz Neretve. Dubrovčani otprave i ovog puta u 
Mletke poslanstvo, koje dužd uopće nije primio. 
Tada dubrovačko vijeće zabrani svojim građanima 
svako trgovanje s Venecijom, i ta se je zabrana 
održala tri godine, sve do t. zv. vojne dužda Petra 
II. Orseola. 1 ) 

Poslije one velike pomorske vojne bizantinske 
Venecija je uprla iz petnih žila, da se sprijatelji 
s istočnim carstvom, jer je uvidjela, kako njezini 
protivnici znadu izrabiti svaku njezinu nesugla¬ 
sicu s onom još tada moćnom i prostranom dr¬ 
žavom. Ti su napori urodili time, da je novi dužd 
Orseolo dobio od istočnoga carstva »zlatnu bulu«, 
kojom su mletačkim trgovcima bile zajamčene 
mnoge povlastice, a uz to je istočni car ustupao 
duždu Orseolu sva svoja prava na dalmatinske 
gradove, premda malo prije bijaše ustupio ta 
prava kralju Držislavu. Stoga je Orseolo trebao da 
najprije zaposjedne te gradove, a nadao se, da mu 
to ne će biti teško, jer je Hrvatska radi nesloge 
u kraljevskoj obitelji bila slaba, što je bilo na¬ 
stalo poslije smrti kralja Držislava. Ovaj je naime 
ostavio tri sina, Svetoslava, Krešimira s nadimkom 
Suronja, i Gojslava. Svetoslav ne dopusti, da za¬ 
jedno s njime vladaju njegova dva mlađa brata, 
dakako, svaki u svojem dijelu, ali pod starešin- 
stvom njegovim, kao najstarijim. Poradi toga za- 

') Resti, o. pag. 36. 

metnule se smutnje, iz kojih se rodio građanski 
rat. Sve je to pogodovalo osnovama dužda Orseola, 
koji je potajno raspaljivao razrožnost između 
kralja i srednjega mu brata Krešimira Suronje, 
koji bijaše vrlo lakouman. 

I kad su gradovi Zadar, Trogir i Split zamolili 
dužda za zaštitu, pa kako je brodovlje hrvatsko 
bilo radi spomenutih nemira nemoćno — možda je 
njime zapovijedao sam kraljev brat, buntovni Su- 
ronja, — Orseolo uskrati plaćanje danka kralju 
Svetoslavu. Na to ovaj, kako je već u ispravama 
spomenuto, stade progoniti mletačke pomorce, i 
dužd posla protiv Visa šest ratnih brodova s Bado- 
varijem Bragadinom. On zauze i opljačka Vis, 1 ) a 
Zadar se dobrovoljno preda pod duždevu zaštitu. 
Pa kad je kralj Svetislav otpremio u Veneciju i 
drugo poslanstvo, da zahtijeva isplatu danka, slije¬ 
dio je najprije onaj porugljivi odgovor, da »će ga 
dužd sam donijeti«, a malo poslije i duždev pohod 
dalmatinskim gradovima. Izdajica Suronja pođe pred 
dužda u Trogir, prisegne mu savezničku vjernost 
i dade mu sina Stjepana za taoca. 2 ) Posljedica toga 
bijaše, da je kralja Svetoslava nestalo, a Suronja 

') Docum. pag. 424-425. — Lučić u svojem velikom djelu 
»De regno« (lib. II, cap. IV, p. 71) poriče, da je Bragadin 
osvojio Vis, te veli, da su mletački kroničari krivo zabi¬ 
lježili I s s a (Vis), mjesto C h i s s a, pod kojim se imenom 
razumijevao otok i grad Pag. — Njegova je primjedba 
vjerodostojna s dva razloga: Vis bijaše hrvatski grad, na 
koji se zlatna bula nije mogla odnositi, a k tomu je Vis 
na pučini, kojom mletački ratni brodovi nisu uvijek rado 
ni plovili. Pag im naprotiv bijaše puno bliži i lakše se do 
njega plovilo. 

2 ) O. c. p. 427. 

je zasjeo na prijestolje pod imenom Krešimira III. 
i uzeo za suvladara brata Gojslava. 

U takvim je prilikama dužd Orseolo mogao 
doista bez zapreke protegnuti svoju vlast na dal¬ 
matinske gradove, a i njegov je kroničar lako 
mogao opisati tu njegovu ekspediciju kao pravi 
triumf. Hrvatskom brodovlju nije bilo traga. Mle¬ 
čani su tada zaplijenili jedan naš gusarski brod 
sa četrdeset ljudi, koje su odmah na slobodu pu¬ 
stili, čim im je vođa zajamčio, da ne će uznemiri¬ 
vati mletačke trgovce. Zanimljivo je, da je trebalo 
deset mletačkih brodova, da zaplijene taj jedan 
gusarski! 

A da se održi trajna uspomena na ovu nekr- 
vavu vojnu dužda Petra II. Orseola, zavela se u 
Mlecima godišnja svečanost »dužđeva vjenčanja s 
morem«. Svečanost se obavljala na Spasovo, kao 
dan, kad je dužd otplovio iz Mletaka put Dalma¬ 
cije. To se je vjenčanje sastojalo u tom, da je 
dužd sa sjajnom pratnjom, na najraskošnijem bro¬ 
du, koji se zvao »Bucintoro«, isplovio iz laguna na 
otvoreno more, i tu, pošto je patrijarha najprije 
blagoslovio zlatan prsten, u vrijednosti od šest du¬ 
kata, taj je prsten spuštao u more, izgovarajući kod 
tog čina riječi: »More, s tobom se vjenčavamo u 
znak našega pravog i vječnog gospodstva«. 1 ) 

Krešimir III. ostao je vjeran svojoj odmetničkoj 
prisegi u Trogiru. Sin mu je Stjepan boravio u 
Veneciji na duždevu dvoru, gdje se oženi g. 1008. 
s duždevom kćeri Hicelom. 2 ) Ali kad je g. 1009. 

*) Cf. Romanin o. c. i Molmenti, o. c. 

2 ) Hicela bijaše najstarija o četiri đuždeve kćeri. Nju 

Petar II. Orseolo umro, nestade sloge s njegovim 
nasljednikom duždem Otonom, te Krešimir pod¬ 
vrgne sebi dalmatinske gradove, kojima Bizant 
nije mogao da pomogne, jer je bio u ratu s Buga¬ 
rima. Dužd Oton pošalje g. 1018. svoje brodovlje 
protiv negdašnjega saveznika svog oca, kralja 
Krešimira, i svoga šurjaka, kraljevića Stjepana. To 
je brodovlje iznijelo pobjedu nad hrvatskim, te su 
gradovi dalmatinski opet priznali Veneciju, i u 
svojim crkvama pjevali pohvale »Laudes« njezinu 
duždu. To je prva utvrđena pobjeda Mlečana nad 
Hrvatima; znak, da je kraljevska mornarica u to 
doba previše bila oslabila. Taj neuspjeh na moru 
sklonuo je kralja, da se izravna s istočnim carem, 
s kojim uglavi mir i dobije iz Carigrada bogate 
darove, te naslov patricija. 1 ) 

Hrvatski kralj nije nikako mogao pregorjeti 
dalmatinskih gradova, koji su mu bili toliko nužni, 
da uspostavi hrvatski »dominium mariš«. Vrebao 
je na zgodnu priliku, da ih oduzme ispod mletačke 
zaštite. I ta mu se desila, kad se je u Veneciji 
podigla buna protiv porodice Orseola, i dužd Oton 
bio protjeran iz grada. Krešimir opremi sad svoje 
brodovlje protiv spomenutih gradova. Mlečani pak 
pozovu u pomoć cara Basilija II., koji odasla u 
Jadran svoje brodovlje, snabdjeveno grčkom va¬ 
trom. To porazi hrvatske sagene. U toj vojni, g. 
1024., zarobiše Bizantinci kraljicu i mlađega Stje- 
panova brata, nepoznata imena, poslaše ih u Cari- 

je — veli izvor — časno udao za Stjepana, sina 
hrvatskoga kralja, a ostale je tri predao Bogu u 
samostan. — Docum. p. 430. 

») O. c. p. 431.—433. 

grad, i odonda se za njih nije nikad više ništa 
doznalo. 1 ) 

Bizantincima nije bilo teško iznijeti tu pobjedu 
s pomoću njihove tako zvane »grčke vatre«, u 
kojoj se na prvi mah vidi zametak današnjoj arti¬ 
ljeriji. Četiri su stoljeća držali strogom državnom 
tajnom, kako se pripravlja ta vatra. Tek su ka¬ 
snije, kad ih je pritisla nevolja radi saveza hr- 
vatsko-normanskoga, povjerili tu tajnu Mlečanima. 
Arapi su se pak sami domislili sastojinama te 
vatre, pa su je odmah i oni u ratu upotrijebili. 2 ) 

Kad je na prijestolje zasjeo Stjepan I. (1030. 
do 1058.), muž mlečanke Hicele, počeli su Madžari 
upadati u njegovu državu, i to ga je priječilo, da 
uspostavi na Jadranu »Dominium mariš« Hrvata. 
Ali čim su mu prilike dopustile, zavojevao je oko 
g. 1050. protiv primorskih gradova. Mletačke kro¬ 
nike bilježe, da je tada dužd Dominik Contareno 
(1043.—1071.) otplovio put Zadra, i da ga je za- 

*) Chronicon Barense — Docum. p. 434. 

2 ) Tom vatrom bijahu snabdjevene samo veće bizan¬ 
tinske dromone. One su u tu svrhu imale na provi kožnatu 
cijev, oklopljenu mjedom. Kroz tu se je cijev sipala vatra 
na neprijateljske brodove. Tim je izumom bizantinska 
mornarica dobila veliku premoć nad ostalima. Ipak se ne 
može izum »grčke vatre« prispodobiti izumu topova. Ta se 
naime vatra mogla sipati na neprijatelja samo iz bliza, 
dok je top omogućio bitku iz veće udaljenosti. Puščani su 
prah prvi upotrijebili Kitajci u davno doba, a prve topove 
Arapi god. 1257. u Španiji. A poslije podsjedanja Ptolo- 
maiđe g. 1290. vatreno se je oružje svuda proširilo. Geno- 
veške galije prve su upotrijebile topove u pomorskoj bitci. 
Izum puške mogli su nadahnuti grčki »heirosyphoni«, ručne 
cijevi, iz kojih su pojedini brodski vojnici sipali također 
grčku vatru na neprijatelja. 

zeo. To znači, da je kralj Stjepan bio već pokorio 
sve primorske romanske gradove, i da su svi 
ostali pod njegovom vlasti, osim Zadra, koji se je 
predao Mlečanima. 1 ) Contareno je tom prilikom, 
kad su mu se izjalovili pokušaji, da osvoji otočne 
gradove u južnoj Dalmaciji, odlučio iznenaditi Du¬ 
brovčane, ali ti su se domislili njegovoj nakani i 
odmah uzeli graditi tvrđu sv. Lovrinca. Contareno 
nije ni pokušao da iskrca svoje čete, već je na¬ 
stavio plovidbu, tobože na Istok. Ujedljivi kroni¬ 
čari dubrovački tom prigodom zabilježiše, da su 
Mlečani, ne bi li bar donekle naknadili troškove 
izjalovljenog im poduzeća, počeli otada svojim 
veslačima, t. zv. »galijotima«, računati 14 mjeseci 
za jednu godinu! Mletački galijoti prozvaše od tog 
doba dubrovačku tvrđavu Mal-paga, »zlo plaća«, 
jer su dobivali za 14 mjeseci, koliko prije za 12, 
i kadagod bi tuda mimo plovili, klicali bi »Mal- 
paga«. 2 ) 

Stjepanov sin, kralj Petar Krešimir IV. (1058. 
do 1073.) nastavio je očevo djelovanje oko uspo¬ 
stave hrvatskog gospodstva nad Jadranom, i on je 
konačno, godine 1069. u kraljevskom Ninu, okru¬ 
žen hrvatskim velmožama, mogao doista kazati: 
■»Bog svemogući raširio je moju državu na kopnu 
i na moru «. Gradovi dalmatinski već od prve go¬ 
dine njegova vladanja priznadoše ga svojim pokro¬ 
viteljem, te u javnim svojim ispravama, počevši od 
g. 1059. navode njegovo ime, ponajviše samo. U 
tim ga ispravama svečano priznaju svojim kraljem, 

*) Docum. p. 444. 

2 ) R e s t i o. c. p. 42. 

jer ga nazivlju »rex Chroatorum et Dalmatiarum «, 
pače priznaju Hrvatsku i Dalmaciju jednim kra¬ 
ljevstvom, — »Croatiae Dalmatiaeque regnum do¬ 
mino gubernante Petro«, ili pak »regnante Cres- 
simero rege Chroatorum et Dalmatinorum .«. A u 
listini, kojom dariva samostanu sv. Krševana u 
Zadru otok Maun, na zapadu otoka Paga, sam 
kralj veli: »Darivamo naš vlastiti otok, koji se 
nalazi u našem dalmatinskom moru, o zove se 
Maun (Maon). 1 ) Taj otok bijaše krunsko dobro; a 
da je više otoka spadalo među krunska dobra, 
dokazuje i druga darovnica iz g. 1066., kojom je 
darovao samostanu sv. Ivana Evangelista u kra¬ 
ljevskom Biogradu otok žir (Zuri), zadnji u nizu 
većih otoka u sjevernoj polovici našeg arhipelaga. 2 ) 

Goleme bijahu zasluge kralja Petra Krešimira 
IV., i te ga zasluge podigoše do visine, na kojoj 
historija običava svoga junaka ovjenčati slavom 
za sve vjekove, dajući mu naslov »veliki«. Ali je 
njega ipak morila velika jedna briga. Djeca su 
mu rano poumirala, pa je stoga još za života pro¬ 
glasio svojim nasljednikom sinovca Stjepana. 
Teško zabrinut za svoje kraljevstvo umre veliki 
taj kralj, i sahraniše ga u kliškom polju, u crkvi 
sv. Stjepana, uz oca kralja Stjepana I. 

No nije ga naslijedio sinovac Stjepan, koji je 
povučeno živio u benediktinskom samostanu sv. 
Stjepana »pod borovima« kod Splita, već poljički 
velikaš Slavić (1073.^-1075.), kojega zarobi nor- 
manski knez Amico, iz Giovinazza u Apuliji, i 

*) Documenta, p. 73—76. 

2 ) O. c. p. 52. 

njemu se tako zameo trag, kao i ženi i sinu kralja 
Krešimira III. 

U drugoj polovici godine 1076. narod i sve¬ 
ćenstvo izabraše jednoglasno za kralja hrvatskoga 
hercega Dmitra Zvonimira (1076.—1089.), koji se 
okruni u bazilici sv. Petra u Solinu. Najznameni¬ 
tiji događaj za njegove vlade bijaše njegov savez 
s normanskim vojvodom Robertom Guiscardom 
protiv istočnoga carstva i Venecije. Venecija je 
bila jedina zapadna država, koja se je odazvala 
vapaju istočnoga cara Aleksija I., kad mu je ratom 
zaprijetio hrvatsko-normanski savez. Da privabi 
Mlečane k sebi, obeća im car darova i svega i sva¬ 
čega, ne bi li ih sklonuo, da čim prije izvedu iz 
Laguna svoje brodovlje, te ga upute prema Draču 
i zaratuju protiv Roberta. Nagradu im obeća za 
svaki slučaj: bilo da nadvladaju s »božjom po¬ 
moću«, bilo da im se »što ljudskog« dogodi, on će 
svoje obećanje u svakom slučaju ispuniti, štogod 
budu tražili, a ne bude se kosilo s interesom dr¬ 
žave, sve će im dati, i »zlatnom bulom« utvrditi to 
za sva vremena. 1 ) 

Suvišno je spomenuti, da mletačko brodovlje 
nije ni pomišljalo spustiti se duž hrvatske obale, 
mada kraljevsko hrvatsko brodovlje bijaše već 
otplovilo put južne Italije da se pridruži norman- 
skomu. S tim je brodovljem otplovilo u pomoć 
Robertu i nekoliko brodova dubrovačke republike, 
koja je imala najveći interes, da Venecija i Bizant 

') A n n a Comnena ap. R a č k i: Borba južnih Slo- 
vena za državnu neodvisnost u XI. vijeku. — »Rad« knjiga 
XXX. Zagreb 1875., pag. 82. 

budu poraženi. Gradovi dalmatinski, koji su sad 
uživali u kraljevstvu odličan položaj, također su 
opremili po koji svoj brod. 1 ) 

Kraljevska mornarica hrvatska otplovila je pod 
zapovjedništvom pomorskoga vojvode Jakova, koji 
je izbivao iz kraljevstva za čitavo vrijeme, dok je 
trajao ovaj rat (1082.—1085.), pa se stoga ni ne 
spominje na kraljevskim ispravama toga razdoblja, 
dok je inače njegovo ime spomenuto uvijek na 
odličnom mjestu. 

Sjedinjena normansko-hrvatska flota brojila je 
150—160 brodova, ne računajući teretne, na koje 
se je ukrcalo oko 30.000 momaka s konjima, zairom 
i ostalom potrebitom prtljagom. 2 ) Sama ta činjenica 
dokazuje, da su jedni i drugi brodovi, hrvatski i 
normanski, bili prilično veliki. Pače, ako ćemo 
vjerovat izvorima, hrvatski su ratni brodovi bili 
jači od normanskih, i po konstrukciji i po nosi¬ 
vosti, te je Robert između hrvatskih brodova iza¬ 
brao dvanaest za svoju pratnju, za se, i za svoju 
suprugu Sigelgaitu, koja ga je na toj vojni pratila. 

Normansko-hrvatsko brodovlje diglo je sidra 
ispod Otranta 22. svibnja 1082., i otplovilo prema 
protivnoj obali, jer je Roberto htio najprije kod 
Drača okušati sreću. Svoju vojsku razdijeli na 
dvoje, i povjeri jedan dio svome sinu Boemundu, 

*) »Gens comitata ducem cum Dalmaticis Ragusea — 
Telorum crebris constemit jactibus aeguor«. — U »Gesta 
Roberti Guiscardi« lib. IV. Documenta, p. 458, 

2 ) Idem. ibidem. — Tukidid pripovijeda, da su Atenjani 
prevozeći g. 415. prije Kr. na Siciliju 6400 ljudi, trebali 
134 trirema, dok su god. 413. za 5000 ljudi trebali 73 broda 
istoga tipa. 


101 


koji je imao da osvoji Krf, a onda da se sjedini 
s ocem kod Drača. I kad je sjedinjeno hrvatsko- 
normansko brodovlje obilazilo akroceraunski rt 
(danas: Linguetta), jedan je dio zbog nepogode 
vremena pretrpio prilične štete. Podsjedanje Drača 
započe istom 19. lipnja, s kopna i s mora. Drač se 
smatrao prevažnom točkom: zauzme li Guiscardo 
tu tvrđavu, otvoren mu je put u Carigrad? 1 ) 

Car Aleksije, zabavljen ratom protiv Turaka u 
Aziji, nije mogao dočekati neprijatelja pod Dra¬ 
čem. Stoga je prepustio obranu toga grada i či¬ 
tavog primorja svome rođaku, Georgiju Paleologu. 
I novi car i novi taj vojskovođa imađahu puno 
srčanosti i lijepih sposobnosti, ali carstvo bijaše 
iznemoglo, a državna blagajna prazna. Uspjelo im 
je doduše ugovoriti mir s Turcima, ali ipak vojske 
bijaše premalo, a ni mornarica se nije osobito isti¬ 
cala ni brojem ni jakošću, pa se je trebalo sva¬ 
kako ogledati za tuđom pomoći. Eto, tako je došlo 
do saveza s Venecijom, kojoj je car unaprijed 
osigurao znatne povlasti, uz obećanje, da će joj 
dati još i veće pogodnosti, ako mu priskoči u 
pomoć sa svim brodovljem, te mu pomogne odbiti 
od carstva ljute Normane. 

Dužd Silvio otplovi iz Mletaka mjeseca srpnja 
1082. Poveo je sve brodove, što ih je Venecija 
imala za rat opremljene. Bila su tu 64 velika 
broda. Koncem srpnja ili početkom kolovoza usi¬ 
drio se u luci Pali, sjeverno od istoimenog rta. 
Guiscardo je odmah shvatio, da u prvom redu 

') R a 5 k i o. c. p. 83. 

treba spriječiti, da se s mletačkim brodovljem sje¬ 
dini bizantinsko, koje se je također ondje očeki¬ 
valo. Tomu su se Mlečani i nadali, pa su se odmah 
stali spremati za bitku. Svoje jedinice svezaše 
jakim lancima jednu s drugom, na palubama većih 
brodova podigoše tornjeve, čvrstim užetima privje- 
siše za jarbole čamce, u koje smjestiše strijelce i 
praćare, da s visoka gađaju na neprijatelja. Pri- 
rediše također mnogo greda okovanih glava (kako 
su imale u svoje doba ratne libume, t. zv. as s e r), 
koje su se mogle s pomoću strojeva dizati i spu¬ 
štati. Takve su grede visjele o jarbolu samo u 
ratno doba. Hitala se jedna ili druga glava, prema 
položaju neprijateljskog broda; a njihovi dobro 
upravljeni udarci u bokove mogli su i rasuti ne¬ 
prijateljski brod. — Bitka se brzo zametnula. Nor- 
mansko-hrvatsko brodovlje snažno navali na mle¬ 
tačko, koje bijaše poredano u obliku mjesečeva 
srpa. Zapovijedao je Robertov sin Boemundo. On 
je svojim brodom nasrnuo ravno na duždev, ne bi 
li ga zakvačio letećim mostom; 1 ) ali su s duždeva 
broda tolikom vještinom odmjerivali udarce s po¬ 
moću netom spomenutih okovanih greda, da su na¬ 
skoro probušili bok njegovu brodu, koji poče to- 
nuti. Tad se raznese glasina, da je Boemundo po¬ 
ginuo! On se je doduše spasio, ali s teškom mukom. 
Na njegovu brodovlju zavlada nered, pa mu ne 
preosta, već da se povuče u dračku luku. Treći 
dan, pošto se je s mletačkim združilo i bizantinsko 
brodovlje, okršaj se ponovio i produljio u noć, pri 


‘) Izum rimskog admirala D u i 1 i j a u punskim 
ratovima. 

mjesečini. 1 ) Normansko-hrvatsko brodovlje oprlo 
se junački. Čini se, da su se u ovoj prigodi izvrsno 
ponijeli dubrovački strijelci, koji su spuštali na 
Mlečane oblake strjelica, ali nisu mogli spriječiti, 
da i oni prospu na njih silu grčke vatre, koju su 
sada prvi put upotrijebili. Prema bilješkama razli¬ 
čitih pisaca tom je prigodom normansko-hrvatsko 
brodovlje izgubilo samo jedan brod, ali su se i 
neprijatelji morali povući s bojišta s gubicima. 2 ) 

Istom sada, mjeseca kolovoza 1082., krene car 
s vojskom od 70.000 put Drača. Dospio je pod grad 
tek u listopadu. U toj je vojsci bila manjina Grka. 
Car sazva bojno vijeće, da se utvrdi vojna osnova. 
Mnijenja su se u vijeću razilazila: iskusniji su sa¬ 
vjetovali, da se bitka ne zameće, nego da se manjim 
nasrtajima uznemiruju Robertove čete, te da mu se 
sprječava dobava živeža. Mlađi su naprotiv bili za 
bezodvlačnu akciju. I ta je stranka, s kojom su 
držali članovi carske obitelji, konačno prevladala. 
Istoga dana, kad su 731 godinu poslije tog doga¬ 
đaja koalirani narodi većine evropskih država po¬ 
bijedili cara Napoleona I., t. j. 18. listopada, dođe 
do odlučne bitke nedaleko morske obale. U po¬ 
četku je pobjeda naginjala grčkoj strani. Njihovo 
je središte probilo jedno normansko krilo, ali se u 
žestini predaleko protuklo. Najedared Robertova 


b Čini se, da je to bio jedini slučaj u srednjem vijeku. 
U novom vijeku prva noćna bitka bila je g. 1798. pod 
A b u k i r o m, kad je Nelson prvi put porazio Napoleonovo 
brodovlje. Ta je bitka zametnuta na večer 1. kolovoza, a 
razvila se u noći. 

*) Romanin, o. c. I. pag. 313—315. — Gfrorer, I. 
pag. 513-514. — R a č k i : Borbe, p. 84. 

supruga Sigelgaita nečuvenom odvažnošću uredi 
opet razbito krilo, te Normani udariše s takovim 
bijesom, da nije carevce moglo ništa spasiti od po- 
svemašnjeg poraza. Car Aleksije uzmače ranjen, 
ostavivši na bojištu 6.000 ljudi i više vojvoda. Taj 
poraz, te odlazak mletačkoga i grčkog brodovlja 
poradi 1 zime, sklonuše Dračane, da su se slijedeće 
godine, 22. veljače, predali Robertu, 

Poslije ovako sjajne pobjede normanskog oružja 
pojačanog hrvatskim, Robertu bijaše otvoren put 
u Carigrad. On je o tom i radio. Njegov sin počne 
osvajati Epir, a sam se Roberto spremao da krene 
egnatskom cestom na Solun. 1 ) No u tim su ga pri¬ 
premama smeli događaji u Italiji. Njegov naime 
pokrovitelj, papa Grgur VII., nalazio se u velikoj 
opasnosti, jer je car Henrik IV., s kojim je Papa 
vodio žestoku borbu za slobodu crkve, provalio 
god. 1083., po četvrti put u Italiju i držao pođ- 
sjednutog Papu u tvrđi sv. Anđela. Roberto se po¬ 
žuri Papi u pomoć, oslobodi ga i odvede u Salerno, 
odakle se nije više vratio. Sad se je konačno Ro¬ 
berto mogao spremati za novu vojnu. 

Razumije se samo po sebi, da su Hrvati i u 
drugom periodu rata bili vjerni saveznici vojvode 
Roberta. Između 120 ratnih brodova, što su u listo¬ 
padu 1084. krenuli iz grada Bari k suprotnoj obali, 
bio je svakako priličan broj hrvatskih, pod zapo¬ 
vijedi vojvode Jakova, koji se ni te godine ne spo¬ 
minje u ispravama, jer bijaše na ratištu. 

1 ) Ta je cesta vodila preko Macedonije i Tracije ravno 
u Bizant, a vezala je Tesaloniku (Solun), Amphipolis i 
Philippi. 

Roberto iskrca vojsku, koju je prebacio iz Ita¬ 
lije, i sdruži je s onom, koju bijaše prije odlaska u 
Rim ostavio sa sinom Boemundom. Ali ni car nije 
ostao prekrštenih ruku. On se opet obrati Mleča- 
nima, i lako ih sklone, da mu opet pošalju u pomoć 
svoje brodovlje. Nije mu trebalo, da ih dugo nago¬ 
vara, jer su se oni silno bojali, da ne bi Normani 
osvojili svu grčku obalu, na kojoj su već držali 
nekoje važne točke i k tomu veliki i važni otok 
Krf, dok su na talijanskoj već imali u rukama Brin- 
disi i Otranto, pa je prijetila opasnost da dobiju 
konačno u svoje ruke ključeve Jadrana. Time bi od¬ 
zvonilo za uvijek mletačkoj trgovini s Levantom, 
jer se zastava sv. Marka ne bi smjela bez pristanka 
Normana pojaviti ni u jednom kraju Sredozemnog 
mora. Trebalo je stoga zametnuti s Normanima 
borbu na život i smrt. 

Mletačko je brodovlje i ovog puta bilo silno, a 
vodio ga je opet sam dužd Silvio. Sastojalo se od 
59 jedinica, a od tih je 14 bilo na tri reda vesala. 
Dokaz, da drevnih »trirema« još ne bijaše nestalo. 
Mlečani zauzmu Krf, prije nego li je Roberto osta¬ 
vio Bari; a pod Krfom se Mlečanima pridružilo 
bizantinsko brodovlje pod admiralom Mauricijem. 

Roberto je trebao da najprije protjera neprija¬ 
telja s Krfa. On stoga krene k tom otoku, i naskoro 
dođe do bitke pod Kasopom (Cassiope). U ljutom 
kreševu Normani budu suzbiti. Nakon tri dana 
okršaj se ponovio, pa su Mlečani i opet pobijedili. 1 ) 
Poslije te dvostruke pobjede kao da se nisu više 

') Romanin: o. c. p. 323. — Gf r 6 r e r: o. c. p- 
538—542. — R a č k i : Borba, pag. 90. 

bojali normansko-hrvatskih saveznika, pa se po- 
žuriše da najbržom dromonom pošalju takve vijesti 
u Mletke. Čini se, da se je i sam dužd zaletio do 
Laguna. Mletačko i grčko brodovlje bezbrižno se 
pak usidrilo na različitim pristaništima uzduž da¬ 
našnje arbanaške obale. — Doista je najgore u ratu 
omalovažavati neprijatelja! 

Roberto, bilo da je sam primijetio to za sebe 
povoljno raspoloženje neprijateljevo, ili ga je, kako 
neki pisci vele, na to upozorio neki izdajica, po 
imenu Petar Contareno, odluči svakako, da još 
jednom pokuša junačku sreću. I netom su Mlečani 
i Bizantinci naslutili, da se Roberto na nešto spre¬ 
ma, stanu se priređivati i oni za boj. Opet čvrsto 
privežu jedan brod s drugim, i to tako, da su manji 
bili u središtu, a veći na krajevima ili krilima. I 
tako njihovo brodovlje izađe u susret neprijatelju, 
uređeno u polukrugu, što grčki izvor naziva »pela- 
golime«. Mletačka je taktika išla za tim, da im Ro¬ 
berto ne uzmogne probiti bojnog reda ni odijeliti 
brod od broda, te ih svakoga napose potopiti. Bro¬ 
dovi su mletački bili doduše usko privezani, ali iz¬ 
među pojedinih jedinica bilo je ipak toliko pro¬ 
stora, koliko je trebalo za slobodno veslanje. 

Taj sukob između normansko-hrvatskoga i mle- 
tačko-grčkog brodovlja bio je nada sve užasan! 
I jedna i druga strana shvaćala mu je doseg. 
Ali Grci počeše prvi bježati, te Mlečani ostadoše 
sami na bojištu. Upotrijebiše oni sad i grčku vatru, 
pa im je i uspjelo, da zapale jedan normanski 
brod. 1 ) Ipak ih je sreća iznevjerila; sedam njihovih 

’) Gaulredi Maleterrae: de gestis Roberti et 
Rogerii, lib. III. cap. 26. Apud Daru o. c. IV. pag. 147. 

većih brodova potonulo je sa svom momčadi, a 
dva im zaplijeniše protivnici. Manji su im brodovi 
također prošli zlo. Izgubili su na tisuće ljudi, od 
kojih znatan broj bude zarobljen. Izvori mletački 
vele, da je Roberto nekoje zarobljenike dao oslije¬ 
piti, drugima pak da je dao odsjeći ruke i nosove. 1 ) 
Prema opisu suvremenika tu zadnju bitku odlučili 
su, brzi brodovi na Robertovoj strani, a ne veli se, 
koji. To su po svoj prilici bile sagene kralja Zvoni¬ 
mira. Mi smo već prije naglasili, da je Roberto pri¬ 
znavao prednost hrvatskim brodovima, pa je za se, 
svoju suprugu i pratnju bio odabrao nekoliko hrvat¬ 
skih brodova. 

Vijest o porazu mletačkog brodovlja pod Krfom 
potresla je Venecijom. Sva se krivnja svaljivala 
na dužda Dominika Silvija, koga je svjetina, pođ- 
jarena od slavičnoga Vitala Faliera (ili Faledra) 
prisilila, da se odreče svoje visoke časti, pa je Vi- 
tale Faliero, u prosincu iste godine, bio izabran na 
njegovo mjesto. 

Novi dužd posla u Carigrad Andriju Michiela, 
Dominika Dandola i Jakova Auria, da od cara 
Aleksija ishode odstup Dalmacije, nad kojom mu 
republika priznavaše vrhovno pravo, ne obazirući 
se na hrvatskoga kralja, kojemu su dalmatinski 
gradovi sad bili vrlo odani. Iz toga se jasno raza- 
bire, da je Dalmacija, odnosno gospodstvo nad Ja¬ 
dranom, bio prvi i glavni uzrok, zašto se je re¬ 
publika upustila u taj strašni rat. Sad mletački 

') Eomanic o. c. p. I. p. 324. — G f r 6 r e r o. c. I. 
p. 545. 


108 




poslanici valja da su u Carigradu dokazivali, kako 
je bila odlučna uloga Hrvata, osobito u zadnjoj 
kobnoj bici, pa im stoga treba oduzeti Dalmaciju, 
koju su i onako dobili od carstva na poklon. 

Da je kralj Zvonimir bio samo neutralan u 
ovom sporu, to bi već bilo mnogo u prilog i Bi¬ 
zantu i Veneciji, pa se stoga baš ne može toliko ni 
zamjeriti Mlečanima, što su odlučili tu činjenicu do 
kraja izrabiti u Carigradu. Rat se je još sveudilj 
vodio, i teško mu se je mogao predvidjeti konac; 
pa eto Mlečani, kojima car Aleksij, malo prije, 
god. 1082., bijaše osigurao najveće trgovačke po¬ 
vlasti i polakšice, sad iznose na sredinu pitanje 
dalmatinskih gradova, koji su već više decenija 
bili u sklopu hrvatske države. Venecija je u naj¬ 
manju ruku htjela zastrašiti kralja Zvonimira, i 
time ga prisiliti, da istupi iz saveza s Normanima, 
s kojima bi tada ona i Bizant lako obračunali. 

Car Aleksij nije o mletačkoj želji doista dugo 
razmišljao, jer nije imao radi čega da razmišlja. 
Tako zvana Dalmacija (romanski gradovi) nije se 
već dugi niz godina ni obazirala na nemoćni Bizant. 
Po srijedi i ne bijaše drugo do li davno zastarjela 
prava na tu Dalmaciju. Caru je bilo stoga vrlo 
lako odreći se svih svojih »prava na Dalmaciju i 
Hrvatsku«, i prenijeti ih na dužđa mletačkoga, što 
je i izvršio izdanjem posebne »hrisovulje« (zlatne 
bule). Tom prigodom car, da dokaže duždu svoju 
osobitu milost, podijeli mu čast »protosevasta«. 1 ) 


!) Luci us: o. c. lib. III. pag. 111. — Romani n, o. 
c. I. p. 327. — Rački : o. c. pag. 97. 

S obzirom na sve to postaje očevidno, da je 
mletačko-bizantinski savez bio sada čvršći protiv 
normansko-hrvatskoga nego li u prva dva perioda 
ovoga rata. Dužd Faliero otplovi u proljeće god. 
1085. iz Laguna na čelu brodovlja, kakovo dotle 
Venecija nije vidjela. Tu su uz »dromone«, bile i 
»trireme« i »kelandrije« i »galije« i svi mogući ti¬ 
povi ratnoga broda 1 ) Normansko-hrvatsko brodovlje 
čekalo je neprijatelja pred Valonom. I kad se mle¬ 
tačko brodovlje sjedinilo s grčkim, planu bitka blizu 
otočića Sasena naprot Valoni. Roberto iznese po¬ 
bjedu, ali je gdjekoji mletački historici ne će ni da 
spomenu. Pobijeđeni saveznici sakupiše tada sve 
sile kod otoka Kefalonije, koji se nalazi južnije od 
Krfa, i brani Peloponez i ulaz u Korintski zaliv. 2 ) 
Roberto posla onamo sina Rogjera s nekoliko bro¬ 
dova, a za njim otplovi i sam, praćen od hrabre 
svoje supruge. Kada se je spremao za odsudni 
okršaj, spopade ga groznica, bolest postade smrt¬ 
nom od otrova, što mu ga je podmetnula ruka, 
podmićena grčkim zlatom, ili, kako bi nekoji rado, 
sama supruga Sigelgaita. On preminu 17. srpnja 
1085. Ta je smrt bila događaj svjetske znameni¬ 
tosti: savez normansko-hrvatski se raspao, istočno 
je carstvo odahnuto, Venecija se počela penjati 
prema vrhuncu svoje moći, a pomorski vojvoda 
Jakov povratio se s hrvatskim brodovljem u domo¬ 
vinu. 3 ) 


*) Ibidem. 

2 ) Danas kanal. 

3 ) R o m a n i n (pag. 327.) mjesto poraza mletačkog bro¬ 
dovlja kod otočića Sasena, zaveden od nekih grčkih i mle- 

Povijest bilježi, da je u prvoj križarskoj vojni 
sudjelovalo do stotine dalmatinskih brodova. Ali to 
ne bijaše brodovlje hrvatskoga kralja! Hrvatske 
kraljevske mornarice je nestalo! Oni brodovi u 
križarskoj vojni bili su privatno vlasništvo, ponaj¬ 
više romanskih građana, kojima se pružala lijepa 
prilika, da prevoženjem križara do pod Carigrad 
zarade velike svote. Ti su brodovi vijali zastave 
svojih municipija. Stijega hrvatskoga kralja na 
moru nestade za uvijek! Taj se je stijeg na kopnu 
sad na žalost škropio hrvatskom krvlju^ u brato¬ 
ubilačkom ratu, koji se raspalio poslije smrti zad¬ 
njeg Trpimirovića, hercega Stjepana (1089.—1090). 
U tome neslavnom ratu poginuo je (1097. god.) 
zadnji hrvatski kralj Petar Svačić, na braniku slo¬ 
bodne Hrvatske. Taj žalosni rat svršio je tako, da 
su Hrvati priznali za kralja tuđinca, koji je imao 
svoju prijestolnicu stotine milja daleko od mora, i 
koji Jadrana dotle možda nikad prije nije ni vidio. 

Hrvatski »dominium mariš « nad Jadranom, za 
koji su Hrvati od VII. do kraja XI. stoljeća toliko 
krvi prolili, nestao je; a s njime je nestalo i sreće 
i blagostanja kod naših otaca. To se je više ili 
manje odrazilo na svakoj stranici potonje naše po¬ 
vijesti. — Neka se svaki Hrvat zamisli u ovu 
utvrđenu istinu: kad je šaka naših ljudi u slobod¬ 
nom Dubrovniku mogla pomorstvom i samo po¬ 
morstvom svojim učiniti onaj grad središtem visoke 
kulture i zamjernog blagostanja, što ne bi bio po¬ 
stigao svojim razvijenim pomorstvom čitav hrvatski 
narod, da je ostao slobodan! 

tačkih izvora, bilježi nekakve pobjede, sad iznesene nad 
normansko-hrvatskim brodovljem. 

